- ސެކްޝަނަށް ހުށަހެޅޭ މައްސަލަތައް ބަލައިގަތުމާއި މައްސަލައިގެ ފައިލް ތައްޔާރުކުރުން.\n- ޝަރީޢަތް ހިންގުމަށް ޤާޟީ ކަނޑައަޅުއްވާ މައްސަލަތައް ތާވަލުކުރުމަށްފަހު މައްސަލައިގައި ހިމެނޭ ފަރާތްތަކަށް އެސް.އެމް.އެސް ކުރުމަށް ރަޖިސްޓްރޭޝަން ސެކްޝަނާ ޙަވާލުކުރުން.\n- މައްސަލައާ ގުޅިގެން ހުށަހެޅޭ އެންމެހައި ލިޔެކިޔުންތައް ސުޕަވައިޒަރގެ ޢިރުޝާދާއެކު މައްސަލައިގެ ފައިލްގައި ފައިލްކުރުން.\n- މައްސަލައާ ގުޅިގެން ސެކްޝަނަށް ހުށަހެޅޭ އެންމެހައި ލިޔެކިޔުންތަކަށް ސުޕަވައިޒަރ އަންގަވާ ގޮތެއްގެމަތިން ޖަވާބު ތައްޔާރުކުރުން.\n- މައްސަލަ ނިމުމުން، މައްސަލައިގެ ފައިލްގައި ހިމެނޭ ހުރިހާ ލިޔެކިޔުންތައް ސްކޭންކޮށް، އެކަމަށް ކަނޑައެޅިފައިވާ ފޯލްޑަރގައި ސޭވްކުރުން.\n- މައްސަލަތަކާ ގުޅިގެން އިދާރީގޮތުން އަޅަންޖެހޭ އެންމެހައި ފިޔަވަޅުތައް ސުޕަވައިޒަރުގެ ޢިރުޝާދާއެކު އެޅުމާއި ސެކްޝަންގެ އެހެނިހެން އިދާރީ މަސައްކަތްތައް ކުރުން.\n10 ފެބުރުވަރީ 2020 ވާ ހޯމަ ދުވަހުގެ 13:00ގެ ކުރިން.\nސުންގަޑި: 10 ފެބުރުވަރީ 2020 1300


Ehve ulhumuge gaanoonu islaahu kuran jehey: Imran – Iru\nސްނޯކްލިންގއަށް ދިޔަ ފަތުރުވެރިއަކު ގެއްލިގެން ހޯދަނީ\nކޮވިޑް-19: އަދަދުތައް ވަރަށް މަތި، މިއަދު ޕޮޒިޓިވްވީ 209 މީހުން!\nސ.ހިތަދޫ ކްލަސްޓާ: އިތުރު5މީހަކު ޕޮޒިޓިވްވެއްޖެ\nއެއްވެ އުޅުމުގެ ގާނޫނު އިސްލާހު ކުރަން ޖެހޭ: އިމްރާން\nލަހޫ· 16 އޮގަސްޓް 2020\nމެދު މިނުގެ ހައްލެއް އަންނާނެ ގޮތަކަށް އެއްވެ އުޅުމުގެ ގާނޫނަށް އިސްލާހު ގެންނަން ޖެހޭ ކަމަށް ހޯމް މިނިސްޓަރު އިމްރާން އަބްދުﷲ ވިދާޅުވެއްޖެ އެވެ.\nމިރޭ ރާއްޖެ ޓީވީގެ ޕްރޮގްރާމެއްގައި ބައިވެރިވެ ވަޑައިގެން އިމްރާން ވިދާޅުވީ އެއްވެ އުޅުމުގެ މިނިވަން ކަމާއި ހިޔާޅުފާޅުކުރުމުގެ މިނިވަންކަން އެންމެ ފުރިހަމަ ގޮތުގައި ހޯދައި ދިނުމަށް، ރައްޔިތުންނަށް، އެންމެނަނަށް, އެފަދަ ފުރުސަތު ލިބޭ ގޮތަށް އެ ގާނޫނު އިސްލާހު ކުރެވޭނެ ކަމަށް ގަބޫލު ކުރައްވާ ކަމަށެވެ.\nއިމްރާން ވިދާޅުވީ އިސްލާހު ކުރަން ޖެހޭ ކަމަށްވެސް ގަބޫލު ކުރައްވާ ކަމަށާއި، އެ ގާނޫނު އިސްލާޙު ކުރަން ވާނީ، އެއްވެ އުޅުމުގެ މިނިވަންކަންވެސް ލިބޭ ގޮތަށް އަދި އެހެން ރައްޔިތުންގެ ހައްގުތަކާއި ސަލާމަތާ ރައްކާތެރިކަން ނުގެއްލޭނެ ގޮތަކަށް ކަމަށެވެ. އަދި ގައުމުގެ ހަމަނުޖެހުން ގެއްލިގެން ނުދާ ގޮތަށް އެކަންކަން ބަދަލު ކުރެވި، އެއަށް ފުރުސަތު ދެވޭނެ ގޮތެއް ހޯދުމަށް މަސައްކަތް ކުރަން ޖެހޭ ކަމަށްވެސް އޭނާ ވިދާޅުވިއެވެ.\nކޯވިޑްގައި ރާއްޖެއިން އިތުރު އަންހެނަކު ނިޔާވެ، އަދަދު 57 އަށް\nއެއްވެ އުޅުމުގެ ގާނޫނަށް ރައީސް ޔާމީންގެ ސަރުކާރުގައި ގެނައި އިސްލާހާއެކު، ފުލުހުންނަށް ކުރިން ނޯޓިސް ދިނުމަކާ ނުލައި، އެއްވެ އުޅެވޭނީ ހަމައެކަނި ހޯމް މިނިސްޓްރީން ކަނޑައަޅާ ތަަނަކަށް އެކަންޏެވެ. މާލޭގައި އެއްވެ އުޅުމަށް ހޯމް މިނިސްޓްރީން ކަނޑައަޅާފައިވާ ތަނަކީ، ކާނިވާ ސަރަހައްދެވެ. އެ އިސްލާހަށް އޭރުގެ އިދިކޮޅު، މިހާރު ސަރުކާރުގައި ތިބި އެމްޑީޕީ ޖުމްހޫރީ ޕާޓީ އަދި އަދާލަތުން ވެސް ވަރަށް ބޮޑަށް ފާޑުކިޔެވެ. އޭރު އެ ބޭފުޅުން ވިދާޅުވީ، އެއީ ގާނޫނު އަސާސީއާ ހިލާފު އިސްލާހެއް ކަމަށެވެ.


Vazeeru athah fihigandu dhinumakun Male saafeh nuvaane!\nރިޕޯޓު - މާލެ ސާފުކުރުން\nކުނީގެ މައްސަލަ ހައްލުވާން އޮތީ ވިސްނުން ބަދަލުވެގެން\nކުނީގެ މައްސަލަ ހައްލުކުރުމުގައި ހުރިޙާ ސަރުކާރެއް ވަނީ ފެއިލްވެފައި\nހަދާފައިވާ ގަވާއިދުތައް ތަންފީޒެއް ނުކުރޭ\nކ. މާލެ 21 އޭޕުރިލް 2018 | ހޮނިހިރު 17:44 8,656\nމާލެ ސާފުކުރަން ހިންގި ޕްރޮގްރާމްގައި ވަޒީރުންތަކެއް ކުނި ހޮވަނީ - އެންވަރަންމަންޓް މިނިސްޓްރީ\nރީތި މަންޒަރެކެވެ. ވަޒީރުންނާއި ސަރުކާރުގެ އިސްވެރިން ބޮޑު ފަތިހާ ފިހިގަނޑުތައް ހިފައިގެން މަގުމަތި ސާފުކުރަނީއެވެ. ސަރުކާރުގެ މުވައްޒަފުންނާއި ސްކޫލްތަކުގެ ދަރިވަރުން ފޯރިއާއެކު މަގުތަކުން ކުނި ނަގައި ސާފުކުރާ މަންޒަރު ފެނުމުން ހިތްހަމަޖެހުން ލިބެއެވެ. ނަމަވެސް ހަމަ އެއާއެކު އެހެން މަންޒަރެއް ވެސް ފާހަގަކޮށްލެވުނީތީ އެ ވާހަކަ ވެސް ދައްކަމާ ހިނގާށެވެ. އެއްކޮޅުން ބަޔަކު ކުނި ކަހަނީއެވެ. އަނެއް ކޮޅުން ހަމަ ތަންކޮޅެއް ދުރުގައި ތިބި ބަޔަކު ސުޕާރީކޮޅު އަނގަޔަށް އަޅާލުމަށް ފަހު ޕެކެޓް އެ އެއްލާލީ މަގު މައްޗަށެވެ. އެ ނަގަންޖެހުނީ އެ މީހުންނާ އެކު ހަމަ އެ މަސައްކަތުގައި އުޅުނު އެހެން ކުދި ބަޔަކަށެވެ. މިކަމުން ދޭހަވީ ކޮން އެއްޗެއް ހެއްޔެވެ؟\nސުވާލަކީ މިއީ ސަރުކާރުގެ ވަޒީރުންނާއި ވުޒާރާތަކުގެ މުވައްޒަފުންނާއި ސްކޫލު ދަރިވަރުން އެއް ދުވަހު މަގުތަކަށް ނެރެގެން ހައްލުކުރެވޭނެ ކަމެއް ހެއްޔެވެ؟ ނޫނެކެވެ. ގޮނޑުވެފައިވަނީ ހަމައެކަނި މާލޭގެ މަގުތަކެއް ނޫނެވެ. ތަގައްޔަރުވެގެން އުޅެނީ ދިވެހިންގެ ވިސްނުމާއި ސިކުނޑިއެވެ. ހަޑިކަމާއި ގޮނޑުކަން ވަނީ ދިވެހިންގެ އަހުލާގިއްޔަތުގައެވެ. ސާފުކުރަން ޖެހިފައި ނުވަނީ ކޮންތަނެއް ހެއްޔެވެ؟ އެއް ދުވަހު ހިންގާ ސާފުކުރުމުގެ ޕްރޮގްރާމަކުން ހައްލުވާނެ އެއް ކަމެއް ވެސް ނެތެވެ. މީގެ ކުރިން ވެސް މާލޭގެ ފަޅުތަކާއި ވަށައިގެންވާ މަގުތައް ސާފުކުރަން ޕްރޮގްރާމްތައް ހިންގިއެވެ. ދޭތެރެ ދޭތެރެއިން ތަފާތު ޖަމިއްޔާތަކާއި ކުންފުނިތަކުން އިސްނަގައިގެން މާލޭގެ ފަޅު ތެރެއިން ވެސް ކުނި ނަގައެވެ. ނަމަވެސް ޖެހިގެން އަންނަ ދުވަހު ހަމަ އެހާ ވަރަށް އެ ތަންތަނުގައި ކުނި އޮވެއެވެ. އެހެން ކަމުން ކުނީގެ މައްސަލައަކީ ބަޔަކު ގުދާރު ބިންދައިގެން ހައްލުކުރެވޭނެ މައްސަލައެއް ނޫންކަން މިހާތަނަށް ބޭނުންކުރި ހުރިހާ ފޯމިއުލާއެއްގެ ނާކާމިޔާބުން ވެސް އެބަ އެނގެއެވެ.\nސާފުތާހިރުކަމާއި ނަލަކަމަކީ ތަހުޒީބާއި ތަރައްގީއާއެކު އަންނަ އެއްޗެކެވެ. ތަރައްގީއޭ ބުނުމުން އެއީ 25 ބުރީގެ އިމާރާތާއި ބްރިޖްގެ ވާހަކަ ކަމަށް ހީނުކުރާށެވެ. އެއީ ތިމާގެ ސިކުނޑިއަށް އަންނަ ތަރައްގީގެ ވާހަކައެވެ. ދިރިއުޅުމުގެ ވައްޓަފާޅިއަށް އަންނަ ތަރައްގީގެ ވާހަކައެވެ. ސިންގަޕޫރު ސިންގަޕޫރަކަށްވީ އަދި ޓޯކިޔޯ ޓޯކިޔޯއަކަށްވީ އެތަންތަނުގައި ހުރި ރީތި އުސް އިމާރާތްތަކުގެ ސަބަބަކުންނެއް ނޫނެވެ. އެތަންތަނުގައި ދިރިއުޅޭ މީހުންގެ ވިސްނުމާއި ފިކުރަށް އައި ތަރައްގީންނެވެ. މަގުތައް ސާފުތާހިރުކޮށް ބެހެއްޓުމަށް ހަދާފައިވާ ގަވާއިދުތަކާއި ގާނޫނުތައް ތަންފީޒުކުރާތީއެވެ. އެ ތަންފީޒުކުރާނެކަން އެތަންތަނުގެ ރައްޔިތުންނަށް ގަބޫލުކުރެވި އެކަންކަމަށް އިހްތިރާމުކުރާތީއެވެ. ކޮރަޕްޝަނާއި ފަސާދައަކީ ތަރައްގީގެ ތެރޭގައި އޮންނަ އެއްޗެއް ނޫން ކަމަށް ބަލައި ފިޔަވަޅުތައް އަޅައިގެންނެވެ. ސާފުކުރާ ޕްރޮގްރާމެއް ހިންގިޔަސް އެއީން ޖީބަށް ލެވޭނީ ކިހާ ވަރެއްތޯ ބަލައިގެން މަސައްކަތްކުރާ ނަމަ އެއީ ތަރައްގީއެއް ނޫނެވެ.\nއުސް އިމާރާތްތަކާއި ބްރިޖަކީ އުމްރާނީ ތަރައްގީއެވެ. އެއީ ތަނެއް ޒީނަތްތެރިވާނެ ކަންކަމެއް ނޫނެވެ. ލޮލުކޮޅަށް ނުފެންނަ އުސް އިމާރާތެއް އަޅާފައި އެ އިމާރާތް ވަށައިގެން ހުސްކުރި ފުޅި އާއި ބޮއިފައި އެއްލައިލި ތަޅާއި، ދުފާފައި ޖެހި ހައްޕުޑާއި ސުޕާރީ ޕެކެޓްތައް ފެންނަ ނަމަ އެ ތަރައްގީގެ ބޭނުމެއް ނެތެވެ.\nސަރުކާރުގެ ވަޒީރުންނާއި ކެޑޭޓުންނާއި ސްކައުޓުން ނެރެގެން އެއް ދުވަހު ހަތަރުދަމު ގުދާރު ބިންދައިގެން ސާފުކުރުމުގެ ޕްރޮގްރާމެއް ހިންގިޔަކަސް ގޮނޑުވެފައި މިވާ މާލެ ސާފުވާނެ ކަމަށް ހީކުރުމަކީ މޮޔަކަމެކެވެ. މިއިން ކޮންމެ ކަމެއް ވެސް ގުޅެނީ ސިޔާސަތުތަކާއެވެ. މާލެ ސާފުކުރަން ބޭނުން ވަނީ ދިވެހިންގެ ވިސްނުން ބަދަލުކޮށްލާނެ ކެމްޕެއިނެކެވެ. މިހާރު ވެސް ހެދިފައި ހުރި ގަވާއިދުތައް ހަރުކަށިކަމާ އެކު ތަންފީޒުކުރެވޭނެ ގޮތެކެވެ.\nމާލޭގެ މަގުތަކުގައި ޑަސްބިން ބެހެއްޓުމަކީ ނާތަހުޒީބު ކަމެއްގެ ގޮތުގައި ދެކިގެން މިކަން ހައްލުވާނެ ގޮތެއް ނެތެވެ. ޑަސްބިނެއް ބަހައްޓައިފި ނަމަ އެ އަށް ކަރުގޮހޮރު އަޅާނެ ކަމަށް ބަލައިގެން މި މައްސަލަ ހައްލުވާކަށް ނެތެވެ. ސަރުކާރުން ކުރާ ކަމެއް ވުމުން އިދިކޮޅު މީހުން ޖެއްސުމަށް ވެސް ޑަސްބިން ކައިރި ގޮނޑުކުރާނެ ކަމަށް ބަލައިގެން އެކަން ނުކުރުމަކީ ހައްލެއް ނޫނެވެ.\nހައްލުވާން އޮތީ މަގަށް ކުނި ނާޅަން ފަރިތަވަންދެން ނަމަވެސް އެއިން ކޮންމެ ޑަސްބިނެއް ކައިރީގައި ފުލުހަކު ނޫނީ ސެކިއުރިޓީ ބަލަހައްޓާނެ މީހަކު ބަހައްޓައިގެން ކަމަށް ވާ ނަމަ އެކަން ވެސް ކޮށްގެންނެވެ. އިންސާނަކު ކަމަކަށް ދެވިހިފައިފި ނަމަ އެ ކަމަކުން ސަލާމަތްވާން ބުރަ މަސައްކަތްތަކެއް ކުރަންޖެހެއެވެ. މަގު މައްޗަށް ކުނި އެޅުމަކީ ގިނަ މީހުންގެ ކަށީގައި ހިފާފައިވާ އާދައެކެވެ. އެހެންކަމުން އެ ނުބައި އާދާ ފުހެލަން ޖެހެނީ ދިވެހިންގެ ވިސްނުމަށް ބަދަލު ގެނެސްގެންނެވެ.\nމިއީ ތިމާވެއްޓާ ބެހޭ ރިޕޯޓެކޭ ފަހަރުގައި ހީވެދާނެއެވެ. ނޫނެކެވެ. މިއީ ސިޔާސީ ކަމެކެވެ. ކުނީގެ މައްސަލަ ހައްލުކުރުމަކީ ސިޔާސީ ކަމެކެވެ. އެ ކަމަށް ބޭނުން ވަނީ ވެސް ހަރުދަނާ ސިޔާސަތެކެވެ. މިހާތަނަށް މާލެ ސާފުކޮށް ބޭއްވުމަށް ކުރި މަސައްކަތުގައި ހުރިހާ ސަރުކާރެއް ވެސް ވަނީ ފެއިލްވެފައެވެ. މާނައަކީ ދިވެހިންގެ ވިސްނުމާ އެއްގޮތް ސިޔާސަތެއް މިހާތަނަށް އެއްވެސް ބަޔަކަށް ގެނެވިފައި ނުވުމެވެ. ނުވަތަ ގެނެވުނު ސިޔާސަތުތައް ތަންފީޒުކުރެވިފައި ނުވުމެވެ. މާލެ ސާފުކުރަންށޭ ކިޔައި ހައުސިން މިނިސްޓަރު ޑރ. މުހައްމަދު މުއިއްޒު އަތަށް ފިހިގަނޑެއް ދީފައި ކުނިކަހަން ގުދަށް ބޭއްވުމަކުން މާލެ ސާފެއްނުވެއެވެ. ދިވެހިންގެ ވިސްނުމަށް ބަދަލު ނާންނަހާ ހިނދަކު ކުރިން ފާހަގަކުރިހެން އެއް ބަޔަކު ސާފުކުރަމުންދާ އިރު ހަމަ އެ މަސއްކަތުގައި އުޅުނު އަނެއް ބަޔަކު ދާނީ އެ މީހުން ކާހާ ސުޕާރީ ހުސްކުރި ޕެކެޓްތައް މަގުމައްޗަށް އަޅަމުންނެވެ.


Highway gai iyye rey aacident vee Azmoon\nކުރީގެ ނޫސްވެރިޔާ އަހުމަދު އަޒުމޫން: އިއްޔެ ރޭގެ ނުރައްކާތެރި އެކްސިޑެންޓުގައި ބޮޑު އަނިޔާއެއް ނުވެ ސަލާމަތްވި\nސިނަމާލެ ބްރިޖާ ގުޅޭ ހައިވޭގައި މަތީން ދުއްވަނިކޮށް އިއްޔެ ރޭ މެންދަމު އެެކްސިޑެންޓްވެފައި ވަނީ ޔޫތު މިނިސްޓަރުގެ ޕީއެސް އަދި ކުރީގެ ނޫސްވެރިޔާ އަހުމަދު އަޒުމޫނާއި އޭނާގެ ހިއްސާއެއް އޮންނަ ކާރެކެވެ. އެކްސިޑެންޓްވި އިރު އެ ކާރު ދުއްވަން އިންނެވީ ވެސް އަޒުމޫނެވެ.\nއެކްސިޑެންޓްގައި ބޮޑު އަނިޔާއެއް ނުވެ ސަލާމަތްވެ ވަޑައިގެންނެވި އަޒުމޫންއާ މިއަދު "އަވަސް" އިން ގުޅުމުން އޭނާ ވަނީ އެ އެކްސިޑެންޓާ ބެހޭ ގޮތުން ވާހަކަފުޅު ދައްކަވާފަ އެވެ.\nއޭނާ ވިދާޅުވީ އިއްޔެ ރޭ މެންދަމުން 3:00 ޖެހި އިރު ހުޅުމާލެއިން ކާރުގައި މާލެ ވަޑައިގެންނެވި މަގުމަތިން އެ އެކްސިޑެންޓް ހިނގީ ހައިވޭ މަތިން ކުއްލިއަކަށް ހުރަސް ކުރަން ދިޔަ ބުޅަލެއް ކާރުގައި ޖެހުމުން ކާރު މަޑު ކުރަން އުޅުމުގެ ތެރޭގައި ކޮންޓްރޯލް ނުވެ ކަހާލައިގެން ކަމަށެވެ.\nމަޒްޑާ ބްރޭންޑްގެ އާރްއެކްސް އެއިޓްގެ އެ ކާރު ކޮންޓްރޯލް ގެއްލުމާއެކު ހައިވޭގެ އަރިމަތީ ފެންސް ފަޅާލައި އެދިމާ ތޮށިގަނޑުގައި ޖެހުނީ ހައިވޭގެ ހޮޅިދަނޑިއެއްގައި ވެސް ޖެހުމަށް ފަހު އެވެ.\n"ބުޅާ ހުރަސް ކުރަން ގޮސް ކުއްލިއަކަށް ކާރުގައި ޖެހުމާއެކު ކޮންޓްރޯލް ގެއްލުނީ، އެކްސިޑެންޓްގައި ކާރުގެ ބޮޑު ބައި އޮތީ ހަލާކުވެފައި. އަޅުގަނޑުމެން ސަލާމާތްވީ އެއާ ބޭގް ފަޅައިގެން ގޮސް އެއިން ލިބުނު ރައްކާތެރި ކަމުން،" އޭނާ ވިދާޅުވި އެވެ.\nސިޔާސީ ދާއިރާ އަދި ކުޅިވަރު ދާއިރާއިން މީގެ ކުރިން، އެތައް ހަބަރެއް ލިޔުއްވާފައިވާ ނުސްވެރިޔާ ވިދާޅުވީ ބްރިޖް މަތިން އޭނާ ދުއްވާފައި ވަނީ ބާރަށް ނޫން ކަމަށެވެ. އެކަމަކު އެނގިފައިވާ ގޮތުގައި އޭނާ ކާރު ދުއްވީ 70 ކިލޯ މީޓަރަށް ވުރެވެސް ބާރަށެވެ. -- ބްރިޖާއި ހައިވޭގައި އެންމެ ބާރަށް ދުއްވެނީ 50 ކިލޯ މީޓަރަށެވެ.\nކާރު ގޮސް ތޮށިގަނޑުގައި ޖެހި ހަލާކުވެފައި\nއިއްޔެ ރޭގެ އެކްސިޑެންޓްގައި އަޒްމޫނަށާއި އޭނާއާއެކު ކާރުގައި ދެން އިން މީހާއަށް ކުދިކުދި އަނިޔާ ލިބި ފަރުވާ ދޭން ޖެހުނު ނަމަވެސް އަޒުމޫނާއި އޭނާގެ ރަހުމަތްތެރިޔާ މިހާރު ވަނީ ދޫކޮށްލާފަ އެވެ.\nއެހެން ނަމަވެސް މި އެކްސިޑެންޓާ ގުޅިގެން ތަހުގީގެއް ފުލުހުން ވަނީ ފަށާފަ އެވެ.\nބްރިޖާއި ހައިވޭ އެކްސިޑެންޓްތަކުގެ ތަފާސް ހިސާބު\nސިނަމާލެ ބްރިޖު ހުޅުވިތާ ހަމަސް ވީއިރު މިހާތަނަށް 167 އެކްސިޑެންޓެއް ހިނގާފައިވެ އެވެ. މިދިއަ ސެޕްޓެމްބަރު މަހުގެ ބްރިޖް އާންމުކޮށް ހުޅުވި ހިސާބުން ފެށިގެން މިހާތަނަށް އެ އަދަދަށް އެކްސިޑެންޓް ހިނގާފައިވާއިރު ހަ މަސްދުވަހުގެ ހިސާބުން އެވްރެޖުކޮށް ދުވާލެއްގެ މައްޗަށް އެކްސިޑެންޓެއް ހިނގި އެވެ. އެ މުއްދަތުގައި މިހާތަނަށް ބުރިޖުމަތީގައި 37 އެކްސިޑެންޓް ހިނގާފައިވާއިރު ހައިވޭގައި ވަނީ 61 އެކްސިޑެންޓު ހިންގާފަ އެވެ. މި އެކްސިޑެންޓުތަކުގައި 15 މީހަކަށް ސީރިއަސް އަނިޔާ ވެފައިވެ އެވެ. ގިނަ އެކްސިޑެންޓްތައް ހިނގީ އޯވަޓޭކް ކުރުމުގެ ސަބަބުންނެވެ.\nސިނަ މާލެ ބްރިޖް އެކްސިޑެންޓް މަގުމަތީގެ އެކްސިޑެންޓް


Hevvan ufedhi 9GAG, emmen hevvanee\nހެއްވަން އުފެއްދި ނައިންގެގް، އެންމެން ހެއްވަނީ\nނައިންގެގް: މީހުން ހެއްވާލާ ފޮޓޯ އާއި ވީޑިއޯ އަދި މީމްސްއާއި ޖިފްސް ހުންނަ އޮންލައިން ޕްލެޓްފޯމެއް --\nނައިންގެގްއަކީ މީހުން ހެއްވާލާ ފޮޓޯ އާއި ވީޑިއޯ އަދި މީމްސްއާއި ޖިފްސް ހުންނަ އޮންލައިން ޕްލެޓްފޯމެކެވެ. މި ޕްލެޓްފޯމުގެ ހަގީގީ މޭސްތިރިއަކީ ހޮން ކޮންގަށް ނިސްބަތްވާ ވިޔަފާރީވެރިއެއް ކަމުގައިވާ ރޭ ޗެން އެވެ. ނައިންގެގަށް މިހާރު 10 އަހަރުވީއިރު ބޭނުންކުރާ މީހުންގެ އަދަދު އުޅެނީ 200 މިލިއަނަށްވުރެ މަތީގަ އެވެ.\n"އަހަރެމެން ބޭނުންވީ އަހަރެމެންގެ އެންމެ ބޮޑު އުނދަގޫ ލުއި ކުރަން... އެއީ ހެވޭ ކަހަލަ މަޖާ ފޮޓޯތައް ހޯދުން. އަދި އެ ފޮޓޯތައް އަހަރެންގެ ރަހުމަތްތެރިންނަށް ހިއްސާކުރެވޭނެ ގޮތެއް ހެދުން،" ރޭ ބުންޏެވެ.\nރޭއި މި ޕްލެޓްފޯމް އުފެއްދީ 2008 ވަނަ އަހަރު، ހަތަރު ޕާޓުނަރުންނާއެކު އެވެ. އޭރު އެ އެންމެވެސް އުމުރުގެ ގޮތުން އުޅެނީ 20 ގެ އަހަރުތަކުގަ އެވެ. ދިރިއުޅުމަށް ކުރާ މަސައްކަތުގެ އިތުރުން، އިތުރު މަސައްކަތެއްގެ ގޮތުގައި އެމީހުން މި ޕްލެޓްފޯމް ޑިވެލޮޕްކުރަން ފެށި އެވެ. މަސައްކަތް ފަށައިގަތުމަށް އެންމެންވެގެން އެއްކުރީ 1270 ޑޮލަރެވެ.\nމިއަދު ދުނިޔޭގައި ގިނަ ބަޔަކު މި ބޭނުންކޮށްފާނެ ކަމަށް މި ފަސް ޒުވާނުން ދުވަހެއްގެ ކޮޅުންވެސް ހީނުކުރެ އެވެ. އެއީ ފުރަތަމަ މި އުފެއްދީވެސް ހަމައެކަނި އެމީހުންނާއި އެމީހުންގެ ރައްޓެހި ބޭނުންކުރުމަށް ކަމުގައިވާތީ އެވެ.\nނައިންގެގް އުފެއްދުތެރިން: ހުދު ގަމީހުގައި އެ އިނީ މި މަސައްކަތް އިސްވެ ފަށައިގަތް ރޭ ޗެން --\nނައިންގެގްގެ މަސައްކަތް ފެށިއިރު ރޭއި މަސައްކަތްކުރީ ވާހަކަ ކިޔުމަށް ލޯބިކުރާ މީހުންގެ އޮންލައިން ކޮމިއުނިޓީއެއްގަ އެވެ. މި ޕްލެޓްފޯމު އުފެއްދުމަށްފަހު ރޭއި އާއި އޭނާގެ ޕާޓުނަރުން ރައްޓެހިގެން މެދުގައި މި ޕްލެޓްފޯމު ހިއްސާކުރަން ފެށުމުން ގިނަ ބަޔަކަށް މިއާ ބެހޭގޮތުން އިނގެން ފެށި އެވެ. އަދި ބޭނުންކުރާ މީހުން އިތުރުވާން ފެށި އެވެ. ފޭސުބުކް އާއި ޓުވިޓާގައި މީގައި ހުންނަ އެއްޗެހި ޝެއާކުރަންވެސް ފެށި އެވެ.\nނައިންގެގް ބޭނުންކުރާ މީހުނަށް އަމިއްލަ ފޮޓޯއާއި ވީޑިއޯތައް އަޕުލޯޑުކުރެވެ އެވެ. އަދި އެ ވަގުތެއްގައި އެންމެ ޓްރެންޑުވާ އެއްޗެއް ސާޗުކޮށްލައިގެން ބަލާލެވެ އެވެ. ނައިންގެގްއަށް އެކި ޔޫސަރުން ލާ ކޮންޓެންޓުތައް ސޯޝަލް މީޑިއާގެ އެކި ސައިޓުތަކުގައި ޝެއާކޮށްދިނުމަށް ހަތް އެޑިޓަރުން މިހާރު ތިބެ އެވެ.\nހޮން ކޮންގުގައި ހުންނަ ނައިންގެގްގެ އޮފީސް: އެ ކުންފުނީގައި މިހާރު 30 މުވައްޒަފުން މަސައްކަތްކުރޭ --\nމި ޕްލެޓްފޯމު ފުޅާވެ ބޮޑު ވިޔާފަރީއަކަށް ވާން ފެށީ 2012 ވަނަ އަހަރާއި ހިސާބުންނެވެ. ރޭއި އާއި އޭނާގެ ޕާޓުނަރުން އެމީހުން އަދާކުރަމުން އައި ވަޒީފާ ދޫކޮށް މިކަމަށް ހުސްވި އެވެ. މިކަމުން އެމީހުނަށް ލިބޭ އާމްދަނީ ބޮޑުވުމުން ދިރިއުޅުމަށް ކުރާ މަސައްކަތެއްގެ ގޮތުގައި މިކަން ކުރަން ފެށި އެވެ. އެ އަހަރު ނައިންގެގް އައިއޯސް އާއި އެންޑްރޮއިޑް އެޕެއްވެސް ތައާރަފުކުރި އެވެ. އަދި ސޯޝަލް މީޑިއާގެ އެކި ސައިޓުތަކުގައި އެމީހުންގެ އެކައުންޓުތައް ހުޅުވާ ވިޔަފާރީ ފުޅާކުރި އެވެ.\nވިޔަފާރީ ފުޅާކުރުމަށް ބޭނުންވާ ފައިސާ ހޯދުމަށް އެމީހުން ކެލިފޯނިއާގެ ސިޓީއެއް ކަމަށްވާ ސިލްކަން ވެލީއަށް ދިޔަ އެވެ. ސިލްކަން ވެލީއަކީ ދުނިޔޭގެ މަަޝްހޫރު އެކި ޓެކްނޮލޮޖީ ކުންފުނިތައް ފުރަތަމަ ތައާރަފުވެގެން އައި ސިޓީއެކެވެ. ފޭސްބުކް އާއި ގޫގްލް އެންމެ ފުރަތަމަ ތައާރަފުވެގެން އައީ މި ސިޓީންނެވެ. މި މީހުން ވަނީ އެ ސިޓީން 22 އިންވެސްޓަރުން ހޯދާފަ އެވެ. އަދި އެމީހުންގެ އަތުން 2.8 މިލިއަން ޑޮލަރު އެއްކޮށް ކުންފުންޏެއްގެ ގޮތުގައި ވިޔަފާރީ ބޮޑުކުރި އެވެ.\nނައިންގެގުން އެންމެ ފުރަތަމަ މީހަކަށް ވަޒީފާއެއް ދިނީ 2013 ވަނަ އަހަރު އެވެ. މިއަދު އެ ކުންފުނީގައި 30 މުވައްޒަފުން މަސައްކަތްކުރެ އެވެ. އެންމެ ގިނައިން ނައިގެގް ބޭނުންކުރަނީ 18 އަހާރާއި 24 އަހަރާއި ދެމެދުގެ މީހުންނެވެ.


އިޒްރޭލް މީހާ ކުވޭތު އެއާލައިނުން މަނާކުރީ ރަނގަޅަށް\nފްރެންކްފަޓް (ނޮވެމްބަރު 17) - އިޒްރރޭލުގެ ޕަސިންޖަރަކު އުފުލުން މަނާކުރުމަކީ ކުވޭތު އެއާލައިނުގެ ހައްގުތަކުގެ ތެރޭގައި ހިމެނޭ ކަމެއް ކަމަށް ޖަރުމަނުގެ ކޯޓަކުން ހުކުމްކޮށްފި އެވެ.\nފަލަސްތީނުގެ ކިޔަވާ ކުދިންގެ އާދޭސް އިނގިރޭސި ބޮޑު ވަޒީރަށް\nގުދުސް (ނޮވެމްބަރު 3) - ފަލަސްތީނުގެ ބިމުގައި އިޒްރޭލް އުފަންކުރަން މެދުވެރިވި ބެލްފޯ ޑިކްލަރޭޝަނަށް ފާޑުކިޔާ އެ ގަރާރަށް 100 އަހަރު ފުރުނު ދުވަހާ ދިމާކޮށް ފަލަސްތީނުގެ އެތައް ހާސް ކުދިންނެއް އިނގިރޭސި ބޮޑު ވަޒީރު ތެރޭސާ މެއި އަށް ސިޓީ ފޮނުވައިފަ އެވެ.\nމަަރަށް ހާޒިރުވެފައިވާ ދަރި ދެކިލަން 10 މިނިޓް\nގުދުސް (ނޮވެމްބަރު 1) - މަރަން ހާޒިރުވެފައިވާ ދަރިފުޅު ދެކިލަން ފަލަސްތީނުގެ ގައިދީއަކަށް އިޒްރޭލުން ދިނީ އެންމެ 10 މިނިޓް ކަމަށް އާއިލާ އިން ބުނެފި އެވެ.\nއެމެރިކާގެ ފަހަތުން އިޒްރޭލް ވެސް ޔުނެސްކޯއިން ވަކިވަނީ\nތެލް އަވީވް (އޮކްޓޯބަރު 14) - އެމެރިކާގެ ފަހަތުން އިޒްރޭލް ވެސް ޔުނެސްކޯ އިން ވަކިވާން ނިންމައިފި އެވެ.\nއިޒްރޭލަށް ތަފާތު ކުރާތީ ޔުނެސްކޯއިން އެމެރިކާ ވަކިވަނީ\nވޮޝިންޓަން (އޮކްޓޯބަރު 12) - އިޒްރޭލަށް ތަފާތުކުރާތީ ކަމަށް ބުނެ އދ.ގެ ސަގާފަތާ ބެހޭ ޖަމިއްޔާ ޔުނެސްކޯ އިން ވަކިވާން އެމެރިކާ އިން ނިންމައިފި އެވެ.\nދެ ދައުލަތް އުފެއްދުމުގެ ޚިޔާލު ދޫކޮށްލައިގެން ނުވާނެ\nރާމުﷲ (އޮގަސްޓް 29) - ފަލަސްތީނާއި އިޒްރޭލުގެ މައްސަލަ އަށް ހައްލު ހޯދުމަށް ދެ ދައުލަތް އުފެއްދުމުގެ ޚިޔާލު ދޫކޮށްލައިގެން ނުވާނެ ކަމަށް އދ.ގެ ސެކްރެޓަރީ ޖެނެރަލް އެންޓޯނިއޯ ގުޓަރޭޒް...\n50 އަހަރުން ދަށުގެ ފިރިހެނުންނަށް އަގްސާ ބަންދު\nގުދުސް (ޖުލައި 28) - އަގްސާ މިސްކިތުގައި ހަރުކުރި ސެކިއުރިޓީ ކެމެރާ އާއި މެޓަލް ޑިޓެކްޓަރު އިޒްރޭލުން ނެއްޓި ނަމަވެސް މިއަދުގެ ހުކުރު ނަމާދަށް މިސްކިތަށް ވަދެވޭނީ 50 އަހަރުން މަތީގެ ފިރިހެންނަށް ކަމަށް އިޒްރޭލުން ކަނޑައަޅައިފި އެވެ.\nއަގްސާ މައްސަލަ މިހާރު އޮތީ ބޮޑު ނުރައްކަަލެއްގެ ތެރޭގައި\nޔުނައިޓެޑް ނޭޝަންސް (ޖުލައި 26) - އަގްސާ މިސްކިތް ހިމެނޭ ސަރަހައްދުގައި އިޒްރޭލުން އުފެއްދި ހަމަނުޖެހުންތައް މިހާރު އޮތީ ބޮޑު ނުރައްކަލަކަށް ބަދަލުވުމުގެ މަގުމަތީގައި ކަމަށް އދ. އަށް ކަނޑައަޅާފައި ހުންނަ ފަލަސްތީނުގެ މަންދޫބު ރިޔާޒް މަންސޫރު ވިދާޅުވެއްޖެ އެވެ.\nއިޒްރޭލް އެމްބަސީން މުވައްޒަފުން ހުސްކޮށްފި\nއައްމާން (ޖުލައި 25) - ޖޯޑަންގައި ހުންނަ އިޒްރޭލް އެމްބަސީގެ މުވައްޒަފުން އަނބުރާ ގެންގޮސްފި އެވެ.\nއަގްސާގައި ހަރުކުރި މެޓަލް ޑިޓެކްޓަރުތައް ނަގައިފި\nގުދުސް (ޖުލައި 25) - އަގްސާ މިސްކިތަށް ވަންނަ މީހުން ބަލާ ފާސްކުރުމަށް އިޒްރޭލުން ހަރުކުރި މެޓަލް ޑިޓެކްޓަރުތައް ނަގާ އެއަށް ވުރެ ލުއި ގޮތަކަށް މީހުން ބަލާ ފާސްކުރުމުގެ އިންތިޒާމް...\nJuly 24, 2017 6\nގުދުސް އަކީ ރަތް ރޮނގެއް، އިޒްރޭލުން ކުޅެނީ އަލިފާނާ\nގުދުސް (ޖުލައި 24) - މާތް ވެގެންވާ އަލް ގުދުސް އަކީ ރަތް ރޮނގެއް ކަމަށާއި ގުދުސްގެ މުގައްދަސް ތަންތަނުގައި ސަލާމަތީ ފިޔަވަޅުތައް ވަރުގަދަ ކުރަން ކަމަށް ބުނެ އިޒްރޭލުން އަޅަމުންދާ...\nޖޯޑަންގައި ހުންނަ އިޒްރޭލް އެމްބަސީ އަށް ހަމަލާދީފި\nއައްމާން (ޖުލައި 24) - ޖޯޑަންގެ ވެރިރަށް އައްމާނުގައި ހުންނަ އިޒްރޭލުގެ އެމްބަސީ އަށް ދިން ބަޑީގެ ހަމަލާތަކެއްގައި ދެ މީހުން މަރުވެއްޖެ އެވެ.\nގުދުސް މައްްސަލާގައި ސަލާމަތީ މަޖިލީސް ބައްދަލު ކުރަނީ\nޔުނައިޓެޑް ނޭޝަންސް (ޖުލައި 23) - އަގްސާ މިސްކިތުގައި އިޒްރޭލުން ގާއިމްކުރި ސަލާމަތީ ފިޔަވަޅުތަކާ ގުޅިގެން ގުދުސްގައި މިހާރު ހިންގާ ހަމަނުޖެހުންތަކާ ގުޅޭ ގޮތުން މަޝްވަރާ ކުރުމަށް ސަލާމަތީ މަޖިލީހުގެ ބައްދަލުވުމެއް މާދަމާ ބާއްވާ ގޮތަށް ހަމަޖައްސައިފި އެވެ.\nގުދުސްގެ ހަމަނުޖެހުމުގައި ފަލަސްތީނުގެ ތިން މީހުން ޝަހީދު\nގުދުސް (ޖުލައި 21) - އަގްސާ މިސްކިތް އިޒްރޭލުން ބަންދުކުރި މައްސަލާގައި ގުދުސްގައި މިހާރު ހިންގަމުންދާ ހަމަނުޖެހުންތަކުގައި ފަލަސްތީނުގެ ތިން މީހުން ޝަހީދުކޮށްލައިފި އެވެ.\n50 އަހަރުން ދަށުގެ މީހުން އަގްސާ އަށް ވަނުން މަނާ\nގުދުސް (ޖުލައި 21) - އަގްސާ މިސްކިތުގައި މިއަދު ކުރާ ހުކުރު ނަމާދަށް މުސްލިމުންގެ ތެރޭން 50 އަހަރުން ދަށުގެ މީހުންނަށް މިސްކިތް ހިމެނޭ ސަރަހައްދަށް ނުވަދެވޭނެ ކަމަށް އިޒްރޭލުން...\nއަގްސާ މިސްކިތުގެ ސަރަހައްދުގައި ހަމަނުޖެހުންތައް ކުރިއަށް\nގުދުސް (ޖުލައި 19) - އަގްސާ މިސްކިތް ބަންދު ކުރުމަށް ފަހު އިޒްރޭލުން އެޅި ސަލާމަތީ ފިޔަވަޅުތަކާ ގުޅިގެން ގުދުސްގައި ހަމަނުޖެހުންތައް އިތުރުވާން ފަށައިފި އެވެ.\nއަގްސާގެ ސަލާމަތީ ފިޔަވަޅުތަކަށް ފަލަސްތީނުން ދެކޮޅު\nއަގްސާ މިސްކިތް މިއަދު އަލުން ހުޅުވާލަނީ\nގުދުސް (ޖުލައި 16) - މިދިޔަ ހުކުރު ދުވަހުން ފެށިގެން ބަންދުކޮށްފައިވާ އަލް އަގްސާ މިސްކިތް މިއަދުން ފެށިގެން އަލުން ހުޅުވާލާނެ ކަމަށް އިޒްރޭލުގެ ބޮޑު ވަޒީރު ބެންޖަމިން ނަތަންޔާހޫ ވިދާޅުވެއްޖެ އެވެ.\nއަގްސާ މިސްކިތް ބަންދުކޮށް އިމާމު ހައްޔަރުކޮށްފި\nގުދުސް (ޖުލައި 14) - އަގްސާ މިސްކިތުގައި ހުކުރު ނަމާދު ކުރުމުގެ ފުރުސަތު މިއަދު ނުދީ މިސްކިތް ބަންދު ކުރުމަށް ފަހު އިޒްރޭލުގެ އަމުރާ ދެކޮޅު ހެދި ގުދުސްގެ އިސް މުފްތީ ހައްޔަރުކޮށްފި...\nއަގްސާ މިސްކިތް ކައިރިން ފަލަސްތީނުގެ ތިން މީހުން ޝަހީދުކޮށްލައިފި\nގުދުސް (ޖުލައި 14) - ގުދުސްގެ އަލް އަގްސާ މިސްކިތާ ކައިރިން އިޒްރޭލް ސިފައިން ބަޑިޖަހާ ފަލަސްތީނުގެ ތިން މީހުން މިއަދު ޝަހީދު ކޮށްލައިފި އެވެ.


Gaazee Ahmed Rasheed ge massala saabitheh nuvi, suspension uvaalai court ah nukunnan angaifi | Mihaaru\nކްރިމިނަލް ކޯޓުގެ ގާޒީ އަހުމަދު ރަޝީދު (ކ-3): އޭނާގެ ސަސްޕެންޝަން އުވާލުމާ ގުޅިގެން އަންނަ އާދިއްތަ ދުވަހު އަލުން އެ ކޯޓަށް ނުކުމެވަޑައިގަތުމަށް ޖޭއެސްސީން ވަނީ އިއްޔެ އަންގާފައި.\nގާޒީ އަހުމަދު ރަޝީދުގެ މައްސަލަ ސާބިތެއް ނުވި، ސަސްޕެންޝަން އުވާލައިފި\n10 އޯގަސްޓް 2018 - 20:259comments\nކްރިމިނަލް ކޯޓުގެ ގާޒީ އަހުމަދު ރަޝީދާ ގުޅޭ ގޮތުން ޖުޑީޝަލް ސާވިސް ކޮމިޝަން (ޖޭއެސްސީ) އަށް ހުށަހެޅި ސުލޫކީ މައްސަލަ ސާބިތުވާ މިންވަރަށް ހެއްކާއި ގަރީނާ ނެތް ކަމަށް އަހަރަކާ ގާތް ވެފައި ވަނިކޮށް ނިންމައި، އޭނާ އެ ކޯޓަށް އަލުން ނުކުމެވަޑައިގަތުމަށް އެ ކޮމިޝަނުން އިއްޔެ އަންގައިފި އެވެ.\n"މިހާރު" އަށް އެނގިފައިވާ ގޮތުގައި، މިދިޔަ އަހަރުގެ އޯގަސްޓް 23 ވަނަ ދުވަހުން ފެށިގެން ގާޒީ އަހުމަދު ރަޝީދު ސަސްޕެންޑު ކުރުމަށް ނިންމި ނިންމުން ބަދަލުކޮށް އޭނާ އަލުން ކްރިމިނަލް ކޯޓަށް ނުކުމެވަޑައިގަތުމަށް އަންގަން ނިންމީ މިދިޔަ ހޯމަ ދުވަހު ބޭއްވި ޖޭއެސްސީގެ ބައްދަލުވުމުގަ އެވެ. އަދި އަންނަ އާދިއްތަ ދުވަހުން ފެށިގެން އަލުން އެ ކޯޓަށް ނުކުމެވަޑައިގަތުމަށް ޖޭއެސްސީން އަހުމަދު ރަޝީދަށް އަންގާފައިވާ ކަމަށް އެނގިފައިވެ އެވެ. އެކަން ކްރިމިނަލް ކޯޓަށް ވެސް ވަނީ އަންގައިފަ އެވެ.\nވަކީލުންގެ ތެރެއިން އިންތިޚާބު ކުރި މެމްބަރެއްގެ ހައިސިއްޔަތުން ކުރިން ޖޭއެސްސީގައި ހުންނެވި އަހުމަދު ރަޝީދުގެ މައްޗަށް ހުށަހަޅާފައިވާ ސުލޫކީ މައްސަލަ ސާބިތު ނުވީ، އެކަމަށް ބޭނުންވާ ހެއްކާއި ގަރީނާ ނެތުމުން ކަމަށް ވެ އެވެ. އަހުމަދު ރަޝީދުގެ މައްޗަށް ހުށަހަޅާފައިވާ މައްސަލައާ ގުޅިގެން، އޭނާގެ ސުލޫކަށް އަސަރު ކުރާނެ ތަނެއް އޮތް ކަމަށް ނުފެންނަ ކަމަށް ވެސް ޖޭއެސްސީން ވަނީ ނިންމައިފަ އެވެ.\nBREAKING: Criminal court ge fandiyaaru Ahmed Rasheed suspend koffi\nޖޭއެސްސީގެ ކުރީގެ ނައިބު ރައީސް އަދި ދާދި ފަހުން، ހައި ކޯޓުގެ ފަނޑިޔާރަކަށް އައްޔަން ކުރި މުހައްމަދު ފައިސަލް ރިޔާސަތު ބެލެހެއްޓެވި ޖަލްސާއެއްގައި، އަހުމަދު ރަޝީދު ސަސްޕެންޑް ކުރަން ނިންމީ، ކްރިމިނަލް ކޯޓު ހިންގުމާ އޭރު ހަވާލުވެ ހުންނެވި ގާޒީ އާދަމް އާރިފްއާ ދިމާލަށް ވިދާޅުވި އެއްޗަކާ ގުޅިގެން ކަމަށް ހަގީގަތް އެނގިވަޑައިގަންނަވާ ބޭފުޅަކު "މިހާރު" އަށް ކިޔައި ދެއްވާފައިވެ އެވެ. އެ މައްސަލާގައި އަހުމަދު ރަޝީދު ޖޭއެސްސީ އަށް ހާޒިރުކޮށް ބަޔާން ވެސް ނެގި އެވެ.\nއަހުމަދު ރަޝީދު ސަސްޕެންޑް ކުރަން ޖޭއެސްސީން މިދިޔަ އަހަރު ނިންމިއިރު، އޭނާ ވަނީ ކްރިމިނަލް ކޯޓުގައި ތިން އަހަރެއްހާ ދުވަސް ވަންދެން މަސައްކަތް ކުރައްވައިފަ އެވެ. ސަސްޕެންޑް ކުރުމާ ހަމައަށް، އޭނާ އެ ކޯޓުގައި ބައްލަވަމުން އައީ މަސްތުވާތަކެއްޗާއި ބޮޑެތި މަރުގެ މައްސަލަތައް ކަމަށް ވެ އެވެ.\nSuspend koffai huri gaazee Ahmed Rasheed ge cycle gai roakollaifi\nއަހުމަދު ރަޝީދު ސަސްޕެންޑް ކޮށްފައި ހުރި މުއްދަތުގެ ތެރޭގައި އޭނާގެ ސައިކަލްގައި ވެސް ބަޔަކު ވަނީ ރޯކޮށްލައިފަ އެވެ. އޭނާގެ ޕީސީއެކްސް ސައިކަލްގައި މިދިޔަ އަހަރުގެ އޮކްޓޯބަރު 15 ވަނަ ދުވަހުގެ ރޭ ދަންވަރު 12 ޖަހާކަންހާއިރު ރޯކޮށްލުމުން ވަނީ ބޭނުން ނުކުރެވޭ ވަރަށް އަނދައިފަ އެވެ. ސައިކަލްގައި ރޯކޮށްލީ ހުޅުމާލޭގެ ޕާކިން ޒޯނެއްގައި ބަހައްޓާފައި ހުއްޓަ އެވެ.\nއިތުރު ލިޔުންތައް ކްރިމިނަލް ކޯޓް ފަނޑިޔާރުން ޖުޑީޝަލް ސާވިސް ކޮމިޝަން ޖުޑީޝަރީ ފަނޑިޔާރު އަހުމަދު ރަޝީދު


އެމްޑީޕީ އައްޑޫ ސިޓީ އައްޑޫ ހިތަދޫ ދެކުނު ދާއިރާގެ އޮފީސް ރޯކޮށްލާ، އެމްޑީޕީގެ ޖަލްސާއަށް ހުރަސް އެޅުމަށް ބަޔަކު ކުރި މަސައްކަތް ކުށްވެރިކުރުން – Maldivian Democratic Party\n11 އޮކްޓޯބަރު 2014\nއެމްޑީޕީ އައްޑޫ ސިޓީ އައްޑޫ ހިތަދޫ ދެކުނު ދާއިރާގެ އޮފީސް ރޯކޮށްލާ، އެމްޑީޕީގެ ޖަލްސާއަށް ހުރަސް އެޅުމަށް ބަޔަކު ކުރި މަސައްކަތް ކުށްވެރިކުރުން\nމޯލްޑިވިއަން ޑިމޮކްރަޓިކް ޕާޓީ(އެމްޑީޕީ) އައްޑޫ ސިޓީ ހިތަދޫ ދެކުނު ދާއިރާގެ އޮފީހަށް ރޭ ގާތްގަނޑަކަށް 11:30 ހާއިރު ު ހަމަލާދީީ އަލިފާން ރޯކޮށްލާ، އައްޑޫ ސިޓީގެ ފޭދޫގައި އެމްޑީޕީން ބޭއްވި ބިޔަ ޖަލްސާގެ ތެރެއަށް މޫނު ނިވާކޮށްގެން ތިބި ބަޔަކު ވަދެ ހަމަނުޖެހުން ހިންގާފައިވާތީ، އެކަން އެންމެ ހަރުކަށި އިބާރަތުން މި ޕާޓީން ކުށްވެރިކޮށް، އެކަމުގައި ޒިންމާވާ ފަރާތްތައް ތަފާތުކުރުމެއް ނެތި އިންސާފުގެ ކުރިމައްޗަށް ގެނައުމަށް ސަރުކާރަށް މި ޕާޓީން ގޮވާލައެވެ.\nރޭގައި ހިނގާދިޔަ މިކަންކަމަކީ، ޤާނޫނު އަސާސީން ލިބިދީފައިވާ ސިޔާސީ ޕާޓީ ހިންގުމާއި، ޚިޔާލުފާޅުކުރުމުގެ ހައްޤަށް ހުރަސްއެޅޭ ފަދަ ނާތަހުޒީބު ކަންކަމެވެ. މި ފަދަ ކަންކަން ތަކުރާރުކޮށް އެމްޑީޕީއަށް އަމާޒުވަމުންދަނީ، އެމްޑީޕީގެ މަޤްބޫލުކަން ފެންނަމުންދާތީ، ޕާޓީއާއި އިދިކޮޅު ފަރާތްތަކުން އެފަދަ ކަންކަމަށް ހިތްވަރުދެމުން ގެންދާތީކަމުގައި މި ޕާޓީން ދެކެއެވެ.\nއެމްޑީޕީގެ ޤައުމީ އިދާރާގައި އަލިފާން ރޯކޮށްލާ، އެތަނުގެ ބިއްލޫރިތައް ތަކުރާރުކޮށް ތެޅުމަށްފަހު، އެމްޑީޕީ އައްޑޫ ސިޓީ ހިތަދޫ ދެކުނު ދާއިރާގެ އޮފީހުގައި އަލިފާން ޖެހުން ފަދަ ކަންކަމުގެ ސަބަބުން ރައްޔިތުން ވަނީ ބިރުވެރިކަމެއްގެ ތެރެއަށް ވެއްޓިފައެވެ. ހަމައެހެންމެ، ކުރިއެކޭ އެއްފަދައިން ސިޔާސީ ހަރަކާތް ހިންގުމަށް ބަޔަކު އަޑީގައި ތިބެގެން ހުރަސްއަޅާ ހުއްޓުވުމުގެ ސަޤާފަތް ރާއްޖޭގައި މިވަނީ އިޢާދަވެފައިކަން މިފަދަ ކަންކަމުން ހާމަވެ، ޔަޤީންވެއެވެ.\nއެމްޑީޕީގެ ސިޔާސީ ހަރަކާތްތައް ހުއްޓުވުމަށް ޓަކައި، ނަފްސާނީ ގޮތުންނާއި ޖިސްމާނީ ގޮތުން ނުރައްކާތެރި ހަމަލާތަކެއް އަމާޒުވަމުން ދިޔަ ނަމަވެސް، މަޤްބޫލުކަމާއި ތާއީދަކީ، ލަޓިބުރިންނާއި ބިރުދެއްކުމުން ހޯދޭނެ އެއްޗެއް ނޫންކަމުގައި ޕާޓީއާއި އިދިކޮޅު ފަރާތްތަކަށް ދަންނަވަމެވެ. އަދި އެންމެހާ ގޮންޖެހުންތަކާއި، ނުރައްކަލުގެ ތެރޭގައިވެސް ޕާޓީގެ ހިންގުމަށް، ޕާޓީގެ ހަރަކާތްތަކަށް އެއްވެސް މަޑުޖެހުމެއް ނާންނާނެކަމުގެ ޔަޤީންކަން ޕާޓީގެ ލޮބުވެތި މެމްބަރުންނަށް އަރުވަމެވެ.\nބަޔާން ނެރުނީ: އެމްޑީޕީ ސެކްރެތޭރިއަޓް


Liverpool Balikoh Arsenal In Shield Kaamiyaabu Kohfi – adduLIVE\nލިވަޕޫލް ބަލިކޮށް އާސެނަލުން ޝީލްޑް ކާމިޔާބުކޮށްފި\nAug 29, 2020, 23:45 ހަސަން ރަޝީދު\nޕެނަލްޓީގައި 5-4 އިން ލިވަޕޫލް ބަލިކުރުމަށްފަހު އިނގިރޭސި ޗެމްޕިއަން އާސެނަލް ބަލިކޮށް އެފްއޭ ކަޕުގެ ޗެމްޕިއަން އާސެނަލުން ކޮމިއުނިޓީ ޝީލްޑް މިރޭ ކާމިޔާބުކޮށްފިއެވެ.\nވެމްބްލީ ސްޓޭޑިއަމްގައި މިރޭ ކުޅުނު މި މެޗުގެ ފުރިހަމަ ވަގުތު ހަމަވުމުގެ ކުރިން މި ދެ ޓީމު ވެސް އޮތީ 1-1 އިން އެއްވަރުވެފައެވެ.\nމެޗުގައި ފުރަތަމަ ގޯލު ކާމިޔާބުކޮށް ލީޑު ނެގީ އާސެނަލް އިން ކަމަށްވާއިރު މި ގޯލު މެޗުގެ 12 ވަނަ މިނެޓްގައި އެޓީމުގެ ކެޕްޓަން އޮބަމަޔަންގް ކާމިޔާބުކުރީ ޒުވާން ވިންގާ ބުކާޔޯ ސަކާ ތަނަވަސް ކޮށްދިން ފުރުސަތަކުންނެވެ.\nމި ގޯލަށްފަހު ލިވަޕޫލް އިން ކުޅުން ރަނގަޅުކުރިއިރު އެޓީމަށް ނަތީޖާ އެއްވަރު ކުރީ މެޗުގެ 70 ވަނަ މިނެޓްގައެވެ. އެގޮތުން މި ގޯލު ލިވަޕޫލަށް ކާމިޔާބުކޮށްދިނީ ބަދަލު ކުޅުންތެރިޔެއްގެ ގޮތުގައި ކުޅެން ނުކުތް ޖަޕާންގެ ޓަކުމީ މިނަމީނޯ އެވެ.\n90 މިނެޓްގެ ކުޅުން ހަމަވިއިރު ދެ ޓީމުވެސް އެއްވަރުވެފައި އޮތުމުން ނަތީޖާ ނެރުމަށް ދެން ދިޔައީ ޕެނަލްޓީ އަށެވެ. ޕެނަލްޓީގައި އާސެނަލް އިން ހުރިހާ ޕެނަލްޓީއެއް ކާމިޔާބު ކުރިއިރު ލިވަޕޫލަށް ކާމިޔާބު ނުކުރެވުނީ ޒުވާން ފޯވާޑް ރިއަން ބްރޫސްޓާ ފޮނުވާލި ޕެނަލްޓީއެވެ. އޭނާ ފޮނުވާލި ޕެނަލްޓީ ދިޔައީ ގޯލުގެ ދަނޑީގައި ޖެހިފައި ބޭރަށެވެ.\nމިއީ ސީޒަން ހުޅުވުމުގެ ގޮތުން ކުޅުނު މެޗެއް ކަމަށްވާއިރު، ޕްރިމިއާ ލީގު ފެށުމަށް ހަމަޖެހިފައިވަނީ އަންނަ މަހުގެ 12 ވަނަ ދުވަހުއެވެ.


Netanyahu ah aa sarukaaru ufedhdhey goiy nuvumun aa inthihaabakah! | Mihaaru\nއިޒްރޭލްގެ ބޮޑުވަޒީރު ނަތަންޔާާހޫ: އޭނާއަށް އެންމެ ފަހުން މަޖުބޫރުވެވަޑައިގަތީ މަޖިލިސް އުވާލައްވަން\nނަތަންޔާހޫއަށް އާ ސަރުކާރު އުފެއްދޭ ގޮތް ނުވުމުން އާ އިންތިހާބަކަށް!\n30 މެއި 2019 - 10:546comments\nއެޕްރީލް މަހު އޮތް އިންތިހާބުގެ ގިނަ ގޮނޑި ކާމިޔާބުކުރެއްވިޔަސް، މިހާރުގެ ބޮޑުވަޒީރު ބެންޖަމިން ނަތަންޔާހޫއަށް ކޯލިޝަން ސަރުކާރެއް އުފެއްދެވޭ ގޮތް ނުވުމުން، އިޒްރޭލުގައި އާ އިންތިހާބެއް ބާއްވަން ޖެހިއްޖެ އެވެ.\nއިޒްރޭލްގެ ރައްޔިތުންގެ މަޖިލިސް ކަމަށްވާ ނެސެޓަށް މެމްބަރުން ހޮވަން މިދިއަ މަހު އޮތް އިންތިހާބުގައި ނަތަންޔާހޫގެ ލިކޫޑް ޕާޓީއަށް 35 ގޮނޑި ކާމިޔާބުވި އެވެ. އެކަމަކު 120 ގޮނޑި ހިމެނޭ މަޖިލިހުގެ މެޖޯރިޓީ ނުލިބުމުން އޭނާއަށް ފުރުސަތު އޮތީ، އެހެން ޕާޓީތަކެއް އެކުވެގެން ކޯލިޝަން ސަރުކާރެއް ގާއިމްކުރައްވާށެވެ. އެކަމަށް އޮތް ވަގުތު އިއްޔެ ވަނީ ހަމަވެފަ އެވެ.\nމިހާރުގެ މަޖިލިސް އުވާލަން ރޭ ނެގި ވޯޓުގައި 74 މެމްބަރުން ތާއީދުކުރެއްވީ މަޖިލިސް އުވާލައި، އާ އިންތިހާބަކަށް ދާށެވެ. އެ ގޮތަށް ނިންމަވަން ނަތަންޔާހޫ ބޭނުންވީ، ނެސެޓުން އެ ފިޔަވަޅު ނާޅާ ނަމަ، އާ ސަރުކާރު އުފެއްދުމުގެ ފުރުސަތު އެހެން މެމްބަރަކަށް، އިޒްރޭލްގެ ރައީސަށް ދެއްވެން އޮތުމުން، އެކަމަށް ހުރަސް އަޅުއްވާށެވެ.\nފަލަސްތީނުގެ ބިމުގައި އިޒުރޭލް އުފެއްދީއްސުރެ މިހާތަނަށް އެއްވެސް ޕާޓީއަކަށް ނެސެޓުގެ މެޖޯރިޓީއެއް ލިބިފައެއް ނުވެ އެވެ. އެހެންކަމުން އަބަދުވެސް އިޒުރޭލްގައި އުފައްދަނީ ކޯލިޝަން ސަރުކާރުތަކެވެ.\nއާ އިންތިހާބު އޮންނާނީ ސެޕްޓެމްބަރު 17 ގަ އެވެ. އިންތިހާބު އަންނަންދެން ބޮޑުވަޒީރުގެ މަގާމުގައި ނަތަންޔާހޫ ހުންނަވާނެ އެވެ. އަދި އިޒުރޭލްގައި އެންމެ ދިގު މުއްދަތެއްގައި ބޮޑުވަޒީރުކަން ކުރެއްވި ބޭފުޅަކަށް އޭނާ، އަންނަ ޖުލައި މަހު ވެވަޑައިގަންނަވާނެ އެވެ.\nއިތުރު ލިޔުންތައް އިޒްރޭލް ބިންޔާމިން ނަތަންޔާހޫ


އުރީދޫ ކަލަރ ރަންގެ ހަރަކާތްތަކާއި އެކު އައްޑޫގައި ފޯރިގަދަ ހަފްތާ ބަންދެއް! | Jazeera\tއުރީދޫ ކަލަރ ރަންގެ ހަރަކާތްތަކާއި އެކު އައްޑޫގައި ފޯރިގަދަ ހަފްތާ ބަންދެއް! - Jazeera\nޢަލީ ޔާމީން June 27, 2019 55 views0\nކުރިއަށްއޮތް ހަފްތާ ބަންދުގައި އައްޑޫސިޓީގައި ކުރިއަށްގެންދާ އުރީދޫ ކަލަރ ރަން، ގުޑި މަހާސަމާ، އަދި ޓްވިޓްސާފު އައްޑޫ އެޑިޝަންގައި ބައިވެރިވުމަށް އުރީދޫ މޯލްޑިވްސް އިން އައްޑޫގެ ލޮބުވެތި ރައްޔިތުންނަށް ދައުވަތުއަރުވައިފިއެވެ.\nއުރީދޫ ގުޑި މަހާސަމާ، ޖޫން 28 ވާ ހުކުރު ދުވަހުގެ ހެނދުނު 8.00 ން 10.00 އަށް ހިތަދޫ ސްޓޭޖް ސަރަހައްދުގައި:\nއުރީދޫ ކަލަރ ރަންގެ ކުރިން ބާއްވާ ގުޑި މަހާސަމާގައި މަޑި އެރުވުން، މަޑި ހެދުމުގެ ވަރކްޝޮޕްތައް، ކުޑަކުދިންނަށް ޚާއްސަ ކުޅިވަރުތައް އަދި މޯލްޑިވްސް ޕޮލިސް ސާވިސްގެ ޚާއްސަ ސްޓޯލެއް ހިމެނޭނެއެވެ. ހަމައެއާއި އެކު، އުރީދޫ ކަލަރ ރަންގެ އެކްސްޕޯ ނިމޭއިރު ނުނަގާ ހުރި ކިޓްތައް، އިތުރު ބޭފުޅުންނަށް ބައްލަވައިގަތުމުގެ ފުރުސަތު ގުޑި މަހާސަމާގައި ހުޅުވާލާނެއެވެ.\nއުރީދޫ ކަލަރ ރަން، ޖޫން 28 ވާ ހުކުރު ދުވަހުގެ ހަވީރު 3.30 ން 6.00 އަށް ހިތަދޫ ސްޓޭޖް ސަރަހައްދުގައި:\nޓްވިޓްސާފު އައްޑޫ، 29 ޖޫން ވާ ހޮނިހިރު ދުވަހުގެ ހަވީރު 3.00 ން 6.00 ކަށް، އައްޑޫ ސިޓީގެ އެކި ހިސާބުތަކުގައި:\nއުރީދޫ އާއި ގުޅިގެން، ޓްވިޓްސާފުން ދަނީ ކުރިއަށްއޮތް ހޮނިހިރު ދުވަހުގެ ހަވީރު އައްޑޫގައި ސާފުކުރުމުގެ އިވެންޓެއް ބޭއްވުމަށް ތައްޔާރުވަމުންނެވެ. މި ހަރަކާތުގެ އިފްތިތާޙީ ހަފްލާ ކުރިއަށްދާނީ، ހޮނިހިރު ދުވަހުގެ ހަވީރު 3.00 ޖަހާއިރު، ހިތަދޫ ސްޓޭޖް ސަރަޙައްދުގައެވެ. ސާފު ކުރުމުގެ ހަރަކާތްތައް ކުރިއަށްދާނީ، ހިތަދޫ، މަރަދޫ ފޭދޫ އަދި ހުޅުމީދޫގެ ތަފާތު ސަރަހައްދުތަކުގައެވެ.\nއެންމެ ޓްވީޓަކުން ފެށި، އާންމުންގެ މަޤްބޫލުކަން ހޯދާފައިވާ މި ޕްރޮގްރާމު ރާވާ ހިންގަމުންދަނީ ޓްވިޓް ސާފުގެ ވޮލަންޓިއަރުންގެ އެހީގައެވެ. މާލެ އަދި ހުޅުމާލޭގައި އިވެންޓުތަކެއް ކުރިއަށްގެންގޮސް، އައްޑޫގެ އިވެންޓާއި އެކު ޓްވިޓްސާފުން މިސްރާބުޖަހަނީ ރާއްޖޭގެ އެކި ހިސާބުތަކުގައި މި ޕްރޮގްރާމު ކުރިއަށްގެންދިއުމަށެވެ. ޓްވިޓްސާފުގެ މައިގަނޑު އަސާސަކީ މުޅި ރާއްޖެއަށް ދިމާވެފައިވާ ކުނީގެ މައްސަލައަށް އެދެވޭ ހައްލެއް ހޯދައި، ރަށްތަކުގެ ރީތިކަން ދަމަހައްޓައި، ތިމާވެއްޓާ ރައްޓެހި އެދެވޭ ބަދަލުތަކެއް ގެނައުމުގެ މަޤްސަދުގައި މަސައްކަތް ކުރާނެ ފަދަ ތިމާވެއްޓަށް ލޯބިކުރާ ޖީލެއް ބިނާކުރުމަށެވެ. ޓްވިޓްސާފުގެ އައްޑޫ އެޑިޝަން އާއި ބެހޭ އެންމެ ފަހުގެ މައުލޫމާތު ހޯއްދެވުމަށް، http://ore.do/twitsaafu އަށް ޒިޔާރަތް ކުރައްވާށެވެ.\nކަލަރ ރަން އައްޑޫ ކުރިއަށްގެންދަނީ ގިނަ ޕާޓްނަރުންގެ އެހީތެރިކަމާއި އެއްބާރުލުމާއި އެކު އެވެ. މީގެތެރޭގައި، މިނިސްޓްރީ އޮފް ޔޫތް، ސްޕޯޓްސް އެންޑް ކޮމިޔުނިޓީ އެމްޕަވަރމަންޓް، އައްޑޫ ސިޓީ ކައުންސިލް، ކަލަރ ރަންގެ އިވެންޓް އޯގަނައިޒަރ ކަމަށްވާ ޔުނިކްސް ސްޕޯޓިންގް، މޯލްޑިވްސް ޕޮލިސް ސާވިސަސް، މޯލްޑިވްސް ނެޝަނަލް ޑިފެންސް ފޯސް، މޯލްޑިވްސް ޕޯޓްސް ލިމިޓެޑް، އައިލެންޑް އޭވިއޭޝަން، އީކުއޭޓާރ ވިލޭޖް، އައްޑޫ މެޑިސިޓީ، އެޗް.ކޭ ރެންޓަލްސް، ނޯޓް ކޮސްމެޓިކްސް، އީހަބް، ބުރުޒު ކޭޓަރިންގް، ވެމްކޯ އައްޑޫ، ފެނަކަ ކޯޕަރޭޝަން ލިމިޓެޑް އަދި އައްޑޫ ލައިވް ހިމެނެއެވެ.\nއުރީދޫ ކަލަރ ރަން އަދި ކުރިއަށް އޮތް ހަފްތާ ބަންދުގައި ބޭއްވިގެންދާ ފޯރިގަދަ ހަރަކާތްތަކާއިބެހޭ އިތުރު މަޢުލޫމާތު އުރީދޫ މޯލްޑިވްސްގެ މީސް މީޑިއާ ޕޭޖުތަކުން ލިބެން ހުންނާނެއެވެ.


- އެނިމަލް ނިއުޓްރިޝަން\n- ފިޝް ނިއުޓްރިޝަން އެންޑް ފީޑް ޓެކްނޮލޮޖީ\n2. 19 އޮގަސްޓް 2020 އަށް އުމުރުން 40 އަހަރު ފުރިފައި ނުވުން.\n3. ކޯހާއި ގުޅޭ ދާއިރާއިން3އަހަރު ދުވަހުގެ މަސައްކަތުގެ ތަޖްރިބާ ލިބިފައިވުން.\n4. މިމިނިސްޓްރީގެ ވެބްސައިޓަށް ސްކޮލަރޝިޕާއި ގުޅޭގޮތުން އަޕްލޯޑްކުރެވިފައިވާ އިންފޮމޭޝަން ޝީޓް އަދި ސާކް އެޕްލިކޭޝަން ފޯމްގައި ބަޔާން ކުރައްވާފައިވާ ޝަރުތުތައް ފުރިހަމަވުން.\n4. ކޯހާއި ގުޅުންހުރި ދާއިރާއެއްގައި ޚިދުމަތްކުރައްވާފައިވާ މުއްދަތު އަންގައިދޭ ރަސްމީ ލިޔުން (އިނގިރޭސި ބަހުން)\n5. ސާކް ސްކޮލަރޝިޕް އެޕްލިކޭޝަން ފޯމާއި އެފޯމުގައި ބަޔާންކޮށްފައިވާ ލިޔުންތައް\n* މިސްކޮލަރޝިޕް2ފުރުޞަތަކީ ސާކް ގައުމުތަކުގެ ތެރެއިން ބޫޓާން / އިންޑިޔާ / ދިވެހިރާއްޖެ / ޕާކިސްތާނު އަދި ސްރީލަންކާއަށް ހުޅުވާލެވިފައިވާ ފުރުޞަތެކެވެ. މިގޮތުން ދިވެހިރާއްޖެއިން ކޮންމެ ކޯހަށް 1 ކެންޑިޑޭޓު ނޮމިނޭޓް ކުރުމަށް ވަނީ ހަމަޖެހިފައެވެ. އަދި މިސްކޮލަރޝިޕްގެ ފައިނަލް ސިލެކްޝަން ހެދުމަށް ހަމަޖެހިފައިވަނީ ސާކް އެގްރިކަލްޗަރަލް ސެންޓަރގެ ފަރާތުންނެވެ.\n* މި ސްކޮލަރޝިޕް އިންތިޒާމްކުރައްވާ ފަރާތުން ދެއްވުމަށް ހަމަޖެހިފައިވަނީ:\n- ދެކޮޅު އެއަރ ޓިކެޓު (އިކޮނޮމީ ކުލާހުން)\n- ކޯސް ފީ\n- ލިވިންގ އެލަވަންސްގެ ގޮތުގައި މަހަކު USD600 (ހަސަތޭކަ ޔޫއެސް ޑޮލަރު)\n- ވަންޓައިމް ގްރާންޓްގެގޮތުގައި USD1000 (އެއްހާސް ޔޫއެސް ޑޮލަރު)\n- ރިސަރޗް ކޮސްޓްގެ ގޮތުގައި އަހަރަކު USD1000 (އެއްހާސް ޔޫއެސް ޑޮލަރު)\n2020 އޮގަސްޓް 18 ވާ އަންގާރަ ދުވަހުގެ 10:30 ގެ ކުރިން\nސުންގަޑި: 18 އޮގަސްޓް 2020 1030


Vaikaradhoo, Makunudhoo dhaairaa Adhaalath ah dhookohlan beynumeh nuvi\nވައިކަރަދޫ، މަކުނުދޫ ދާއިރާ އަދާލަތަށް ދޫކޮށްލަން ބޭނުމެއް ނުވި\nވައިކަރަދޫ ދާއިރާގެ އެމްޑީޕީގެ މެންބަރުންނާ ރައީސް ނަޝީދު ބައްދަލު ކުރައްވަނީ --\nމާލެ، 06 ފެބްރުއަރީ 2019 -- އެމްޑީޕީގެ ކެނޑިޑޭޓުންގެ ފޯމް އީސީއަށް ހުށަހަޅަން ހުރިހާ ކެނޑިޑޭޓުން ވަޑައިގަތުން -- އަހުމަދު ޝުރާއު | އަވަސް\nހދ. ވައިކަރަދޫ އަދި މަކުނުދޫ ދާއިރާ އަދާލަތު ޕާޓީއަށް ދޫކޮށްލަން އެ ދެ ދާއިރާގެ އެމްޑީޕީ ކެންޑިޑޭޓުން ބޭނުމެއް ނުވި އެވެ. ރޭ އެމްޑީޕީގެ ރައީސް މުހައްމަދު ނަޝީދު ވަނީ އެ ދެ ކެންޑިޑޭޓުން އަދި ކެމްޕެއިން ޓީމާ ބައްދަލު ވެސް ކުރައްވާފަ އެވެ.\nއެ ބައްދަލުވުމުގައި ރައީސް ނަޝީދު ވަނީ އެ ދެ ދާއިރާ އަދާލަތު ޕާޓީއަށް ދޫކޮށްލުމާމެދު ވިސްނުމަށް އެދިވަޑައިގެންފަ އެވެ. ދާއިރާ ދޫކޮށްލި ނަމަވެސް އެއީ މާޔޫސްވާން ޖެހޭ ކަމެއް ނޫން ކަމަށް ވިދާޅުވެ ރައީސް ނަޝީދު ވާހަކަފުޅު ދެއްކެވި އެވެ.\nއެކަމަކު، އެކަމަށް އެ ދެ ދާއިރާގެ މެންބަރުން އެއްބަހެއް ނޫނެވެ. ދެ ދާއިރާގައި ވެސް އެމްޑީޕީގެ ޕްރައިމަރީ ބާއްވައި ކެންޑިޑޭޓު ހޮވުމަށް ގިނަ މަސައްކަތްތަކެއް ކޮށްފައިވުމުން އެ ދާއިރާތައް ދޫކޮށްލަން ބޭނުން ނުވާ ކަމަށް ކެންޑިޑޭޓުންނާއި ކެމްޕެއިން ޓީމު ރޭ ރައީސް ނަޝީދަށް ވަނީ ދަންނަވާފަ އެވެ.\nމިކަމާ ގުޅިގެން އެމްޑީޕީއިން މަޖިލިސް އިންތިހާބަށް ކަނޑައަޅާފައިވާ ތަރުޖަމާނު އަފްޝާން ވިދާޅުވި ގޮތުގައި ރޭ ވެސް ދާއިރާތައް ދޫކޮށްލުމާމެދު މަޝްވަރާތައް ކުރެވުނު ކަމަށާއި ނަމަވެސް ވަކި ނިންމުމެއް އަދި ނިންމާފައިނުވާ ކަމަށެވެ. އެ ނިންމުން ނިންމާނީ އެމްޑީޕީގެ ގައުމީ މަޖިލީހުގައި ވެސް އަދި މަޝްވަރާކުރުމަށްފަހު ކަމަށެވެ.\nއޭނާ އެހެން ވިދާޅުވިއިރު މިއަދު އެމްޑީޕީގެ 86 ކެންޑިޑޭޓުން ވަނީ ފޯމް އިލެކްޝަން ކޮމިޝަނަށް ހުށަހަޅާފަ އެވެ. އަފްޝާން ވިދާޅުވީ އަދާލަތު ޕާޓީއާއެކު މަސައްކަތް ކުރުމަށް އެމްޑީޕީއިން ނިންމާފައިވާއިރު އެމްޑީޕީއިން ވެސް ބަލާނީ އެންމެ ގިނަ ގޮނޑިތަކެއް ލިބޭނެ ގޮތަކަށް ކަމަށެވެ.\nވައިކަރަދޫ ދާއިރާއަށް ނިސްބަތްވާ މީހަކު ބުނި ގޮތުގައި ނިމިގެން މިދާ ދައުރުގައި ވެސް އެ ދާއިރާގައި ހުންނެވީ އެމްޑީޕީ މެންބަރަކަށްވާއިރު އަންނަ މަޖިލީހަށް އެމްޑީޕީގެ ކެންޑިޑޭޓު އިންތިހާބުވުމަކީ ވަރަށް ޔަގީންވާ ކަމެއް ކަމެކެވެ. އެހެންކަމުން ޔަގީން ގޮނޑިއެއް ދޫކޮށްލުމަކީ ފަސޭހަ ކަމަކަށް ނުވާނެ ކަމަށެވެ.\nހަމައެހެން، މަކުނުދޫ ދާއިރާގެ ޕްރައިމަރީ ނެގުމަށް ވެސް ގިނަ މަސައްކަތްތަކެއް ކެންޑިޑޭޓާއި ކެމްޕެއިން ޓީމް ކޮށްފައިވާއިރު، އެމީހުން އެ ދާއިރާގެ މިހާރުގެ މެންބަރު އަނާރާ ނައީމް އިތުރަށް ހޮވުމަށް ބޭނުމެއް ނުވެ އެވެ.\nރޭ ރައީސް ނަޝީދު ވަނީ އެހެން ބައެއް ކެންޑިޑޭޓުންނާ ވެސް ބައްދަލުކުރައްވާފަ އެވެ. އެމްޑީޕީގެ ގައުމީ މަޖިލީހުން އިއްޔެ ރުހުން ދީފައިވަނީ ފަސް ދާއިރާއެއް އަދާލަތު ޕާޓީއަށް ދޫކޮށްލުމަށެވެ. ނަމަވެސް ރައީސް ނަޝީދު ވެސް ވިދާޅުވެފައިވަނީ އެ ނިންމުމަކީ މިހާރު ޕާޓީއަށް ނިންމޭނެ ނިންމުމެއް ނޫން ކަމާއި އެ ނިންމުން ނިންމަން ޖެހޭނީ ކެންޑިޑޭޓު ނޫނީ ދާއިރާގެ ރައްޔިތުން ކަމަށެވެ.\nއެމްޑީޕީ ރައީސް މުހައްމަދު ނަޝީދު އަދާލަތު ޕާޓީ + މަޖިލިސް އިންތިހާބު 2019\nއެމްޑީޕީއިން މަޖިލީހުގެ ހުރިހާ ދާއިރާއަކަށް ވާދަކުރަން ފާސްކޮށްފި\nނަޝީދު ހުށަހެޅުއްވަނީ އެމްޑީޕީއިން 87 ދާއިރާއަށް ވާދަކުރަން


Vaahaka: Loabivaa Imraan Ah - Vaguthu\nވާހަކަ: ލޯބިވާ އިމްރާނަށް\nރާއްޖެއަށް ކުރަމުން ދިޔަ ވިއްސާރައާއި، އަރައިގެން ދިޔަ ކޮޅި ގަނޑުގެ ވާހަކަ އަޑުއެހީމެވެ. ހާލު ރަނގަޅު ހެއްޔެވެ؟ އަނބި މީހާ އަށް އަދިވެސް ކަލާގެ އަސްލު ކުލަތައް ދައްކާކަހަލަ ހިޔާލެއް ނުކުރަމު ހެއްޔެވެ؟ ނޫނީ މިހާރު ދޫކޮށްލާފައި ގޮއްސި ހެއްޔެވެ؟ ދާ ހާ ދުވަސް ވެއްޖެއެވެ. ތިޔަ ކަހަލަ މީހުންނަކީ މާ ގިނަ ދުވަހަކު ތިމާގެ އަސްލު ސިފަ ކަޝްފުކޮށްގެން އުޅެވޭނޭ ބައެއް ނޫނެވެ. އެއަށްވުރެ ތިޔަ ޒާތުގެ މީހުން މާ ބަލިކަށްޓެވެ.\nއަހަރެން މީ ކާކުކަން އަންގާކަށް ބޭނުމެއް ނޫނެވެ. ކަލާގެ ދިރިއުޅުމަށް އަހަރެން ކަހަލަ އެތައް ކުއްޖެއްގެ ހިޔަނި މިހާރު ހުންނާނީ އެޅިފައެވެ. ގުޅުނު އަންހެން ކުދިން ގެ ލިސްޓު ކުރެއް ނުވާނެކަން އަހަރެންނަށް ޔަގީނެވެ. އަހަރެން ހިތުން އަހަންނަކީ މާ ކުލަގަދަ ގޮތެއްގައި ތިޔަ ދިރިއުޅުމުން ވަކި ވެގަތް ކުއްޖެއް ނޫނެވެ. އެހެންކަމުން ނަން ބުންޏަސް ހަނދާން ހުންނާނޭ ކަމާމެދު ޝައްކު ކުރަމެވެ. ނަމަވެސް އަހަރެންގެ ވާހަކަ ނިމުމުން އަހަރެންނަކީ ކާކު ކަން ކަލާއަށް އެނގޭނެކަން ކަށަވަރެވެ.\nއަހަރެންގެ އުމުރުން ސާދަ އަހަރުގައި އަތަށް އެރި ފޯނަކުން މުޅި ދިރިއުޅުން ބަދަލު ކޮށްލިކަހަލައެވެ. މަންމަ އާއި ބައްޕަ އަކީ ލިޔަން ކިޔަން އެނގޭ ބައެއް ނޫނެވެ. އަހަރެން އުފަން ރަށަކީ އެހާ ތަހުޒީބީ ގޮތުން ކުރިއަރާފައިވާ ރަށެއް ނޫން ކަމުން ބޭރުގެ ދުނިޔޭގައި ހިނގަމުންދާ ކަންތަކަށް ރަށުގެ މީހުން ވަނީ ލޯ މެރިފައެވެ. މަންމަ އާއި ބައްޕަގެ ހާލަތަކީވެސް އެއީޢެވެ. އަހަރެންނަކީ ހުރި ހަމައެކަނި ދަރިއެވެ. ތަޢުލީމީ ފެންވަރެއް ނެތަސް ބައްޕަ އަކީ ކުޅަދާނަ ކެޔޮޅެކެވެ. މަސްވެރި ކަމުން ފުދޭ ވަރެއްގެ އާމްދަނީ އެއް ލިބެއެވެ. އަހަރެން ބުނި އެއްޗެއް ލިބުނު ވަރަކުން ގަނެދެއެވެ. ފުރާވަރުގެ ކުއްޖަކު ބޭނުންވާނީ އިތުރު ކޮން ނަސީބެއް ހެއްޔެވެ؟\nނަމަވެސް އަހަރެން ވަރަށް ބޭނުންވާ އެއްޗެއް އޮތެވެ. މާލޭގައި ކިޔަވަން ހުރި އަހަރެންގެ ރައްޓެއްސެއް ގްރޭޑް އަށަކަށް ރަށަށް ބަދަލު ވެއްޖެއެވެ. އޭނާ އަތުގައި ފޯނެއް އޮތެވެ. މިޒަމާނުގައި މި ފެންނަ ޓަޗް ކުރެވޭ ޒާތުގެ ފޯނެއް ނޫނެވެ. ނޮކިޔާ ފޯނެކެވެ. އެއިން ކުރެވޭ ހަމައެކަނި ކަމަކީ ގުޅާ، މެސެޖް ކޮށް ގޭމް ކުޅުމެވެ. އަހަރެންނަށް އެވީ އާ ކަމަކަށެވެ. އާ އެއްޗަކަށެވެ. އަހަރެން ވަރަށް ގަޔާ ވެއްޖެއެވެ. އެފަދަ ފޯނެއް އަހަރެން ވެސް ބޭނުން ވިއެވެ. ރައްޓެހިންގެ ގާތުގައި ފޮނި ދައްކާލާ ހަދާ ހިއްވިއެވެ. ލައްކަ ދުވަހެއްގެ އާދޭހަކަށް ފަހުން އެންމެ ފަހުން ބައްޕަ އަހަރެންނަށް ފޯނެއް ގަނެދީފިއެވެ. އެ ޒަމާނަކީ ވެސް އިންޓަނެޓް ގެ ވަސީލަތްތައް ފަސޭހަކަމާއެކު ލިބޭ ޒަމާނަކަށް ވިނަމަ އަހަރެން އެ ފަދަ ކަމެއް ނުކުރީހެވެ. ފޯނު ކޯލުތަކުން މީހުންގެ ދިރިއުޅުން ބަދަލު ކޮށްލާ ވާހަކަ މިހާރު އެކި ނޫސް އާޓިކަލް ތަކުން ކިޔަކަސް އޭރު އެކަހަލަ ލިޔުމެއް ނުދެކެމެކެވެ. ތިޔަ ކަހަލަ އިންސާނުން މި ދުނިޔޭގައި އުޅޭކަން އެނގުނުނަމައޭ ހިތަށް އަރައެވެ.\nފޯނު ލިބުނުތާ މަސްދުވަސް ފަހުން އަހަރެންނަށް ކޯލެއް އައެވެ. އޮޅިގެން ގުޅުނު މީހަކެވެ. ނަމަވެސް އަޑުގައިވި ޖާދުވީ ކަމަކުން އަހަރެން އެމީހަކާ ވާހަކަ ދައްކަން މަޖުބޫރު ކުރުވި ކަހަލައެވެ. އަހަރެންނަށް އެ އަޑު ވަރަށް ކަމުދިޔައެވެ. ގަޑިއެއް ހާ އިރުގެ ވާހަކަ އަށް ފަހު ބައިވަރު އެއްޗެހި އެނގިގެން ދިޔައެވެ. ނަމަކަށް ކިޔަނީ އިމްރާން އެވެ. އުމުރުން ސަތާރަ އަހަރެވެ. އުފަންވެ އުޅެ ބޮޑުވީ މާލޭގައެވެ. ޕާޓް ޓައިމް އަށް މަސައްކަތް ކުރަނީ ދިރާގުގެ ކޯލް ސެންޓަރ އެއްގައެވެ. އަހަރެންވެސް ދިރިއުޅުމުގެ އުސް އަލިތައް ކިޔައިދިނީމެވެ. ކުޑައިރުގެ ހަނދާން ތަކާ ދިމާވި ހިތުން ފިލައިގެން ނުދާނޭ ކަންތައް ހިއްސާ ކުރީމެވެ. އެއް ގަޑި އިރުގެ ކޯލް އެތައް ގަޑި އިރަކަށް ދިގު ދެމިގެން ދިޔަ ކަހަލައެވެ. ވަގުތު ދިޔަ ނުދިޔަ ގޮތެއް ވެސް ނޭނގެއެވެ. އަހަރެން ހާދަ މައުސޫމެވެ. ނުދަންނަ މީހަކާ އެހާ ބައިވަރު ވާހަކަތައް ދައްކަން ކެރޭނީ ހަމަ ތަންދޮރު ނުދަންނަ މީހަކަށެވެ. ދިރިއުޅުމުގެ މުހިންމު ވާހަކަތައް އޮޅިގެން ގުޅޭހާ މީހަކަށް ކިޔައިދޭން ޖެހޭ ހެއްޔެވެ؟ ނަމަވެސް އެފަދަ މީހަކަށް ދިމާވީ ކަލާ އެކަންޏެވެ. ކުރިން ބުނިހެން އަހަރެންނަކީ އޭރު ކަންތައް އިނގޭ ކުއްޖެއް ނޫނެވެ. އެނގުނު ނަމަ އެފަދަ ކަމެއް ނުކުރީހެވެ. ޖެހުނު މީހާ ވެސް ތަންކޮޅެއް ނުބައީއެވެ.\nކަލާ އަހަރެންނަށް ކޮންމެ ދުވަހަކު ގުޅާ ހަނދާނެއް މިހާރަކު ނުވާނެވެ. އޭގެ ފަހުން ކިތައް އަންހެން ކުދިންނަށް ގުޅާ ހެދިން ހެއްޔެވެ؟ ނަންތައް ހަނދާން ނުހުންނަ އިރު އަދި ގުޅި އަދަދެއް ހަނދާން ހުންނާނެ ބާއެވެ؟ ނަމަވެސް އަހަރެން ހަނދާން ކޮށްދެން ހެއްޔެވެ؟ އަވި ދޭ ފޫހި ދުވަސްތަކާ ގުގުރާ ވިއްސާރަ ރޭތަކުގެ މިތުރަކަށް އަހަރެން ކަލާ ހެދީމެވެ. އަނދިރީގައި އަހަރެންގެ އަތުން ކަލާ ބުނާ ހަރަކާތްތައް ގެނުވީމެވެ. ކަލާ ބޭނުން ވާ ބަސްތަކުން ކޯލުތަކުގެ ހޫނުކަން އިތުރު ކުރީމެވެ. ދުވަހަކުވެސް ނުކުރާ އެތަކެއް ކަމެއް ކުރެވިއްޖެއެވެ. ނުލިބޭ ހާ އަރާމެއް ކަލާގެ ސަބަބުން އަހަރެންނަށް ލިބިއްޖެއެވެ. އަހަރެންނަށް ކަލާ ދެކެ ލޯބި ވެވިއްޖެއެވެ. އެއީ ދިރިއުޅުމުގައި ދެވަނައަށް ކުރެވުނު އެއްމެ ބޮޑު އެއް ކުށެވެ. އަރައިގަނެވުނު އެންމެ ބޮޑު ފާފައެވެ. އެކަމާ ރޮއި ހިތާމަކޮށް ތައުބާ ވެއްޖައީމެވެ.\nކަލާ ވެސް އަހަރެން ދެކެ ލޯބިވާ ވާހަކަ ބުނުމުން އަހަރެންނަށް ހުރެވުނު ތަނެއް ވެސް ނޭނގުނެވެ. އުފަލުން ނުރޮވުނީ ކިރިޔާއެވެ. ލޮލުން ނުފެނުނަސް ހަގީގީ ލޯބި ވީމެވެ. އަހަރެމެން ދެމީހުން ލޯބިން އެތައް ދުވަހަކު އުޅުނީމެވެ. އޭރު އެއީ އަހަރެންނަށް ލޯތްބެވެ. އެއީ އަހަރެންނަށް ކާށްޓެއް ނާށްޓެއްވެސް ވަކި ކުރަން ނޭނގޭ ދުވަސް ތަކުގެ ވާހަކައެވެ. މިހާރު އެކަން ކަމާ ވިސްނާލުމުން ކަލާގެ ނުބައި ނުލަފާ ކަން ހިތަށް ވެރިވެއެވެ. ކަލާ އަހަރެންނަށް ގުޅަނީ ރޭގަނޑުގެ ކަނު އަނދިރިކަން ދުނިޔެއަށް ވެރި ވީމައެވެ. އަމިއްލަ ބޭނުމުގައެވެ. އަހަރެންނަށް ގުޅަންނޭ ކިޔާ ކިތަށް ފަހަރު ތިޔަ ފޯނަށް ރުފިޔާ އަޅާފައިވާނޭހެއްޔެވެ؟ ބޭނުމެއް ނެތި ކަލާ އަހަރެންނަށް ގުޅާލި ރެއެއް ހަނދާނެއް ނުވެއެވެ. ފޯނުން ބެލެންސް ހުސްވެގެންނެވެ. ނޫނީ އަމިއްލަ އެދުމެއް ފުއްދުމަށެވެ. އަހަރެންނަށް ކުރެވިފައިވާ ކަންތަކަށް ހަމަގައިމުވެސް މިއަދު ލަދުވެތި ވަމެވެ. ކަލާ ލަދު ގަނޭ ހެއްޔެވެ؟\nކުއްލިއަކަށް ކަލާގެ ފޯނު ކޯލުތައް އައުން މަދު ވެއްޖެއެވެ. އަހަރެންގެ ރައްޓެހިން ބުނާ ގޮތުން ނަމަ ކަލާ އަހަރެން ދެކެ ފޫހި ވަނީޢެވެ. ލޮލުން ނުފެންނަ މީހަކާ ރައްޓެހިވެގެން އުޅޭނީ ކިހިނެތް ހެއްޔޭ އެމީހުން ސުވާލު ކުރެއެވެ. މާލެއިން އައިސް ހުރި ރަހުމަތްތެރިޔާ ބުނާގޮތުން އަހަރެން ކަލާ ކައިރިއަށް މާލެ ދިޔުން މުހިންމެވެ. އެ ނޫން ގޮތަކަށް ކަލާ އާ އަހަރެންގެ ގުޅުމެއް ސަލާމަތެއް ނުކުރެވޭނެއެވެ. އަހަރެން ހުރީ ކޮންމެ ގޮތެއް ވިޔަސް މި ގުޅުން ސަލާމަތް ކުރަން ތައްޔާރަށެވެ. ބުނިއްޔާ ފަތާފައި ވިޔަސް ކަލާ ކައިރިއަށް ދާށެވެ. ބޭނުންވީ ކަލާގެ ހަށިގަނޑުގެ ހިމާޔަތެވެ. އެހެންކަމުން ލޯ ދެއްކުމުގެ ބަހަނާގައި ޗުއްޓީއަށް މާލެ ދިޔުމަށް ދަތުރު ފެށީމެވެ.\nއަހަރެން މާލެ ދާ ވާހަކަ ބުނުމުން ކަލާގެ ފޯނު ކޯލުތައް އަންނަންފެށީ ދުވަހަކުވެސް ނާންނަހާ ގިނަކޮށެވެ. އަހަރެން ހުރީ ފިސާރި އުފަލުންނެވެ. ކަލާ އަހަރެންނަށް ކުރިން ދެމުން އައި ސަމާލުކަން ދޭން ފެށުމުންނެވެ. ރަހުމަތްތެރިން ގާތު މި ވާހަކަ ހިއްސާ ކުރުމުން އެމީހުންވެސް ތިބީ ވަރަށް އުފަލުންނެވެ. ނަމަވެސް ތަންކޮޅެއް ދުރުވިސްނޭ ދެތިން މީހަކު ކަލާ ތީ ރަނގަޅު ނިޔަތެއްގައި އުޅޭ މީހެއް ނޫން ކަމުގައި ބުންޏެވެ. އަދި މާލެ ދިޔުމަށް ނިންމި ނިންމުމަކީ ރަނގަޅު ނިންމުމެއް ނޫން ކަމުގައިވެސް ބުންޏެވެ. އަހަރެން ހިތުން އެމީހުން އަހަރެންނާ މެދު ހަސަދަ ވެރި ވީއެވެ. މާލެ އަށް އުފަން ފިރިހެން ކުއްޖެއްގެ ސަމާލުކަން އަހަރެންނަށް ލިބުނީތީ އެކަމާ ހިތް ނުތަނަވަސް ވީޢެވެ. އެފާޑަށް ވާހަކަ ދައްކަނީ އެހެންވެއޭ އަހަރެންގެ ހިތް ބުނަމުން ދިޔައެވެ.\nކަލާ އާ އަހަރެން އަލަށް ދިމާވި ދުވަހުގެ މަތިން އަދިވެސް ހަނދާން ނުނެތެއެވެ. ހަނދާން ނައްތާލަން ބޭނުން ނުވާތީ އެއް ނޫނެވެ. އެ ހިނދުކޮޅު ބަދަލު ކޮށްލަން ބޭނުން ވާތީޢެވެ. އަހަރެން ހީކުރި ވަރަށް ވުރެވެސް ކަލާ ރީއްޗެވެ. ކަލާގެ ހިނިތުންވާ ކޮންމެ ފަހަރަކު އަހަރެންގެ ހިތް ބާރު ބާރަށް ތެޅެން ފަށައެވެ. އަތުގައި ހިފާލުމުން ހިތް ފުރިގެން ދާ ކަހަލައެވެ. އަހަރެމެން މާ ގިނަ ވާހަކަތަކެއް ނުދައްކަމު ދޯއެވެ. ވާހަކަ ދެއްކޭނީ ކިހިނެއް ހެއްޔެވެ؟ ކަލާ އަހަރެން ގެންދިޔައީ މީހުން ވާހަކަ ދައްކާ ކަހަލަ ތަނަކަށް ނޫނެވެ. ކަލާ ބޭނުންވީ އަހަރެންގެ ފަރާތުން އެންމެ ކަމެކެވެ. އަހަރެން ކިތަންމެ ދެކޮޅު ހެދިޔަސް އެންމެ ފަހުން ކަލާގެ ފޮނި ބަސް ތަކުން އެކަމަށް އެއްބަސް ވެވުނީއެވެ. އަހަރެންނަށް ނިދި ޖެހުމުން ކަލާ އެތަނުން ފިލީއެވެ. ފަހުން ވީ ގޮތެއް އެނގޭ ހެއްޔެވެ؟ ފުލުހުން އެތަން ރެއިޑް ކުރީއެވެ. އަހަރެން ނިވާ ނުވާ ހާލުގައި އަތުލައިގަތީޢެވެ. އެއީ ބަދު އަޚްލާގީ އަމަލު ހިންގުމަށް ޚާއްސަ ތަނެއްކަން އެނގިހުރެ ކަލާ އަހަރެން އެތަނަށް ގެންދިޔައީއެވެ. ހުރީ ލަދެއްގައި ބެދުނީ އަހަރެންނެވެ. ކަލާގެ ފޯނު ކޯލެއް ހާ ހިސާބުވެސް އެރެއަށް ފަހު އަހަރެންނަކަށް ނާދެއެވެ.\nރަށު މީހުންގެ މަލާމާތާ އަހަރެން ކުރިމަތިލީ އެކަނި މާ އެކަންޏެވެ. ގެއިން ބޭރަށް ދިޔުން އަހަރެންނަށް އޮންނަނީ މަނާ ކޮށްފައެވެ. އަހަރެންގެ މަންމަ އާ ބައްޕަގެ ނަފްރަތާ ކުރިމަތިލާން ޖެހުނީއެވެ. ރަށު ތެރެއަށް އެދެމީހުން ގިނަ ކޮށްލީމައެވެ. މިހެން އިންދާ އެނގުނީ އަހަރެން ބަލިވެ އިންކަމެވެ. އޭރުވެސް މޮޔައެއް ހެން އަހަރެން އުޅުނީ ކަލާ އާ ވާހަކަ ނުދެއްކި ގެނެވެ. ފޯނު އޮންނަނީ ގުޅާ ކޮންމެ ފަހަރަކު ނިއްވާ ލާފައެވެ. މަންމަ މެން އަހަރެންނަށް ފަންޑިތަ ހަދަން ވެސް ނިންމިއެވެ. އަވަލާފައި ހުރި އެއްޗެއްގެ މުސީބާތުން ސަލާމަތް ކުރާށޯލައެވެ. އަހަރެން ބަލިވެއިން ވާހަކަ މަންމަ ގާތުގައި ބުނުމުން ހަދިޔާއެއްގެ ގޮތުގައި މަންމަ ގެނެސްދިނީ ދަރިން ވައްޓާ ބޭހެކެވެ. ނާތަހުޒީބު ނުވިތާއެވެ؟ ދަރިން ލިބުން ހުއްޓުވަން ކާން ޖެހޭ އެއްޗެއް ނޭނގުނަސް ވައްޓަން ބޭނުންވާ ބޭސް އެނގިއްޖެތާއެވެ.\nގަދަ ކަމުން އަހަރެންނަށް އެ ބޭސް ކާންދީ އަހަރެންގެ ބަނޑުގައި އަށަގަންނަމުން ދިޔަ ދަރިފުޅު ވައްޓާލިއެވެ. ވަރަށް ރުއީމެވެ. އެ ވޭނުގެ މަތިން ދުވަހަކުވެސް ހަނދާނެއް ނުނެތޭނެއެވެ. ހިނގާ ދިޔަ ކަންތަކުން އަހަރެން މުޅިން މާޔޫސް ވެއްޖެއެވެ. މޮޔަ ވެއްޖެއޭ ބުނެ އަނެއްކާ އަހަރެން މާލެ ގެނެސްސިއެވެ. ދެއްކީ ސައިކިއަޓްރިސްޓަކަށެވެ. އަހަރެންނަށް ބޭސް ދީ ފަރުވާ ދެމުންދިޔައީ ނުހަނު އޯގާތެރި ކަމާއެކުއެވެ.\nއަހަރުތަކަށް ފަހު ވެސް އަހަރެންގެ ދިރިއުޅުމުގައި ހިނގާދިޔަ ކަންތަކުގެ މަތިން ހަނދާނެއް ނުނެތެއެވެ. ބައެއް ކަންތައް ހިތުން ފިލައިގެން ނުދާނެޔޭ އަހަރެންގެ ޑޮކްޓަރު ބުނެއެވެ. ކިތަންމެ ވަރަކަށް ވަގުތަކީ ހުރިހާ ޒަޚަމަކަށް ޝިފާއެކޭ ބުންޏަސް ބައެއް ޒަޚަމްތައް ފިލައިގެންނުދާނެއެވެ. މި ސިޓީ އަކީ އަހަރެންގެ ސައިކިއަޓްރިސްޓްގެ އެދުމުގެ މަތިން ލިޔާ ސިޓީއެކެވެ. ކަލާ އަށް ބުނެދޭން ބޭނުންވާ ވާހަކަތައް ލިޔާށޭ ބުނީ އަހަރެންގެ ޓްރީމަންޓްގެ ބައެއްގެ ގޮތުގައެވެ. މި ސިޓީ ކަލާއާ ހަމައަށް ދާނޭ ކަމުގެ އެއްވެސް ޔަގީން ކަމެއް ނެތެވެ. އެހެނަސް މަސައްކަތް ކުރާނަމެވެ.\nސާދަ އަހަރުގައި ކަލާ އަހަރެންނާ ގުޅައިގެން ދެއްކި ހަޑި ހުތުރު ވާހަކަ ތަކަކީ އުމުރުން އަށާރަ އަހަރު ނުވާ ކުޑަ ކުއްޖަކާ ދައްކަން ހެޔޮ ވާ ވަރުގެ ވާހަކަތަކެއް ނޫނެވެ. އަހަރެންގެ ވިސްނުން އެހާ ކުޅަދާނަ ނުވާ އިރު ކަލާ މަސައްކަތް ކުރީ އަހަރެންގެ މުޅި ވިސްނުން ބަދަލު ކޮށްލާށެވެ. އެކަމުގައި ކާމިޔާބު ވެއްޖެތާއެވެ. މަރުހަބާ ކިޔަމެވެ. އަމިއްލަ ޤައުމު ނޫން އެހެން ޤައުމެއްގައި އަހަރެން މިއުޅެނީ ކަލާ ކަހަލަ ފިރިހެނުން ދެކެ ގަންނަ ބިރަކުންނެވެ. ނަފްސާނީ ބަލިތަކަށް މިހާރު ބޭސް ކުރަމުން މިދަނީ ކަލާގެ ސަބަބުންނެވެ. ކުޑަ ކުއްޖަކާ އެކު ޖިންސީ ގޮތުން ގުޅުން ހިންގި އިރު އަމިއްލަ އުމުރު ވެސް ބުނެފައިވަނީ ތެދަކަށް ކަމެއް އަހަރެންނަކަށް ނޭނގެއެވެ. ތިޔަ ފަދަ ނުބައި މީހަކު މުޖުތަމައު ތެރޭ އުޅެމުން ކިތައް ކުދިންނެއްގެ ދިރިއުޅުން ބަރުބާދު ކުރާނެ ބާއޭ ހިތަށް އަރައެވެ. އަހަރެން ރާއްޖެ ދާނަމެވެ. ކަލާ ހޯދުމަށް މަސައްކަތް ކުރާނަމެވެ. ލޮލަށް އެންމެ ފަހަރަކު ވެސް ފެނިބަލާށެވެ. ކަމާ ބެހޭ ފަރާތްތަކާ ހަވާލުކުރާކަށް އަހަރެން ފަހެއް ނުޖެހޭނަމެވެ. ކަލާ ދެކެ ނަފްރަތު ކުރަމެވެ. ނުހައްގުން ހޯދި އަހަރެންގެ ލޯބި އަނބުރާ ބޭނުމެވެ. ވަގުތު ފާއިތު ވި ނަމަވެސް ހެވެވެ.\nއެއް އިރެއްގައި ލޯބިވި،\nއޭޕްރީލް 27, 2020 20:51\nމި ޖާހިލިއްޔަ ޒަމާނުގައި ތިކަހަލަ ކިތަންމެ ބަޔަކު އެބަ އުޅޭ.\nއޭޕްރީލް 27, 2020 22:00\nއަލްމާއެވެ. އަހަންނަށް މާފު ކުރޭ. ކަލާދެކެ އަހަންނަށް ވެވުނީ ލޯތްބެއް ނޫނެވެ. އަހަރެން އަލްމާގެ ފަރާތުން ބޭނުންވީ ޖިންސީ ލޯތްބެވެ. މިއަދު އަހަރެންވެސް އެކަމަށް ހިތާމަ ކުރަމެވެ.\nލިޔުންތެރީންނަށް ބަސްބަސް ބޭނުންކުރަންވީ ނުވަތަ ނުކުރަންވީ ގޮތްގޮތް ކިޔައިދޭން އަޅުގަނޑަކީ ދިވެހިބަހުގެ އުސްތާޒެއް ނޫންކަމަށް އެންމެ ފުރަތަމަ އިއުތިރާފު ވާނީ ވެސް އަޅުގަނޑު! އެހެންނަމަވެސް މަރިޔަމް "ކަޝްފު" މިބަސް އޭގެ ދިމާ އިދިކޮޅު މާނައިގައި ބޭނުންކޮށްފައި ހުއްޓާ މިނޫން އެހެން ބައެއް ލިޔުންތަކުން ވެސް ފެނިފައިވާތީ ހެޔޮ ހިތަކުން އިޚުލާސްތެރިކަމާއެކު ބުނެލާހިތްވެގެން ބުނެލަން. ކަޝްފުގެ މާނަޔަކީ ފަރުދާވުމެއް ނޫން. ފާޅުވުން. އެހެންކަމުން މަރިޔަމްގެ ވާހަކައިގެ ފުރަތަމަ ޕެރެގްރާފު ނިމޭތާ އެއޮތް ޖުމުލަ "ތިޔަ ކަހަލަ މީހުންނަކީ މާގިނަ ދުވަހަކު ތިމާގެ އަސްލު ސިފަ ކަޝްފުކޮށްގެން އުޅެވޭނެ ބައެއް ނޫނެވެ." މިޖުމުލަަ އޮންނަންވީ "ތިޔަ ކަހަލަ މީހުންނަކީ މާގިނަ ދުވަހު ތިމާގެ އަސްލު ސިފަ ކަޝްފުނުކޮށް އުޅެވޭނެ ބައެއް ނޫނެވެ." މިގޮތަށް! ނުވަތަ "ތިޔަ ކަހަލަ މީހުންނަކީ މާގިނަ ދުވަހު ތިމާގެ އަސްލު ސިފަ ފައުޅުނުކޮށް އުޅެވޭނެ ބައެއް ނޫނެވެ." މިގޮތަށް! މީ ނޫންބާ މަރިޔަމްގެ މުރާދަކީ؟\nއޭޕްރީލް 30, 2020 19:00\nމަރިޔަމަށް. ކަޝްފުއަކީ އަރަބި ބަހެއް. އޭގެ މާނައަކީ ހާމަވުން. ފާޅުވުން. ސިއްރެއް ފަޅާއެރުން. ދެ ތިން ވާހަކައެއްގައި ފޮރުވާ ސިއްރުކުރުމުގެ މާނައިގާ ބޭނުންކޮށްފައި ވާތީ މައުލޫމާތަށްޓަކައި ބުނެލީ. ވަރަށް ސަލާން


ލާދީނީގޮތުން ހައްދުފަހަނައަޅާފައިވާ ދިވެހިންތަކެއް ހިންގާ "ޖުހާ ޕޭޖް" ބޮލޮކް ކުރަނީ! | | Sangu News\nލާދީނީގޮތުން ހައްދުފަހަނައަޅާފައިވާ ދިވެހިންތަކެއް ހިންގާ "ޖުހާ ޕޭޖް" ބޮލޮކް ކުރަނީ!\n24 ސެޕްޓެމްބަރ 2019 - 13:06\nފޭސްބުކް އެޕްލިކޭޝަން: ފޮޓޯ މީސް މީޑިއާ\nދިވެހިންތަކެއް އިސްވެ ތިބެ ލާދީނީގޮތުން ހައްދުފަހަނައަޅާފައިވާ މެސެޖުތައް ލިޔެ އިސްލާމް ދީނާއި ސުންނަތައް ހަޖޫ ޖަހައި ހިންގަމުން އަންނަ ފޭސްބުކް ޕޭޖް "ޖުހާ" ބްލޮކް ކުރުމަށް ފުލުހުން ސައިންސް އެންޑް ޓެކްނޮލޮޖީ މިނިސްޓްރީއަށް ހުށައަޅައިފިއެވެ.\nސަންގަށް މައުލޫމާތު ދެމުން ފުލުހުން ބުނީ އެ ޕޭޖް ބްލޮކް ކުރުމަށް މިނިސްޓްރީއަށް ރަސްމީކޮށް ލިޔުމުން އަންގާފައިވާކަމަށެވެ.\nމީގެ އިތުރުން ސީދާ ފޭސްބުކަށް ރަސްމީކޮށް އެކަން އެގޮތަށް ކޮށްދެއްވުމަށް އެދިފައިވާނެކަމަށް ފުލުހުން ބުނެފައިވެއެވެ.\nމި މައްސަލައާއިގުޅިގެން ސަންގަށް މައުލޫމާތު ދެއްވަމުން ސައިންސް އެންޑް ޓެކްނޮލޮޖީގެ ސްޓޭޓް މިނިސްޓަރ އަލީ ސާލިހު ވިދާޅުވީ ފުލުހުންގެ އިދާރާއިން އަންގާފައިވާގޮތަށް އެމަސައްކަތް ކުރިޔަށް ގެންދަވާނެކަމަށެވެ.\n"މިއީ ތަންކޮޅެއް ބޮޑުވަރު، އަޅުގަނޑުމެންގެ ސަމާލުކަމަށް މިފަދަ ކަންކަން އައީމާ ދެއަތް އުރާލައިގެން ނުތިބޭނަން. ރާއްޖޭގައި މިއޮތް މާތްވެގެންވާ އިސްލާމް ދީނަށް ފުރައްސާރަކޮށް ހަޖޫޖަހައި ބޭނުންހާ ސަކަރާތެއް ނުޖެހޭނެ". އަލީ ސާލިހު ވިދާޅުވިއެވެ.\nލާދީނީ ފޭސްބުކް ޕޭޖް "ޖުހާ" ބްލޮކް ކުރުމަށް އަމަލީގޮތުން ކުރެވެނީ ކޮން މަސައްކަތެއްތޯ ބެލުމަށް ސަންގުން އެންސީއައިޓީގެ އިސް އޮފިޝަލަކާ ސުވާލުކުރުމުން އޭނާ ބުނީ ގިނަ މައުލޫމާތުތައް ހުންނަނީ ދިވެހި ބަހުންކަމަށް ވުމުން އެ ޕޭޖް ބޮލްކް ކުރަންޖެހޭ ސަބަބުތައް ފޭސްބުކަށް ބަޔާންކޮށްދިމުގައި އިނގިރޭސި ބަހަށް އެހުރިހާ މައުލޫމާތުތަކެއް ތަރުޖަމާކުރުމަށްފަހު ފޮނުވަމުންދާ ކަމަށެވެ.\n"މިފަދަ ޕޭޖްތައް ބްލޮކް ކުރުމަކީ އެހާ ފަސޭހަކަމެއް ނޫން، ލިޔެފައި މިހުންނަނީ ދިވެހި ބަހުން، ފޭސްބުކަށް އެބަ އޮޅުންފިލުވަދޭންޖެހޭ ހޭޓް ސްޕީޗަކަށް ވާގޮތް، ރާއްޖޭގެ ގާނޫނުތަކުގައި ލިޔެ ބަޔާންކޮށް އަމަލުކުރާ އުސޫލްތައްވެސް އެބަ ބަޔާންކޮށްދޭންޖެހޭ، މިކަން ކާމިޔާބު ކުރެވޭނެ ގޮތް އެބަ އިނގޭ، އެހެން ނަމަވެސް ކުރަންޖެހެނީ ވަރަށް ބޮޑު މަސައްކަތެއް" އޮފިޝަލް ވިދާޅުވިއެވެ.\nޖުހާ ޕޭޖާއި އަދި މިނޫންވެސް މިނިވަން ފިކުރުކަމަށް ބުނެ ހައްދުފަހަނައަޅާފައިވާ ލާދީނީ ފިކުރު ފަތުރަމުންދާ ފޭސްބުކް ޕޭޖްތައް ގިނަ ދިވެހިން އަންނަނީ ރިޕޯޓްކޮށް ބްލޮކް ކުރަމުންނެވެ. އާންމުންގެ ގިނަ ބަޔަކު ވަނީ މިކަމާއި ގުޅޭ ކެމްޕެއިނެއްވެސް މީސް މީޑިއާގައި ފަށާފައެވެ. އެގޮތުގެ މަތިން އެފަދަ ޕޭޖުތަކުގެ ތާއީދު ކުޑަކުރުމުގެ ގޮތުން ޕޭޖަށް ލައިކް ދީފައިވާ ފަރާތްތަކަށް އަންލައިކް ކުރުމަށް ގޮވާލައި ޕޭޖް ރިޕޯޓްކޮށް ބްލޮކް ކުރުމުގެ މަސައްކަތް ދަނީ ކުރެވެމުންނެވެ.


ޒިނޭކުރުން ގިނަވެފައިވަނިކޮށް އައި ބިންހެލުން – ޙެޔޮބަސް\nPosted byމުހައްމަދު ސާފިއު އަބްދުލް ގަފޫރު\t Apr 24, 2012 Apr 24, 2012 Leaveacomment on ޒިނޭކުރުން ގިނަވެފައިވަނިކޮށް އައި ބިންހެލުން\nބައެއް މީހުން ހީކުރާ ގޮތުގައި މިހާރު އެކަހަލަ ކަންތައްތަކެއް ނުހިގާނެއެވެ. ނަމަވެސް މިލިޔާ ޙާދިޘާ ބައެއް ބޭފުޅުން އަޑުއައްސަވާފައިވެސް އޮވެދާނެއެވެ. 1999 ވަނައަހަރުގެ ހޫނު މޫސުމުގައި ތުރުކީ ވިލާތަށް ވަރުގަދަ ބިންހެލުމެއް އައެވެ. މިޙާދިޘާގައި މަރުވެ ދިޔަމީހުންގެ ޢަދަދު 20000 އިން މައްޗަށް އަރައިގެން ދިޔައެވެ. ބިންހެލުމުގެ އަސަރު އެންމެ ބޮޑަށް ފޯރީ އިޒްމަދް އާއި ގުލްޖުކް އަށް ކަމުގައިވީނަމަވެސް، މުޅި ތުރުކީ ވިލާތަށް މިކަމުގެ އަސަރު ފޯރާފައިވެއެވެ. ބިންހެލުމުގެ ސަބަބުން ބިމާ ހަމަވެފައިވާ ބޮޑެތި ޢިމާރާތްތައް އަޅުގަނޑުމެންނަށް ފޮޓޯތަކުން ވާނީ ފެނިފައެވެ. މިކަމެއް ހިނގާފައިވަނީ އެންމެ 45 ސިކުންތުގެ ތެރޭގައެވެ. މިކަން ﷲއަށް އުނދަގޫވެ ވޮޑިގެންނުވެއެވެ. މިގެއްލުންތައް ލިބުނީ ޢަސްކަރީ ފައުޖުތަކަކުން، ބޮންތަކަކުން ނޫނެވެ. އެންމެ 45 ސިކުންތުގައި ބޮޑެތި ސަހަރުތަކެއް ބިމާ ހަމަވީއެވެ. ތުރުކީ ވިލާތުގައި އެފަހަރު ހިނގި މިޙާދިޘާގައި މިސްކިތްތަކަށް އެއްވެސް ގެއްލުމެއް ނުލިބެއެވެ. ލިބުނަސް ލިބިފައިވަނީ ވަރަށް ކުދިކުދި ގެއްލުންތަކެކެވެ. ފޮޓޯއިން ތިޔަ ފެނިވަޑައިގަންނަވަނީ އެގޮތުން ސަލާމަތުން ހުރި މިސްކިތެކެވެ. ﷲގެ ކުޅަދުންވަންތަ ވެރިކަމުން މުޅި އެހިސާބު ފަނާވެގެން ދިޔައިރުވެސް، މިސްކިތުގެ އެންމެ ކުޑަދޮރެއްވެސް ހަލާކު ނުވެއެވެ. ބިންހެލުން އައުމުގެ ކުރިން ގުލްޖުކްގެ ކަނޑުގެ ޢަސްކަރީ ސިފައިންގެ މަރުކަޒުގައި އެހެން ޙާދިޘާއެއް ހިގާފައި ވެއެވެ. މިމަރުކަޒު ހުންނަނީ މަރުމަރާ ކަނޑުގެ އައްސޭރީގައެވެ. މިދަންނަވާލަނީ މިޙާދިޘާ ލޮލުން ދެކެ، އަތުން ހިފި ތުރުކީ ސިފައިންގެ ޒުވާން މުސްލިމަކު ކިޔައިދީފައިވާ ވާހަކައެކެވެ. މަރުކަޒު ފަނާވެ، ހަލާކުވެގެން ދިޔައިރު ސަލާމަތްވި ހަމައެކަނި މީހަކީވެސް އޭނާއެވެ………… އެޙާދިޘާ ހިނގި އިރު ޕާޓީއެއް ކުރިއަށް ދަނީއެވެ. އެޕާޓީގައި އިސްރާއީލު ސިފައިންގެ އޮފިސަރުންނާއި، އެމެރިކާ ސިފައިންގެ އޮފިސަރުންނާއި، ތުރުކީ ސިފައިންގެ އޮފިސަރުން ތިއްބެވެ……. ރާބޮމުން ގެންދިޔައެވެ. މަޖާކުރުމަށްޓަކައި އިސްރާއީލުގެ އަންހެން ކުދިންތަކެއް ގެނެސްފައި ތިއްބެވެ. އެކުދިން ތިބީ ދެބައިކުޅަ އެއްބައި އޮރިޔާން ޙާލުގައެވެ. އެމީހުން އެވަގުތު އިސްލާމް ދީނަށް ފުރައްސާރަ ކުރަމުން ގެންދިޔައެވެ. ތުރުކީގެ ކޮމާންޑިންގ އޮފިސަރަކު، ޚަތިމެއް ގެނައުމަށް އޭނާގެ އެހީތެރިޔަކު ކައިރީގައި ބުންޏެވެ. އޭރު އޭނާ ހުރީ ރާ ބޮއިގެންނެވެ. އޭނާ އަމުރު ކުރީ އެންމެން ހީ، މަޖާ ނެގުމަށްޓަކައި އެވަޤުތު ޤުރުއާން ކިޔެވުމަށެވެ. ނަމަވެސް މިއެހީތެރިޔާ ޤުރުއާނެއް ނުކިޔެވިއެވެ. އޭނާއަށް ކިޔާން ނޭގެނީއެއް ކަމެއް ނުވަތަ ހަމަޤަސްދުގައިނުކިޔެވީ ކަމެއް ނޭގެއެވެ. އޮފިސަރު ރުޅި އައިސްގެން ކީރިތި ޤުރުއާން އަތުލައި، ވީދަން ފެށިއެވެ. އަދި ނަށަމުންދިޔަ އަންހެން ކުދީންގެ ފައިދޮށަށް ގަނޑުތައް އުކާލިއެވެ. ޒުވާން ސިފައިންގެ މީހާ ދުވެފައި އެތަނުން ނުކުތެވެ. އަދި ނުކުންނަމުން އޭނާ ފަހަތް ބަލައިލިއެވެ. އެވަގުތު އޭނާއަށް ދެކަމެއް ވަނިކޮށް ފެނުނެވެ. އައްސޭރީގެ ފެންގަނޑު ހިނދެން ފެށިއެވެ. އަދި ފެންގަނޑު ދެބައިވިއެވެ. އެވަގުތު އެދިމާލުން ކޯދުލާފައި ދިޔާ އަލިފާން އަރަންފެށިއެވެ. އަދި އަލިފާންގަނޑު ޢަސްކަރީ މަރުކަޒުގައި ޖެހުނެވެ. އަދި އެހިސާބުން ފެންގަނޑުވެސް މައްޗަށް އުފުލެން ފެށިއެވެ. އިސާހިތަކު މަރުކަޒު ފޮރުވެން ފަށައިފިއެވެ. އެވަގުތު އުޑުންއެރި ވިދުވަރަކުން އިތުރު ގެއްލުންތައް ދިނެވެ. އެޒުވާނާ ދުވަމުން ގެންދިޔައެވެ. އެމަރުކަޒުން ސަލާމަތްވީ އޭނާ އެކަންޏެއެވެ.\nކަނޑުގެ ސިފައިންގެ މަރުކަޒަށް މި ދިމާވި ގޮތުގެ ޚަބަރުތައް އޮތީ ހުޅަނގުގެ ޚަބަރު ފަތުރާ ވަސީލަތްތަކުން ވަރަށް ބޮޑަށް ފޮރުވައި، އޮޅުވާލާފައެވެ. ގަތް ލަދަކުން ތޯއްޗެކެވެ.މި ޚަބަރު ތަފްޞީލުކޮށް ދީފައި ވަނީ ހުޅަނގުގެ އެންމެ ނޫހެއްގައެވެ. އެއީ، އެމެރިކާގެ ވޮޝިންގްޓަންގައި ނުކުންނަ “އެގްޒެކެޓިވް އިންޓެލިޖެންސް ރިވިޔު” އޭ ކިޔާ ނޫހެއްގައެވެ. މިއީ ހަފުތާއަކު އެއް ފަހަރު ނުކުންނަ، ސިއްރު މަޢުލޫމާތު އެކުލެވޭ ނޫހެކެވެ. އަގަކީ 10 ޑޮލަރެވެ. މިބިންހެލުމާއި ބެހޭ މަޒްމޫނު ޖަހާފައި ވަނީ3ސެޕްޓެމްބަރު 1999 ގެ އަދަދުގައެވެ. 26ވަނަ ޞަފުޙާ ގައި އޮތް މަޒްމޫނު ފަށާފައި ވަނީ މި ސުރުޚީންނެވެ. “ބިން ހެލުމުގެ ސަބަބުން، ތުރުކީ ވިލާތުން ކޯކަސަސް ސަރަޙައްދަށް ވަންނަން ކުރި މަސައްކަތް ނާކާމިޔާބުވެއްޖެ” މަޒްމޫނުގެ ވަކި ހިސާބެއްގައި ލިޔެފައި ވެއެވެ. “…. އައްސޭރި ސަހަރެއް ކަމުގައިވާ ގުލްޖުކްގެ ބައެއް ހިސާބުތައް ވަނީ މަރުމަރާ ކަނޑުގެ ތެރެއަށް ގެނބިފައެވެ. މި ޙާދިޘާގައި ތުރުކީގެ ކަނޑުގެ ސިފައިންގެ އެންމެ މުހިއްމު މަރުކަޒު ވަނީ ހަލާކުވެ ގޮސްފައެވެ. އަދި އެންމެ އިސް އޮފިސަރުންގެ އެތަކެއް މީހުން މަރުވިއެވެ.27 ވަނަ ޞަފުޙާގެ ގައި ލިޔެފައިއޮތެވެ. “ތުރުކީއަށް އައި ބިން ހެލުމުން ނޭޓޯގެ ރޭވުން ވެސް ހެލިގެންފިއެވެ.” މިއީ މުޅި ދުނިޔެއަށް ލިބުނު ފިލާވަޅެކެވެ. ޚާއްޞަކޮށް ބޮޑެތިފާފަތަކަށް އަރައިގަންނަ މީހުންނަށެވެ. ދީނަށް ފުރައްސާރަ ކުރާމީހުންނަށެވެ. ހުރިހާ ބާރެއް މިލްކުވެ ވޮޑިގެންވަނީ ﷲ އަށެވެ.\nPosted byމުހައްމަދު ސާފިއު އަބްދުލް ގަފޫރު Apr 24, 2012 Apr 24, 2012 Posted inUncategorizedTags: ހެޔޮބަސް, އާންމުލިޔުން\nރާއްޖޭގައި ވަރި ގިނަވާން މެދުވެރިވާ ސަބަބުތައް (2ވަނަ ބައި)


އަނިޔާވެރިއެއްގެ މައްޗަށް ބަދު ދުޢާ ކުރުން – shafiu.mv\nއަނިޔާވެރިއެއްގެ މައްޗަށް ބަދު ދުޢާ ކުރުން\nJuly 28, 2021 މުޙައްމަދު ޝާފިޢު\nއަނިޔާވެރިވުމަކީ ﷲ ތަޢާލާ ޙަރާމް ކުރައްވާފައިވާ ކަމެކެވެ.\nޤުދުސިއްޔަ ޙަދީޘެއްގައި ﷲ ތަޢާލާ ވަޙީކުރައްވާފައިވެއެވެ.\nيَا عِبَادِي إِنِّي حَرَّمْتُ الظُّلْمَ عَلَى نَفْسِي، وَجَعَلْتُهُ بَيْنَكُمْ مُحَرَّمًا فَلَا تَظَالَمُوا- رواه مسلم\n“އޭ ތިމަންއިލާހުގެ އަޅުތަކުންނޭވެ! ހަމަކަށަވަރުން ތިމަންއިލާހުގެ ނަފްސުފުޅުގެ މައްޗަށް އަނިޔާވެރިކަން ތިމަންއިލާހު ޙަރާމްކުރެއްވީމެވެ. އަދި ތިޔަބައިމީހުންގެ މެދުގައިވެސް އެކަން ޙަރާމްކަމެއްކަމުގައި ލެއްވީމެވެ. ފަހެ ތިޔަބައިމީހުން އެއްބަޔަކު އަނެއްބަޔަކަށް އަނިޔާވެރިނުވާށެވެ.”\nއަނިޔާލިބޭ މީހާއަށް ނަޞްރު ދެއްވުމާއި އަނިޔާ ލިބޭ މީހާގެ ދުޢާ އިޖާބަކުރެއްވުމަކީ ﷲ ތަޢާލާގެ ވަޢުދެކެވެ.\nއަދި އަނިޔާވެރިވުމަކީ ﷲ ތަޢާލާ ޤިޔާމަތް ދުވަހު އަނިޔާވެރިވާ މީހާއަށް ޢަޛާބު ދެއްވާނެ ކަމެއް ކަމަށް ނަބިއްޔާ ޞައްލަﷲ ޢަލައިހި ވަސައްލަމަ ޙަދީޘް ކުރައްވާފައިވެއެވެ.\nالظُّلْمُ ظُلُمَاتٌ يَوْمَ القِيَامَةِ -رواه البخاري\n“ޤިޔާމަތްދުވަހު އަނިޔާވެރިކަން ވާހުށީ އަނދިރިކަމަކަށެވެ.”\nއަނިޔާވެރިޔާގެ ދުޢާއަކީ ﷲ އާ އެ ދުޢާއާ ދެމެދު އެއްވެސް ހުރަހެއް ނުވާ އެއްޗެއްކަން ބަޔާންކުރައްވަމުން ނަބިއްޔާ ޞައްލަﷲ ޢަލައިހި ވަސައްލަމަ، މުޢާޛު ބިން ޖަބަލު ރަޟިޔަﷲ ޢަންހު، ޔަމަނަށް ފޮނުއްވަމުން އެކަލޭގެފާނަށް ޙަދީޘްކުރެއްވިއެވެ.\nوَاتَّقِ دَعْوَةَ المَظْلُومِ، فَإِنَّهُ لَيْسَ بَيْنَهُ وَبَيْنَ اللَّهِ حِجَابٌ -رواه البخاري\n“އަދި އަނިޔާލިބިގެންވާ މީހާގެ ދުޢާއަށް ކަލޭގެފާނު ރައްކާތެރިވެވަޑައިގަންނަވާށެވެ. ފަހެ އެއާ، ﷲ އާ ދެމެދު ފަރުދާއެއް ނުވެއެވެ.”\nއަދިވެސް ނަބިއްޔާ ޞައްލަﷲ ޢަލައިހި ވަސައްލަމަ ޙަދީޘް ކުރައްވާފައިވެއެވެ.\n((ثَلاَثَةٌ لاَ تُرَدُّ دَعْوتُهُمْ: الصَّائِمُ حَتَّى يُفْطِرَ، وَالإِمَامُ الْعَادِلُ، وَدَعُوَةُ الْمَظْلُومِ، تُحْمَلُ عَلَى الْغَمَامِ وَتُفْتحُ لَهَا أَبْوَابُ السَّمَاءِ، وَيَقُولُ الرَّبُّ تَبَارَكَ وَتَعَالَى: وَعِزَّتِي لأَنْصُرَنَّكَ وَلَوْ بَعْدَ حِينٍ))- رواه الترمذي 2525 و صححه الألباني في صحيح الترمذي.\nމާނައީ: “ތިންމީހެއްގެ ދުޢާ ރައްދު ކުރެވިގެން ނުވެއެވެ. ރޯދަވެރިއާ ރޯދަ ވީއްލެއްޖައުމަށް ދާންދެންނެވެ. އަދި ޢަދުލުވެރި ވެރިޔާއެވެ. އަދި އަނިޔާ ލިބިފައިވާ މީހާގެ ދުޢާއެވެ. ﷲތަޢާލާ، އޭނާގެ ދުޢާ ވިލާތަކުގެ މައްޗަށް އުފުއްލަވައެވެ. އަދި ދުޢާއަށްޓަކައި އުޑުގެ ދޮރުކޮޅުތައް ހުޅުއްވާލައްވައެވެ. އަދި ރައްބު ވަޙީކުރައްވާނެއެވެ. ތިމަންއިލާހުގެ ޢިއްޒަތް ގަންދެއްވާ ވަޙީކުރައްވަމެވެ. ތިމަންއިލާހު ތިބާއަށް ނަޞްރުވެރިވާ ހުށީމެވެ. އެއީ ވަގުތުކޮޅެއްގެ ފަހުން ކަމުގައި ވިއަސްމެއެވެ.”\nއަބޫ ހުރައިރާ ރަޟިޔަﷲ ޢަންހުގެ ކިބައިން ރިވާވެގެންވެއެވެ. ހަމަކަށަވަރުން ނަބިއްޔާ ޞައްލަﷲ ޢަލައިހި ވަސައްލަމަ ޙަދީޘްކުރެއްވިއެވެ. ( دَعْوَةُ الْمَظْلُومِ مُسْتَجَابَةٌ وَلَو كَانَ فَاجِرًا ، فَفُجُورُه عَلَى نَفْسِهِ ) رواه أحمد (8781) وحسنه الألباني في “صحيح الجامع” (3382) . “އަނިޔާ ލިބިފައިވާ މީހާގެ ދުޢާ، އޭނާއަކީ ފާޖިރެއްކަމުގައިވިޔަސް، އިޖާބަވެގެންވެއެވެ. ފަހެ އޭނާގެ ފާޖިރުކަންވަނީ އޭނާގެ ނަފްސަށެވެ.”\nއަނިޔާވެރިވެއްޖެ މީހާގެ މައްޗަށް ބަދު ދުޢާ ކުރެވިދާނެ ހެއްޔެވެ؟\nމުސްލިމަކު އެއްވެސް ޙައްޤަކާނުލައި އޭނާގެ މުސްލިމު އަޚާގެ މައްޗަށް ބަދު ދުޢާ ކުރުން ހުއްދަވެގެން ނުވެއެވެ. އަދި އޭނާގެ އަޚާއަށް ދީނީގޮތުންނާއި ދުނިޔަވީ ގޮތުން ގެއްލުން ވުމަށް އުންމީދުކޮށްގެންވެސް ނުވާނެއެވެ.\nފަހެ މުސްލިމަކު އޭނާގެ އަޚާއަށް އަނިޔާވެރިވެއްޖެނަމަ، ނުވަތަ ގޯސްކޮށް ކަންތައް ކުޅަނަމަ، އޭނާ އެ އަނިޔާވެރިވީ މިންވަރަށް ފުދޭވަރަށް، އޭނާގެ މައްޗަށް ބަދު ދުޢާ ކުރެވިދާނެއެވެ. އަދި އޭނާގެ ފަރާތުން އެކުރިމަތިވީ އަނިޔާވެރިކަމަށް ނުވަތަ ދަތި އުނދަގުލަށް ކެތްކުރުން، ހުރިހާ ގޮތަކުން ބަލާއިރުވެސް ހެޔޮކަން ބޮޑުވެގެންވެއެވެ. ﷲ ތަޢާލާ ވަޙީކުރައްވާފައިވެއެވެ.\n( وَإِنْ عَاقَبْتُمْ فَعَاقِبُوا بِمِثْلِ مَا عُوقِبْتُمْ بِهِ وَلَئِنْ صَبَرْتُمْ لَهُوَ خَيْرٌ لِلصَّابِرِينَ ) النحل/ 126\nމާނައީ: “އަދި ތިޔަބައިމީހުން، ޢުޤޫބާތް ދޭނަމަ، ތިޔަބައިމީހުންނަށް ޢުޤޫބާތް ލިބުނު ފަދަޔަކުން، ފަހެ، ތިޔަބައިމީހުން ޢުޤޫބާތް ދޭށެވެ. އަދި ހަމަކަށަވަރުން، ތިޔަބައިމީހުން ކެތްކޮށްފިނަމަ، އެ ގޮތް، ކެތްތެރިންނަށް ހެޔޮކަން ބޮޑުވެގެންވާކަން ކަށަވަރެވެ.”\nތިބާއަށް އަނިޔާވެރިވެފައިވާ މުސްލިމު އަޚާގެ މައްޗަށް ބަދު ދުޢާ ކުރާނަމަވެސް އެކަން ކުރުން ވަނީ އޭނާ އެ ކުރި ކަމެއްގެ މައްޗަށް ފުދޭ މިންވަރަށް އެކަންޏެވެ. އޭނާ ހަލާކު ކުރެއްވުމަށާއި އޭނާގެ ޢާއިލާ ހަލާކު ކުރެއްވުމަށް ދުޢާކުރުން ހުއްދަވެގެން ނުވެއެވެ. އެބަޔަކު ހަލާކު ކުރެއްވުމަށް ދުޢާކުރުން ހުއްދަވެގެންވަނީ އިސްލާމުންނާ ހަނގުރާމަކުރާ ޙަރުބީ ކާފިރުންނާއި، މުސްލިމުންގެ ތެރެއިންވެސް ފާޖިރުކަމާއި ފާސިޤުކަމުގައި ޙައްދުފަހަނައަޅައިގޮސް ފާފައިން އިސްރާފުކުރާ ނުބައި ނުލަފާ، އިންސީންގެ ތެރެއިންވާ ޝައިޠާނުން، އާދެ! އެބައިމީހުން ހަލާކުވެގެން މެނުވީ މުސްލިމުންނަށް ހަމަޖެހުމެއް ނެތް މީހުންގެ މައްޗަށެވެ.\nއަނިޔާވެރިވެފައިވާ މީހުންގެ މައްޗަށް ދުޢާކުރާނޭ ބައެއް ސީޣާތައް ސުންނަތުގައި ވާރިދުވެފައިވެއެވެ. ޖާބިރު ރަޟިޔަﷲ ޢަންހުގެ ކިބައިން ރިވާވެގެންވެއެވެ. ރަސޫލުﷲ ޞައްލަﷲ ޢަލައިހި ވަސައްލަމަ މިފަދައިން ދުޢާކުރައްވާ ކަމުގައިވެއެވެ.\nالَّلهُمّ أَصْلِحْ لِيْ سَمْعِي وَبَصَرِيْ ، وَاجْعَلْهُمَا الوَارِثَيْنِ مِنّي ، وَانصُرنِي عَلَى مَنْ ظَلَمَنِي ، وَأَرِنِي مِنْهُ ثَأْرِي) .\nرواه البخاري في الأدب المفرد (1/226) ، وحسنه ابن حجر في “نتائج الأفكار” (3/87) ، وصححه الألباني في صحيح الأدب المفرد .\nޔާ ﷲ މިއަޅާގެ އިވުމާއި ފެނުން މިއަޅާއަށް އިޞްލާޙްކޮށްދެއްވާނދޭވެ! އަދި އަޅަމެން މަރުވަންދެން ޞައްޙަ ސަލާމަތުން އެދޭތި ލަހައްޓަވާނދޭވެ! މިއަޅާއަށް އަނިޔާވެރިވީ މީހާގެ މައްޗަށް މިއަޅާއަށް ނަޞްރުދެއްވާނދޭވެ! އަދި އޭނާގެ ކިބައިން ބަދަލު ހިފޭތަން މިއަޅާއަށް ދައްކަވާނދޭވެ!\nއިބްނު ޢުމަރު ރަޟިޔަﷲ ޢަންހުމާގެ ކިބައިން ރިވާވެގެންވެއެވެ. ރަސޫލުﷲ ޞައްލަﷲ ޢަލައިހި ވަސައްލަމަ މިފަދައިން ދުޢާ ކުރައްވައެވެ.\nاللَّهُمَّ اقْسِمْ لَنَا مِنْ خَشْيَتِكَ مَا يَحُولُ بَيْنَنَا وَبَيْنَ مَعَاصِيكَ ، وَمِنْ طَاعَتِكَ مَا تُبَلِّغُنَا بِهِ جَنَّتَكَ ، وَمِنَ اليَقِينِ مَا تُهَوِّنُ بِهِ عَلَيْنَا مُصِيبَاتِ الدُّنْيَا ، وَمَتِّعْنَا بِأَسْمَاعِنَا وَأَبْصَارِنَا وَقُوَّتِنَا مَا أَحْيَيْتَنَا ، وَاجْعَلْهُ الوَارِثَ مِنَّا ، وَاجْعَلْ ثَأْرَنَا عَلَى مَنْ ظَلَمَنَا ، وَانْصُرْنَا عَلَى مَنْ عَادَانَا ، وَلاَ تَجْعَلْ مُصِيبَتَنَا فِي دِينِنَا ، وَلاَ تَجْعَلِ الدُّنْيَا أَكْبَرَ هَمِّنَا ، وَلاَ مَبْلَغَ عِلْمِنَا ، وَلاَ تُسَلِّطْ عَلَيْنَا مَنْ لاَ يَرْحَمُنَا -رواه الترمذي (3502) وقال : حسن غريب ، وحسنه الألباني في صحيح الترمذي .\nޔާ ﷲ! އިބައިލާހު މަނާކުރައްވާފައިވާ އުރެދުންތަކާ އަޅަމެންނާ ދެމެދު ފަރުދާއެއް ކަމުގައިވާ ބިރުވެތިކަމެއް (އަޅަމެންގެ ހިތްތަކުގައި) ލައްވާނދޭވެ! އަދި އެކަމުގެ ޛަރީޢާއިން އިބަ އިލާހުގެ ސުވަރުގެ އަޅަމެންނަށް ލިބޭވަރުގެ ކިޔަމަންގަތުމެއް އަޅަމެންނަށް ދެއްވާނދޭވެ! އަދި އެކަމުގެ ސަބަބުން ދުނިޔަވީ މުޞީބާތްތައް ލުއިވެގެންދާވަރުގެ ޔަޤީންކަމެއް (ޤަދަރަށް އީމާންވުމެއް) އަޅަމެންނަށް ދެއްވާނދޭވެ! އަޅަމެން ދިރިދެމި ތިބިހާ ހިނދަކު އަޅަމެންގެ އިވުމާއި ފެނުމާއި ހަށިގަނޑުގެ ހަކަތަ ލަހައްޓަވައި އެހިއްސުތަކުން އިބައިލާހަށް ކިޔަމަންތެރި ކަމާއެކު ފައިދާ ލިބޭގެ ގޮތް ލައްވާނދޭވެ! އަދި އަޅަމެން މަރުވަންދެން ޞައްޙަ ސަލާމަތުން އެތަކެތި ލަހައްޓަވާނދޭވެ! އަޅަމެންގެ ބަދަލުހިފުމަކީ ހަމައެކަނި އަޅަމެންނަށް އަނިޔާވެރިވީމީހުންގެ މައްޗަށްވާ ކަމެއްކަމުގައި ލައްވާނދޭވެ! އަދި އަޅަމެންނަށް ޢަދާވާތެރިވީ މީހުންގެ މައްޗަށް އަޅަމެންނަށް ނަޞްރު ދެއްވާނދޭވެ! އަދި އަޅަމެންގެ ދީނުގައި އަޅަމެންނަށް އިމްތިޙާނު ނުޖައްސަވައިފާނދޭވެ! އަދި ދުނިޔެއަކީ އަޅަމެންގެ އެންމެ ބޮޑު މަޤްޞަދު ކަމުގައްޔާއި އަޅަމެންގެ ޢިލްމުގެ ނިމުން ކަމުގައި ނުލައްވާނދޭވެ! އަޅަމެންނަށް އޯގާތެރިނުވާ ވެރީން އަޅަމެންގެ މައްޗަށް ވެރިނުކުރައްވާނދޭވެ!\nމި ނައްޞުތަކަށް ބަލާއިރު އަހަރެމެންނަށް އެނގެނީ ތިމާއަށް އަނިޔާވެރިވެފައިވާ މީހާގެ މައްޗަށް އެ އަނިޔާވެރިވި މިންވަރަށް ބަދުދުޢާ ކުރުމަކީ ހުއްދަ ކަމެއްކަމެވެ. އެކަމަކު އެކަމުގައި ޙައްދު ފަހަނައަޅައި ދިޔުމެއް ނުވެއެވެ. ބަދު ދުޢާ ކުރާނަމަ ކުރާނީ އެ ވީ އަނިޔާއެއްގެ މިންވަރަށެވެ. އަނިޔާވެރިވިމީހާ މަގުފުރެއްދެވުމަށާއި، އޭނާ ހަލާކު ކުރެއްވުމަށާއި، އޭނާގެ މުދަލާއި ޢާއިލާ ހަލާކު ކުރެއްވުން އެދި ދުޢާކުރުން ހުއްދައެއް ނުވާނެއެވެ. އެފަދަ ކަންކަމަށް ދުޢާކުރުން ހިމެނެނީ ފާފައަކަށް ދުޢާކުރުން ކަމުގައެވެ. އަންނަނިވި ޙަދީޘްގައިވާ ފަދައިންނެވެ. لَا يَزَالُ يُسْتَجَابُ لِلْعَبْدِ مَا لَمْ يَدْعُ بِإِثْمٍ أَوْ قَطِيْعَةِ رَحِمٍ، مَا لَمْ يَسْتَعْجِلْ -رواه مسلم މާނައީ: “އަޅާ ފާފައަކަށް ނުވަތަ ރަޙިމްގެ ގުޅުންކެނޑުމަށް ދުޢާ ނުކުރާހާ ހިނދަކު، އޭނާ އަވަސްއަރައިނުގަންނަ ކަމުގައިވަނީނަމަ އޭނާގެ ދުޢާ އިޖާބަ ކުރެއްވޭނެއެވެ.”\nއަނިޔާވެރިވި މީހާއަށް ބަދު ދުޢާ ކުރުމަށްވުރެ، ހުރިހާ ގޮތަކުން ބަލާއިރުވެސް މޮޅު އިތުރު ގޮތަކީ އޭނާއަށް މަޢާފުކުރުމެވެ. އަދި އޭނާ އެކުޅަ އަނިޔާވެރި ޢަމަލާ މެދު ނިޔާކުރެއްވުން ﷲ އަށް ދޫކޮށްލައިގެން އެކަމާ ނޫޅެ ހުރުމެވެ. ހަމަކަށަވަރުން ﷲ ތަޢާލާއީ އަނިޔާވެރިކަމަށް ރުހިވޮޑިނުގަންނަވާ، އަނިޔާވެރިންނަށް އަނިޔާގެ ޖަޒާ އެންމެ ޢަދުލުވެރިގޮތުގައި ދެއްވާ އިލާހެވެ.\nﷲ ތަޢާލާ ވަޙީކުރައްވާފައިވެއެވެ. ( إِن تُبْدُواْ خَيْرًا أَوْ تُخْفُوهُ أَوْ تَعْفُواْ عَن سُوَءٍ فَإِنَّ اللّهَ كَانَ عَفُوًّا قَدِيرًا ) النساء/149 .\nތިޔަބައިމީހުން ހެޔޮކަމެއް ފާޅުކުރާނަމަ، ނުވަތަ ހެޔޮކަމެއް ވަންހަނާކުރާނަމަ، ނުވަތަ ނުބައިކަމަކުން ޢަފޫކުރާނަމަ (ދަންނާށެވެ!) ފަހެ، ހަމަކަށަވަރުން، ގިނަގިނައިން ޢަފޫ ކުރައްވާ ކުޅަދުންވަންތަ ކަލަކުކަމުގައި اللَّه ވޮޑިގެންވެއެވެ.\n( وَجَزَاء سَيِّئَةٍ سَيِّئَةٌ مِّثْلُهَا فَمَنْ عَفَا وَأَصْلَحَ فَأَجْرُهُ عَلَى اللَّهِ إِنَّهُ لَا يُحِبُّ الظَّالِمِينَ ) الشورى/40 .\nނުބައިކަމެއްގެ ޖަޒާއަކީ އެއާއެއްފަދަ ނުބައިކަމެކެވެ. ފަހެ (ނުބައިކަމެއް ކޮށްފިމީހާއަށް) ޢަފޫ ކޮށް، ޞުލްޙަވެރިވެގަތްމީހާގެ ޘަވާބުވަނީ، اللَّه ގެ ޙަޟްރަތުގައެވެ. ހަމަކަށަވަރުން، އެކަލާނގެ، އަނިޔާވެރިންދެކެ ލޯބިވެވޮޑިގެނެއް ނުވެތެވެ.\nوَلَمَن صَبَرَ وَغَفَرَ إِنَّ ذَٰلِكَ لَمِنْ عَزْمِ الْأُمُورِ ﴿٤٣﴾\nއަދި ހަމަކަށަވަރުން، ކެތްތެރިވެ، ޢަފޫ ކުރިމީހާ (ދަންނާށެވެ!) ހަމަކަށަވަރުން، އެކަންކަންވަނީ، ޢަޒުމް ކަނޑައަޅަންޖެހޭ ކަންތައްތަކުގެ ތެރެއިންކަން ކަށަވަރެވެ.\nބަދު ދުޢާބަދުދުޢާބަދުދުޢާ ކުރުންއަނިޔާވެރިވުން\nކުޑަކަމުދާ ތަކެތި ބޮޑުކަމުދާ ތަކެތި ހޮޅި ގުޅާފަ ކޮތަޅު ހަރުކޮށްފައި ހުންނަ މީހުން ޠާހިރުވެ ނަމާދުކުރާނީ ކިހިނެއް؟\nތިބާ ނަރަކައިން ސަލާމަތްކުރުމަށް މަސައްކަތްކުރާ މީހުންނަކީ ޙަޤީޤަތުގައިވެސް ތިބާ ދެކެ ލޯބިވާ މީހުންނެވެ.\nމައިންބަފައިންނަށް ޝުކުރުވެރިވާނެ ގޮތެއް\n© 2022 shafiu.mv All rights reserved.


Champion France, Spain adhi England ah molheh - vNews.mv\nފްރާންސް އާއި ކަޒަކްސްތާން ބައްދަލުކުރި މެޗުގެ ތެރެއިން- ފޮޓޯ:- ގެޓީ އިމޭޖަސް\nޗެމްޕިއަން ފްރާންސް، ސްޕެއިން އަދި އިންގްލެންޑަށް މޮޅެއް\nއައްފާން މުހައްމަދު 29 March 2021, 10:13\nފުޓުބޯޅައިގެ އެންމެ ޝަރަފުވެރި އަދި އެންމެ ހައިބަތު ބޮޑު މުބާރާތް، ފީފާ ވޯލްޑް ކަޕުގެ ޔޫރަޕް ކޮލިފައިންގައި އާދިއްތަ ދުވަހުގެރޭ ކުޅުނު މެޗުތަކުން އެންމެ ފަހުން ވޯލްޑް ކަޕް ކާމިޔާބުކޮށް ދުނިޔޭގެ ޗެމްޕިއަންކަން ހޯދި ފްރާންސް އާއި ވަރުގަދަ ސްޕެއިން އަދި އިންގްލެންޑް މޮޅުވެއްޖެއެވެ.\nއެގޮތުން ގްރޫޕް ޑީގައި ޗެމްޕިއަން ފްރާންސް މޮޅުވީ ކަޒަކްސްތާނާއި ވާދަކޮށް 0-2 ގެ ނަތީޖާއަކުންނެވ.\nރަށުން ބޭރުގައި ކުޅުނު މި މެޗުގައި ފްރާންސްގެ ދެލަނޑުވެސް އެޓީމުން ކާމިޔާބުކޮށްފައިވަނީ މެޗުގެ ފުރަތަމަ ހާފުގައެވެ. އެގޮތުން 20 ވަނަ މިނެޓުގައި މިލަނޑު އެޓީމަށް ކާމިޔާބުކޮށްދީ ލީޑު ނަގައިދިނީ ޒުވާން ފޯވާޑް އޮސްމާނޭ ޑެމްބެލޭ އެވެ. އަދި އެޓީމުން ލީޑު ފުޅާކުރި ލަނޑަކީ ފުރަތަމަ ހާފުގެ ފުރިހަމަ ވަގުތު ހަމަވާން މިނެޓަކަށް ވެފައިވަނިކޮށް ކަޒަކްސްތާނުގެ ސާހީ މާލީ އަތުން ބައިކޮޅަށް ވަން ލަނޑެކެވެ.\nފްރާންސް އަށްވަނީ ދެވަނަ ހާފުގައި އިތުރު ލަނޑެއް ކާމިޔާބުކުރުމަށް ޕެނަލްޓީއެއްވެސް ލިބިފައެވެ. އެހެންނަމަވެސް އިތުބާރު ފޯވާޑް، ކިލިއަން އެމްބާޕޭ ފޮނުވާލި ޕެނަލްޓީ، ކަޒަކްސްތާނުގެ ކީޕަރު ވަނީ ދިފާއުކޮށްފައެވެ.\nކޮލިފައިންގެ ދެވަނަ މެޗު ފްރާންސް އިން ކާމިޔާބުކުރިއިރު އެޓީމުން ކޮލިފައިންގ ގައި ކުޅުނު ފުރަތަމަ މެޗުން ވަނީ ޔޫކްރެއިން އަތުން 1-1 ގެ ނަތީޖާއަކުން އެއްވަރުވެފައެވެ. ޖުމްލަ4ޕޮއިންޓާއެކު ފްރާންސް އޮޓީ މި ގްރޫޕުގެ އެއްވަނައިގައެވެ. ދެވަނައިގައި ފިންލެންޑް އަދި ތިންވަނައިގައި ޔޫކްރެއިން އަށް ލިބިފައިވަނީ ދެ ޕޮއިންޓެވެ. އާދިއްތަ ދުވަހުގެރޭ މިދެޓީމުގެ ކުރިމަތިލުނު ނިމުނީ އެއްވަރުވެގެންނެވެ.\nސްޕެއިން އާއި ޖޯޖިއާ ބައްދަލުކުރި މެޗުގެ ތެރެއިން- ފޮޓޯ:- ގެޓީ އިމޭޖަސް\nމީގެއިތުރުން ގްރޫޕް ބީގައި ސްޕެއިން އާއި ޖޯޖިއާ ބައްދަލުކުރިމެޗު 1-2 ގެ ނަތީޖާއަކުން ކާމިޔާބުކުރީ ސްޕެއިން އެވެ.\nޖޯޖިއާގައި ކުޅުނު މިމެޗުގައި ފުރަތަމަ ލަނޑުޖަހާ ލީޑުނެގީވެސް އެގައުމުންނެވެ. އެގޮތުން ފުރަތަމަ ހާފުގެ 44 ވަނަ މިނެޓުގައި މިލަނޑު އެޓީމަށް ކާމިޔާބުކޮށްދިނީ ޚްވިޗާ ކްވާރަޓްސްޚީލިއާއެވެ. އެހެންނަމަވެސް އެގައުމަށް މިލީޑުގައި މާގިނައިރު އޮވެވޭގޮތެއް ނުވިއެވެ. ދެވަނަ ހާފުގެ ކުޅުންފަށައިން 11 ވަނަ މިނެޓުގައި ސްޕެއިން އިންވަނީ މެޗުގެ ނަތީޖާ ހަމަހަމަ ކޮށްފައެވެ. ސްޕެއިން އަށް ނަތީޖާ ހަމަހަމަ ކޮށްދިން ލަނޑު ކާމިޔާބުކޮށްދިނީ ފެރާން ޓޮރޭސް އެވެ.\nސްޕެއިން އިން މެޗުގައި ފުރަތަމަ ފަހަރަށް ލީޑުނަގާ މެޗުން މޮޅުވި ލަނޑު ކާމިޔާބުކޮށްފައިވަނީ މެޗުގެ ފުރިހަމަވަގުތު ހަމަވެ ދެއްކި އިތުރުވަގުތުގެ ތެރޭގައެވެ. މިލަނޑު އެގައުމަށް ކާމިޔާބުކޮށްދިނީ ޑަނިއެލް އޮލްމޯ އެވެ.\nކޮލިފައިންގައި ކުޅުނު ފުރަތަމަ މެޗުން 1-1 ގެ ނަތީޖާއަކުން ސްޕެއިން އާއި ގްރީސްގެ ކުރިމަތިލުން އެއްވަރުވިއިރު ދެމެޗުން ލިބުނު ހަތަރު ޕޮއިންޓާއެކު ސްޕެއިން އޮތީ މި ގްރޫޕުގެ ދެވަނައިގައެވެ. އެއްވަނައިގައި އޮތީ އާދިއްތަ ދުވަހުގެރޭ ކޮސޯވޯ އަތުން މޮޅުވި ސްވިޑެންއެވެ. ސްވިޑެން ވަނީ މިހާތަނަށް ކުޅުނު ދެމެޗުވެސް ކާމިޔާބުކޮށްފައެވެ.\nއިންގްލެންޑާއި އަލްބޭނިއާބައްދަލުކުރި މެޗުގެ ތެރެއިން- ފޮޓޯ:- ގެޓީ އިމޭޖަސް\nގްރޫޕް އައިގައި ހިމެނޭ އިންގްލެންޑް އާއި އަލްބޭނިއާ ބައްދަލުކުރި މެޗު 0-2 ގެ ނަތީޖާއަކުން ކާމިޔާބުކުރީ އިންގްލެންޑެވެ.\nއަލްބޭނިއާގައި ކުޅުނު މިމެޗުގައި އިންގްލެންޑް އިން ފުރަތަމަ ލަނޑު ކާމިޔާބުކޮށް ލީޑުނެގީ މެޗުގެ ފުރަތަމަ ހާފުގައެވެ. މިލަނޑު ފުރަތަމަ ހާފުގެ 38 ވަނަ މިނެޓުގައި ކާމިޔާބުކޮށްދިނީ ކެޕްޓަން ހެރީ ކޭން އެވެ. މިއީ ލޫކް ޝޯ ނަގައިދިން ހުރަހެއް ބޮލުން ގޯލުގެ ތެރެއަށް ވައްދާލައިގެން ކޭން ކާމިޔާބުކުރި ލަނޑެކެވެ. އަދި މިއީ އިނގިރޭސި ގައުމީ ޖާޒީގައި އޭނާ ކާމިޔާބުކުރި 33 ވަނަ ލަނޑުވެސް މެއެވެ.\nދެވަނަ ހާފުގައިވެސް މޮޅަށްކުޅެ ތަފާތު ދެއްކީ އިންގްލެންޑެވެ. އެގޮތުން ފުރަތަމަ ހާފުގެ ކުރީކޮޅު ފިލް ފޯޑެން ފޮނުވާލި ނުރައްކާތެރި ހަމަލާއެއް އަލްބޭނިއާގެ ކީޕަރުގެ އަތުގައި ޖެހިފައި ގޯލްގެ ދަނޑިއަށް އަމާޒުވިއިރު އޭގެ ފަހުން ކޭން ވެސްވަނީ ނުރައްކާތެރި ހަމަލާއެއް އުފައްދާފައެވެ. އިންގްލެންޑް ގެ ދެވަނަ ލަނޑު ކާމިޔާބުކޮށް ލީޑުފުޅާކޮށްދިނީ މޭސަން މައުންޓް އެވެ.\nމި މެޗުން އިންގްލެންޑް މޮޅިވިއިރު، ކޮލިފައިންގައި ކުޅުނު ފުރަތަމަ މެޗުން އިންގްލެންޑް ވަނީ ސެން މެރީނޯ އަތުން ފަސޭހަކަމާއެކު 5-0 ގެ ނަތީޖާއަކުން މޮޅުވެފައެވެ. އެހެންކަމުން ގްރޫޕް އައިގެ އެއްވަނައިގައި އިންގްލެންޑް އޮތީ ކުޅުނު ދެ މެޗުންވެސް މޮޅުވެ ހަ ޕޮއިންޓާއެކުއެވެ. އަދި މި ގްރޫޕުގެ ދެވަނައިގައި އޮތް ޕޮލެންޑާއި ތިންވަނައިގައި އޮތް ހަންގޭރީއަށް ދެ މެޗުން ލިބިފައިވަނީ ހަތަރު ޕޮއިންޓެވެ.


SunOnline: Penalty in chelsea balikoh Liverpool in 8 vana faharah FA cup ge thashi ufulaalaifi\nޕެނަލްޓީން ޗެލްސީ ބަލިކޮށް ލިވަޕޫލުން އެފްއޭ ކަޕްގެ ތަށި އަށް ވަނަ ފަހަރަށް އުފުލާލައިފި\nއަހްމަދު އިޒްމީމް 15 May 2022, 03:00\nލިވަޕޫލްއިން އެފްއޭ ކަޕްގެ ތަށި އުފުލާލަނީ---\nނަތީޖާނެރުމަށް ޖެހި ޕެނަލްޓީން ޗެލްސީ ބަލިކޮށް ލިވަޕޫލްއިން އެފްއޭ ކަޕްގެ ތަށި އުފުލާލައިފިއެވެ.\nމިއަދު އިނގިރޭސި ވިލާތުގެ ވެމްބްލީ ސްޓޭޑިއަމްގައި ކުޅުނު އިނގިރޭސި އެފްއޭ ކަޕްގެ ފައިނަލް މެޗުގެ ފުރިހަމަ ވަގުތުގައި ދެ ޓީމު ކުރެ އެއްވެސް ޓީމަކަށް ގޯލެއް ޖެހިފައިނުވާތީ ނަތީޖާ ނެރެން ޖެހުނީ ޕެނަލްޓީ ޖަހައިގެންނެވެ.\nމިރޭގެ މެޗު ފެނިފައިވަނީ ދެ ޓީމުގެ ފަރާތުން ވެސް ވަރަށް ވާދަވެރި ކުޅުމެއް ކުޅުނު މެޗެއްގެ ގޮތުގައެވެ. އެގޮތުން ދެ ޓީމުގެ ފަރާތުން ވަނީ ގޯލު ޖަހާނެ ރަނުގެ ފުރުސަތު ތަކެއް ތަނަވަސް ކޮށްފައެވެ.\nމިރޭގެ ނުވަވަނަ މިނެޓުގައި ލިވަޕޫލުން ވަނީ ގޯލު ޖަހާނެ ފުރުސަތެއް އުފައްދާފައެވެ. އެގޮތުން ލިވަޕޫލުގެ ޑިފެންޑަރު އެލެކްސެންޑާ އާނޯލްޑު ދިން ބޯޅަ އޭރިއާ ތެރޭގައި ހުރެފައި އެ ޓީމުގެ ލުއިސް ފޮނުވާލި ހަމަލާ ޗެލްސީގެ ގޯލު ބަލަހައްޓަން ހުރި އެޑުއާޑް މެންޑީ ފައިގައި ޖެހިފައި ގޯލަށް ވަންނަން ދަނިކޮށް ޗެލްސީގެ ޑިފެންޑަރު ޓެވޯހް ޗަލެބާހް ވަނީ ދިފާއުކޮށްފައެވެ.\nމެޗުގެ 23 ވަނަ މިނެޓުގައި ޗެލްސީގެ ކްރިސްޓިއަން ޕުލިސިޗްއަށް ވަނީ ލީޑު ނެގުމަށް ފުރުސަތެއް ލިބިފައެވެ. އޭރީއާ ބޭރުން އެ ޓީމުގެ މޭސަން މައުންޓް ޖައްސާލި ބޯޅަ ގޯލު ކުރިމަތީގައި ހުރެފައި ޕުލިސިޗް ފޮނުވާލި ބޯޅަ ދިޔައީ ގޯލު ދަނޑި ކައިރިން ބޭރަށެވެ.\nމީގެ އިތުރުން ޗެލްސީގެ މާކޯސް އެލެންސޯއަށް މެޗުގެ 27 ވަނަ މިނެޓުގައި ލިބުނު ރަނުގެ ފުރުސަތަށް ހުރަސްއަޅައިފައިވަނީ މެޗުގައި މޮޅު ކުޅުމެއް ދެއްކި ލިވަޕޫލްގެ ކީޕަރު އެލިސަން ބެކާއެވެ.\nމެޗުގެ 47 ވަނަ މިނެޓުގައި ޗެލްސީއަށް ވަނީ ލީޑު ނަގާނެ ރަނުގެ ފުރުސަތެއް ލިބި ބޭކާރުވެފައެވެ. ޗެލްސީގެ ރޮމިއޯ ލުކާކޫ އޭރީއާ ތެރޭގައި ހުރި ޕުލިސިޗްއަށް ދިން ބޯޅަ އޭނާ ގޯލަށް ފޮނުވާލި ނަމަވެސް އެ ބޯޅަ ވެސް ވަނީ އެލިސަން ދިފާއުކޮށްފައެވެ.\nމިރޭގެ މެޗުގައި އެންމެ ހުސް ފުރުސަތެއް ލިބިފައިވަނީ ލިވަޕޫލަށެވެ. މެޗުގެ 84 ވަނަ މިނެޓުގައި ޗެލްސީ އޭރިއާ ތެރެއަށް ހުރަސްކޮށްދިން ބޯޅަ ހުސްކޮށް ހުރި ޑިއާޒް ލިބުމާއެކު އޭނާ ފޮނުވާލި ހަމަލާ އަމާޒުވީ ހުސްކުރި ގޯލުގެ އަރިމަތީ ދަނޑިއަށްށެވެ.\nގޯލެއް ނުޖެހި މެޗުގެ ފުރިހަމަ ވަގުތު ހަމަވުމުން ކުޅުނު އިތުރު ވަގުތުގެ 15 މިނެޓުގެ ދެ ހާފުގައި ވެސް އެއްވެސް ޓީމަކަށް ވަނީ ގޯލެއް ޖެހޭނެ ގޮތްނުވެފައެވެ.\nއެހެންކަމުން ނަތީޖާ ނެރުމަށް ޖެހި ޕެނަލްޓީގެ ތެރެއިން ފުރަތަަމަ ޕެނަލްޓީ ޖަހައިފައިވަނީ ޗެލްސީގެ އެލެންސޯއެވެ. އެ ޕެނަލްޓީ އޭނާ ވަނީ ކާމިޔާބުކޮށްފައެވެ. އެއާއެކު ޕެނަލްޓީ ޖަހަން އައި ލިވަޕޫލްގެ ޖޭމްސް މިލްނާ ވެސް ވަނީ ޕެނަލްޓީ ކާމިޔާބު ކަމާއެކު ޖަހާފައެވެ.\nނަމަވެސް ޗެލްސީގެ ކެޕްޓަން ކީސާ އަޒްބްލިކުއެޓާ ފޮނުވާލި ޕެނަލްޓީ އަމާޒުވީ ގޯލުގެ އަރިމަތީ ދަނޑިއަށެވެ. ޕެނަލްޓީ ޖެހުމަށް ލިވަޕޫލަށް ލިބުނު ފުރުސަތުގައި ލިވަޕޫލުގެ ތިއާގޯ އަލަކަންޓާރާ ވަނީ އޭނާގެ ޕެނަލްޓީ ޖަހައިފައެވެ.\nމީގެ އިތުރުން ލިވަޕޫލުގެ ސާޑިއޯ މާނޭ ޖެހި ޕެނަލްޓީ މެންޑީ ދިފާއުކުރުމާއެކު ޕެނަލްޓީ ނަތީޖާ އެއްވަރުވި ނަމަވެސް މެޗުގެ ހަތް ވަނަ ޕެނަލްޓީ ޗެލްސީގެ މޭސާން މައުންޓު ބޭކާރު ކޮށްލުމާއެކު ލިވަޕޫލްގެ ޓިސްމިސްކަސް ވަނީ ފުރުސަތުގެ ބޭނުންހިފައި ޕެނަލްޓީ ގޯލުގެ އެތެރެއަށް ޖަހައި ލިވަޕޫލަށް މެޗު ކާމިޔާބުކޮށްދީފައެވެ.\nލިވަޕޫލުން މިއަހަރުގެ އެފްއޭ ކަޕް ކާމިޔާބުކުރުމާއެކު އެ ޓީމު ވަނީ އެ ޓީމުގެ ތާރީހުގައި އަށްވަނަ ފަހަރަށް އެ މުބާރާތް ކާމިޔާބުކޮށްފައެެވެ.\nސްލޮނީނާ ހޯދުމަށް ރެއާލްއާއި ޗެލްސީން ގަދަ ހިފުމަކަށް\nޗެލްސީ ބަލިކޮށް ލިވަޕޫލުން އެފްއޭ ކަޕްގެ ތަށި އުފުލާލައިފި


Mathee thauleemuge bill ah ministry in aamunge hiyaalu hodhany\nމަތީ ތައުލީމުގެ ބިލަށް މިނިސްޓްރީން އާއްމުންގެ ހިޔާލު ހޯދަނީ\nހަޔާ އެޑިއުކޭޝަން މިނިސްޓަރު ޑރ. އިބްރާހިމް ހަސަން-- އަވަސް ފޮޓޯ: އަޔާދު\nރާއްޖޭގެ މަތީ ތައުލީމުގެ ބިލަށް އާއްމުންގެ ހިޔާލު ހޯދަން ހަޔާ އެޑިއުކޭޝަން މިނިސްޓްރީން އިއުލާން ކޮށްފި އެވެ.\nހަޔާ އެޑިއުކޭޝަނުން މިއަދު ބުނީ، ރައްޔިތުންގެ މަޖިލީހަށް ސަރުކާރުގެ ފަރާތުން ހުށަހަޅާފައިވާ އެ ބިލަށް ހިޔާލު ހޯދަނީ އަންނަ ބުދަ ދުވަހުގެ ނިޔަލަށެވެ. އަދި ބިލަށް ހިޔާލު ހޯދަން އާއްމުންނަށް ހުޅުވާލާފައިވާއިރު، ވަކި ބައިތަކަށް ވެސް ހިޔާލު ހުށަހެޅިދާނެ ކަމަށް މިނިސްޓްރީން ބުންޏެވެ.\nސަރުކާރުގެ ފަރާތުން ވެލިދޫ ދާއިރާގެ މެންބަރު މުހައްމަދު އަބްދުﷲ ޝަފީގު ހުށަހަޅުއްވާފައިވާ އެ ބިލަށް އާންމުންގެ ހިޔާލު ހޯދުމަށް ހަޔާ އެޑިއުކޭޝަން މިނިސްޓްރީން އިއުލާންކޮށްފައިވާއިރު، ބިލު އަދި އޮތީ އިބްތިދާއީ ބަހުސްގެ މަރުހަލާގަ އެވެ. ބިލެއް ދިރާސާކުރަން މަޖިލީހުގެ ކޮމިޓީއަށް ފޮނުވުން އާންމުންގެ ހިޔާލު ހޯދަން މަޖިލީހުން ވެސް އިއުލާން ކުރެ އެވެ.\nމަތީ ތައުލީމުގެ ބިލެއްގެ މަގްސަދަކީ މަތީ ތައުލީމާއި ތަމްރީނުގެ ފުރުސަތު ވީހާ ވެސް ގިނަ މީހުނަށް ލިބޭނެ ގޮތަށް ސިޔާސަތުތައް ކަނޑައެޅުމާއި މަތީ ތައުލީމު ދޭ ފަރާތްތަކަށް އޮތުމެވެ. އަދި މި ދާއިރާގައި ޝާމިލުވާން ބޭނުންވާ ފަރާތްތަކަށް ގާނޫނެއްގެ ތެރެއިން މަގުފަހިވެފައި އޮތުމާއި އަދި މި ފަދަ ތަންތަނުން ދޭ މަތީ ތައުލީމާއި ތަމްރީނަކީ ވަކި މިންގަނޑުތަކަކަށް ގިންތި ކުރެވި ފެންވަރު ކަށަވަރު ކުރެވިފައި އޮތުމެވެ.\nމަތީ ތައުލީމާއި ބެހޭ ބިލެއް ގާނޫނަކަށް ވެގެން އައުމުން ރާއްޖޭގައި މަތީ ތައުލީމުގެ ފުރުސަތުތައް ފަހިވެ ފެންވަރު ރަނގަޅުވާނެ ކަމަށް މިނިސްޓްރީން ބުންޏެވެ. އަދި، ބިލު ފާސްވެގެން ގާނޫނަކަށް ވުމުން ނަތީޖާ އަކަށް ވެގެންދާނީ ރައްޔިތުންނަށް ރާއްޖޭގައި ލިބޭ ތައުލީމާއި ތަމްރީނުގެ ފެންވަރާ މެދު ކަށަވަރުކަން އުފެދި ޔަގީންކަން އިތުރުވެގެން ދިއުން ކަމަށްވެސް އެ މިނިސްޓްރީން ދެކޭ ކަމަށް ބުންޏެވެ.\nހަޔާ އެޑިއުކޭޝަން މިނިސްޓްރީ ރައްޔިތުންގެ މަޖިލިސް


ވޭސްޓް މެނޭޖްމަންޓްގެ މަސައްކަތައް ބިދޭސީން ފޯރުކޮށްދޭނެ ފަރާތެއް ހޯދަން ބޭނުންވެއްޖެ\nމިކައުންސިލުން ހިންގަމުންދާ ކުނި މެނޭޖްކުރުމުގެ މަސައްކަތުގައި އަމަލީ ގޮތުން މަސައްކަތްކުރާނެ ބިދޭސީ 01 ޑްރައިވަރާއި 04 މަސައްކަތު މީހުން ގެނެސްދިނުމަށް ކުރި ނަންބަރު (IUL)298/2019/62 އިއުލާނަށް އެކަށިގެންވާ އަދަދަކަށް އިޖާބަ ލިބިފައިނުވާތީ އެއިއުލާން ބާތިލްކޮށް އަލުން އެކަމަށް ފުރުސަތު ހުޅުވާލަމެވެ.\nވީމާ، މިދެންނެވި ފަސް މަޤާމަށް ބިދޭސީން ގެނެސްދިނުމަށް ޝައުޤުވެރިވެލައްވާފަރާތްތަކުން 2020 ޖަނަވަރީ 28 ވާ އަންގާރަ ދުވަހުގެ 13:30 ގެ ކުރިން މި އިދާރާއަށް ކޯޓޭޝަން ހުށަހެޅުއްވުން އެދެމެވެ. އަގު ހުށަހަޅުއްވާއިރު ބިދޭސީ މީހުންގެ (ޑިޕޮޒިޓް އަދި 1 އަހަރު ދުވަހަށްވާ ވިސާ، މެޑިކަލް، ވޯރކް ޕާރމިޓް، އިންޝިއުރެންސް ފީތަކާއި) އަދި ސަރުކާރުގެ އެހެނިހެން އިދާރާތައް މެދުވެރިކޮށް ކުރަންޖެހޭ އެންމެހައި އިދާރީ މަސައްކަތްތައްކުރުމާއި، މި އިދާރާއާއި ހަމައަށް މީހުންފޯރުކޮށްދިނުމަށް ނަގާ ފީ ހިމަނައިގެން އަގު ހުށަހެޅުން އެދެމެވެ. ބިދޭސީން މި އިދާރާއަށް ފޯރުކޮށްދިނުމުން އެމީހުންގެ ހުރުމާއި ކެއުން ހަމަޖައްސާނީ މިއިދާރާގެ ޚަރަދުގައެވެ. އަދި5ބިދޭސީންނަށްވެސް ދިނުމަށް ހަމަޖެހިފައިވާ އުޖޫރައަކީ މަހަކު 200.00 ޑޮލަރެވެ.\nބިދޭސީން ފޯރުކޮށްދިނުމަށްއެދި ސިޓީ ހުށަހެޅޭނީ ވިޔަފާރި ރަޖިސްޓްރީ ކުރުމުގެ ޤާނޫނު (ޤާނޫނު ނަންބަރު 18/2014) އާއި އަމިއްލަ ފަރުދުންގެ ވިޔަފާރީގެ ޤާނޫނު (ޤާނޫނު ނަންބަރު 19/2014) ގެ ދަށުން ވިޔަފާރި ރަޖިސްޓްރީ ކޮށްފައިވާ ފަރާތްތަކުގެ ތެރެއިން ބިދޭސީން ގެނައުމުގެ ލައިސަންސް އޮތް ފަރާތްތަކަށެވެ.\n24 ޖުމާދަލްއޫލާ 1441\nސުންގަޑި: 28 ޖަނަވަރީ 2020 1330\n- ބިދޭސީން ހޯދުމަށް ކުރެވޭ އިއުލާން


Minister Shahid fennanee Indiage Tharujamaanu gothuga?\nމިނިސްޓަރ ޝާހިދު ފެންނަނީ އިންޑިއާގެ ތަރުޖަމާނު ގޮތުގައި؟\n- 1 year ago2- އިނާޒް މޫސާ\nއިންޑިއާ އަދި ރާއްޖޭގެ ހީނަރުވެފައިވާ ގުޅުން މިވަނީ އިބްރާހިމް މުހައްމަދު ޞާލިހްގެ ވެރިކަން އައުމާއެކު ވަރަށް ބޮޑުތަނުން ބަދަހިވެފައެވެ. މިސަރުކާރުގައި މި ގުޅުން މިގޮތުގައި ދެމެހެއްޓުމުގެ ޒިންމާ އަދާކުރައްވާ އެއް ބޭފުޅަކީ ހާރިޖީއްޔާގެ ތަޖުރިބާ ކާރު އަބްދުﷲ ޝާހިދެވެ.\nއިންޑިއާގެ ބޮޑު ވަޒީރު ރާއްޖެއަށް ކުރައްވަން ހަމަޖެހިފައިވާ ދަތުރު ފުޅާއެކު ފޮރިން މިނިސްޓްރީން އަންނަނީ އެ އިންތިޒާމްގެ ކަންކަން ހަމަޖައްސަވަމުންނެވެ. ނަމަވެސް އިންތިޒާމްތަކުގެ ބޭރުން އިންޑިއާއަށް ޙާއްސަ އިސްކަމެއް ދެއްވައިގެން މޯދީ ސަރުކާރުގެ މޫނުމަތި ރީތިކުރުމަށް ހާއްސަ ކެންޕެއިންެއެއް ފޮރިން މިނިސްޓަރ އަބްދުﷲ ޝާހިދު މިވަނީ ފައްޓަވާފައިކަން ފާހަގަކުރެވެއެވެ. މިއީ ގިނަ ބަޔަކު ސޯޝަލް މީޑިއާގައި، އަދި މީޑީއާތަކުގެ ބޭފުޅުން މިނިސްޓްރީއާއި ކުރައްވާ ސުވާލެވެ. ނުވަތަ ކުރައްވާ ތުހުމަތެކެވެ.\nޝާހިދާއި އިންޑިއާގެ މާޒީގެ ގުޅުންތަކާއި ތުހުމަތުތައް\nއަބްދުﷲ ޝާހިދާއި އިންޑިއާގެ ގުޅުމަކީ މީގެ ކުރީގެ މާޒީއެއްއޮތް ކަމަކަށްވުމަކީ މިފަދަ ސުވާލު ކުރެވޭ އެއް ސަބަބެވެ. އެންމެ ފަހުގެ ތާރީހުގައި ހިނގާފައިވާ ކަންކަމުން ވެސް އަބްދުﷲ ޝާހިދާއި އިންޑިއަގެ ގުޅުމާއި ވިސްނުން އެއްގޮތްކަން ފާހަގަކުރެއެވެ.\nރާއްޖެއާސް އިންޑިއާ ސިފައިން އެރުމަށް ޝާހިދު ވަނީ އެންޑީޓީވީގައި ތާއިދުކުރައްވައި ވާހަކަ ދައްކަވާފައި\n2018 ވަނަ އަހަރުގެ ފެބްރުއަރީމަހު ސުޕްރީމް ކޯޓުގެ ކުއްލި އަމުރާއެކު ރައީސް ޔާމީންގެ ވަރުގަދަ ސަރުކާރު ކުޑަކަކުލަށް ތިރިވެގެންދިޔައެވެ. އޭގެ ބޭނުން ހިފައި އޭރުގެ އިދިކޮޅު އެމްޑީޕީން ވަނީ އިންޑިއާއަށް ރާއްޖެ މިހާލަތުން އަރައިގަތުމުގައި އެހީތެރިވުމަށް ގޮވާލައްވާފައެވެ. އެގޮތުން އެމްޑީޕީގެ ރައީސް މުހައްމަދު ނަޝީދުގެ އިންޑިއާގެ ސިފައިންގެ އެހީތެރިކަމަށް އެދޭފަދަ ގޮތަކަށް ކުރެއްވި ޓުވީޓު ފާހަގަކުރެވިގެންދިޔައެވެ. ދެން ފެނިގެން ދިޔައީ މިހާރުގެ ފޮރިން މިނިސްޓަރ އަބްދުﷲ ޝާހިދު އިންޑިއާގެ މަޝްހޫރު އެންޑީޓީވީގައި ރާއްޖޭގެ އިސްތިގްލާލް ގެއްލޭ ގޮތަކަށް ދެއްކެވި ވާހަކަފުޅެވެ. އެގޮތުން ޝާހިދު ވަނީ ރާއްޖެއަށް އިންޑިއާ ސިފައިން އެރުމަށް ތާއިދުކުރައްވައި ވާހަކަފުޅު ދައްކަވާފައެވެ. އެމްޑީޕީގެ ގިނަ ޢާއްމު މެންބަރުންގެ ފާޑުކިޔުންވެސް ވަނީ މިކަމަށް ލިބިފައެވެ.\nހާރިޖީ ވަޒީރު އަބްދުﷲ ޝާހިދަކީ ދިވެހިންގެ އެއާޕޯޓް ދިވެހިންނަށް ހޯދައިދިނުމަށް ޖޭޕީގެ ލީޑަރު ޤާސިމް އިބްރާހިމާއި، އަދާލަތް ޕާޓީގެ ރައީސް ޝައިހް އިމްރާނާއި، އުމަރު ނަޝީރު ބޮޑެތި މުޒާހަރާ ކުރެއްވި އިރު އިދިކޮޅު މައި ޕާޓީގެ ލީޑާޝިޕްގެ އިސް ފަރާތެއްގެ ހައިސިއްޔަތުން ހަނު ހުންނެވި ބޭފުޅެއްގޮތުގައި އޭރުވެސް ފާހަގަވެގެން ގޮސްފައިވާ ބޭފުޅެކެވެ. އަދި އިންޑިއާގެ ޖީއެމްއާރ ކުންފުންޏާ އެކު ސިއްރު ޑީލްތަކެއް ޝާހިދު ހަދާފައިވާކަމަށް އޭރު ޑީއާރޕީގެ ޒެޑް ފެކްޝަން ލީޑްކުރައްވަމުން ގެންދެވި އުމަރު ނަޝީރު ވިދާޅުވެފައިވެއެވެ.\nޖީއެމްއާރާ ދެކޮޅައް ބޭއްވި ބައްދަލުވުންތަކުގައި ޝާހިދު ބައިވެރިވެފައިނުވޭ\nއަބްދުﷲ ޝަހިދާއި އިންޑިއާގެ ގުޅުމުގެ ވާހަކަ ދައްކާއިރު 2010 ވަނަ އަހަރު އިންޑިއާގެ ޖީއެމްރާރާއި އޭރުގެ އިދިކޮޅު ޕާޓީ ޑީއާރޕީގެ އިސްވެރިން ރިޝްވަތު ނަންގަވައި ޑީލް ހެދިކަމުގެ ވާހަކަ ދެކެވުނެވެ. އެކަމުގައި ތުހުމަތު ކުރެވިފައިވާ ދެބޭފުޅުންގެ ތެރެއިން އެއް ބޭފުޅަކީ ޖީއެމްއާރާ ދެކޮޅު އެއްވުންތަކުގައި ބައިވެރި ވަޑައިނުގަންނެވި އަޅުގަނޑުމެންގެ ފޮރިން މިނިސްޓްރ އަބްދުﷲ ޝާހިދެވެ. އަނެއް ބޭފުޅަކީ ޑީއާރޕީގެ ލީޑަރު ތަސްމީންއެވެ.\nޖީއެމްރާރ މައްސަލާގައި އޭރުގެ ބޭއްވި މުޒާހަރާތަކުން ޝާހިދު ފެނިފައިނުވުމަކީ މި ތުހުމަތުތަކަށް ބާރުލިބުނުކަމެކެވެ.\nއެގޮތުން އޭރު ޑިއާރޕީތެރޭގައި އުފެދިފައިވާ ޒެޑް ފެކްޝަންއިން ލީޑް ކުރެއްވި އުމަރު ނަސީރުވަނީ ފޮރިން މިނިސްޓަރ އަބްދުﷲ ޝާހިދާއި ތަސްމީން އެއް މިލިއަން ޑޮލަރު ރިސްވަތުގޮތުގައި ނަގާފައިވާކަމަށް ތުހުމަތުކުރައްވާފައެވެ. އޭގެ ދުވަސް ކޮޅެއްފަހުން ނޮވެންބަރު 2010 ގައި ވަނީ އަބްދުﷲ ޝާހިދު އިންޑިއާގެ ޖީއެމްރާ ކުންފުންޏާއެކު ސިއްރީއާތުގައި ބައްދަލުކުރުމަށް ދަތުރުކުރެއްވި ޓިކެޓް ލީކް ކޮށްލާފައެވެ. މިޓިކެޓް ނަގާދީފައިވަނީ ޖީއެމްއާރުންކަން އުމަރު ވިދާޅުވެފައެވެ. އެގޮތުން ތަސްމީނާއި ޝާހިދު 2010 ވަނަ އަހަރު އޮކްޓޯބަރު 30 ވަނަ ދުވަހު ނިއު ދިއްލީއަށް ވަޑައިގެންނެވިކަން ދިވެހި މީޑިއާތަކަށް ތިލަވެގެންދިޔައެވެ.\nއެމްޑީޕީ ވެރިކަމަށް - ޝާހިދު އިންޑިއާގެ ޕީއާރއަކަށް\nއެމްޑީޕީގެ ފޮރިން ޕޮލިސީއަކީ އިންޑިއާ ފަސްޓް ޕޮލިސީއެވެ. މިކަން ތަންފީޒްކުރައްވަން ހުންނެވީ އިންޑިއާއެކު ސިއްރު ގުޅުންތަކެއް ބާއްވަމުން އަންނަކަމަށް ތުހުމަތުކުރެވިފައިވާ އަބްދުﷲ ޝާހިދެވެ.\nރައީސް އިބްރާހިމް މުހައްމަދު ޞާލިހްގެ ވެރިކަމަށް7މަސް ވެގެންދިޔަ އިރު ޝާހިދު ވަނީ ރާއްޖޭގެ ތަސައްވަރު ބޭރު ދުނިޔޭގައި ރަނގަޅުކުރުމަށް ގިނަ ދަތުރުތަކެއްކޮށްފައެވެ. އާދަޔާ ޙިލާފަށް ގިނައިން މިވެރިކަން ގެނައުމަށް ބައިނަލް އަޤުވާމީ ގޮތުން ބުރަ މަސައްކަތެއް ކުރި އިންޑިއާއި އެމެރިކާއަށް ކައިރި ކައިރިން ގިނަ ދަތުރުތަކެއް ވަނީކޮށްފައެވެ.\nއިދިކޮޅުން އަނެއްކާވެސް ފެށީ އިންޑިއާއެކު އެމްޑީޕީ ސަރުކާރުން ހަދަމުންދާ "ޑީލް" ގެ ވާހަކައެވެ. މިފަހަރުވެސް ޝާހިދުގެ މައްޗައް އިންޑިއާއެކު ޑީލްތަކެއް ހައްދަވާކަމުގެ ތުހުމަތުތައް އިހުނަށްވުރެ ބާރަށް ކުރެވެން ފެށިއެވެ.\nޝާހިދުގެ ދަތުރަށް ފަހު އިންޑިއާގެ އެކްސްޓާނަލް އެފެއާޒް ޝުޝްމާ ސުވަރާޖް ރާއްޖެ ވަޑައިގެން ރާއްޖެއަށް އިންޑިއާއިން ހިލޭ އެހީއެއް ހަމަޖައްސައިދެއްވިއެވެ.\nއިންޑިއާ އާއި ރާއްޖެ ގުޅިގެން ބާއްވާ "ކޮންސިއުލާ ޓޯކްސް"\nއިންޑިއާއިން ދިން ހިލޭ އެހީގެ 6,930,006.93 އެމެރިކާ ޑޮލަރުގެ ހަރަދުކުރަމުންދާ ގޮތުގެ ތަފްސީލް މިނިސްޓަރ ޝާހިދު ގެންދަވަނީ ވަރަށް އިސްކަމެއް ދެއްވައިގެން ޓުވީޓު ކުރައްވަމުންނެވެ. އިންޑިއާއިން ކްލާސް ރޫމްއެއް އަޅައިދިނަސް އެވާހަކަ ޓުވީޓު ކުރައްވައި ފޮރިން މިނިސްޓްރީގެ ވެބްސައިޓުގައި ޙަބަރު ސާއިއު ކުރައްވަމުން ގެންދަވައެވެ.\nއެގޮތުން ފާއިތުވި ދުވަސްތަކުގައި ހާޖީޔާގެ ޙަބަރުތައް ޙައްސަކުރެވިފައިވަނީ ހަމަ އެކަނި އިންޑިއާގެ އެހީ ތަކަށް ކަން ފާހަގަކޮށްލެވެއެވެ. އެގޮތުން ހާރިޖީއާއިން ފާއިތުވި ދުވަސްތަކުގައި އިންޑިއާއިން ދިން ހިލޭ އެހީގެ އެތަކެއް ޚަބަރެއް "ވަކިވަކިން" ވަނީ ޝާއިއު ކުރެވިފައެވެ. ހާރިޖީއާގެ ސޯޝަލް މީޑިއާ ވެސް އެކުއެކީހެން އިންޑިއާގެ އެހީތަކުގެ ތަފްސީލް ގެނެސްދިނުމަށް މިވަނީ ހުސްވެފައެވެ.\nމިކަމުގެ ޖަވާބުގައި މިނިސްޓްރީން ބުނަނީ މިއީ ހަމަޖެހުމުން ހާމަކުރަމުންއަން އެހީތަކެއްކަމުގައެވެ. މޯދީގެ ދަތުރުފުޅާއި ދުވާލަކު އެހީއެއް ރާއްޖެއަށް ލިބުމަކީ އިއްތިފާޤެއްކަމަށް ބެލެވޭނެ ޖާގައެއް ނެތެވެ.\nމިހާހިސާބުން ކުރެވޭނެ ސުވާލަކީ އެހެން ޤައުމަކުން ރާއްޖެއަށް މިވީ7މަސްދުވަސްހުގެ ތެރޭ އެހީތެރިކަމެއް ފޯރުކޮށްދީފައިވޭތޯއެވެ.\nއިންޑިއާ ނޫން ޤައުމުތަކުގެ އެހީގެ ވާހަކަތައް ފޮރިން މިނިސްޓްރީން ނުގެނެސްދެއެވެ.\nއާއެކެވެ. މިއަހަރުގެ އޭޕްރިލް 15 ވަނަ ދުވަހު ޖަޕާން ސަރުކާރުން ވަނީ ރާއްޖޭގެ ފުލުހުންނަށް ހިލޭ އެހީގެ ދާށުން އެއްގަމު އުޅަނދާއި، ކަނޑު އުޅަނދު ފަހަރު ހަދިޔާކުރައްވާފައެވެ. އަދި އިބްރާހިމް މުހައްމަދު ޞަލިހްގެ ވެރިކަމުގެ އެންމެ ކުރީގައި ވަނީ އެމްއެންޑީއެފްއަށް އަލިފާން ނިއްވުމަށް ބޭނުންކުރާ ވެހިކަލްތަކެއް ޖަޕާނުން ހަދިޔާކޮށްފައެވެ. އަދި ހަމަ ޑިސެންބަރ 2018 ވަނަދުވަހު ވަނީ ޖަޕާނުން ރާއްޖެއަށް ހިލޭ އެހީގެ ގޮތުގައި 30 މިލިއަން ރުފިޔާ ހަދިޔާކުރައްވާފައެވެ. މިއިން އެއްވެސް ވާހަކައެއް ހާރިޖީއާގެ ވެބްސައިޓުން ފެންނާކަށް ނެތެވެ. ފެންނަން ހުރީ އިންޑިއާގެ އެހީއާއި އިންޑިއާއާއި ރާއްޖެ ދެމެދުގައިވާ ގުޅުމުގެ ވާހަކައެވެ.\nފުރައްސާރަކުރަ ބަޔަކާއި ގުޅޭނީ ވެސް އެފަދަ ބައެއް\nރިޕޯޓް ވަރަށް ބަރާބަރު. ފުރިހަމަ ދިރާސާ އެއް. ޝާހިދު އަކީ ހަމަ ހަގީގަތުގައިވެސް އިންޑިއާ އަށް ވިކިފައި ހުރި އަޅެއް. . އަހަރެމެންގެ ގައުމަށް ޚިޔާނާތްތެރި ވެފައިވާ ބޮޑު ޚާއިނެއް. މި ލޮބުވެތި ވަތަން އިންޑިއާއަށް ވިއްކާލ|ފައި އަންބޮޑި ބޮޑުކުރަން އުޅޭ މުޖްރިމެއް. ދިވެއްސަކަށް ވީތީވެ ހަމަ ގައިމުވެސް ދުވަހަކުވެސް އަހަރެން އޭނާ އަކަށް މައާފެއް ނުކުރާނަން. މާތް ﷲ މި ލޮބުވެތި ވަތަން މި ބައިމީހުންގެ ނުބައި ރޭވުން ތަކުން ސަލާމަތް ކުރައްވާނދޭވެ!\nކޮވިޑް-19 އާއި ގުޅިގެން އޭއައިއައިބީން އިންޑިޔާއަށް 750 މިލިޔަން ޑޮލަރުގެ ލޯނު އެހީއެއް!03 weeks ago\nއިންޑިޔާއިން ދިވެހިރާއްޖެއަށް 580 ޓަނުގެ ކާބޯތަކެތި ހަދިޔާކުރަނީ 12months ago\nމެންބަރު ޖާބިރުގެ ތަޢުރީފް މޮޑެލް ކައިޒީނަށް!04 hours ago\nގެސްޓްހައުސް އެސޯސިއޭޝަންގެ އެސްޖީކަމުންނާއި އެކްސްކޯ މެންބަރުކަމުން ސައުދުﷲ ވަކިކޮށްފި013 hours ago\nޖިންސީގޯނާގެ ތުހުމަތުގައި ސަސްޕެންޑްކޮށްފައިވާ ސައުދުﷲ ޖީއޭއެމްގެ އެކްސްކޯ ބައްދަލުވުންތަކުގައި ބައިވެރިވާންފަށައިފި016 hours ago\nMMC asked to prepareaguideline for penalizing media outlets breaching ethics016 hours ago\nސަފާރީ ޖިންސީ ގޯނާގެ ޚަބަރުގެ މައްސަލަ ބަލާ ކޮމެޓީ އެއްކޮށް އިސްތިއުފާދީފި023 hours ago\nޗެނަލް13ގެ މައްސަލައެއް ބްރޯޑްކޮމްއިން އަނެއްކާވެސް ބަލަން ފަށައިފި31 day ago\nކުރީގެ ނޫސްވެރިޔާ މެންބަރު ވިޝާމް ހިމެނޭ ކޮމިޓީން މީޑިއާތައް ޖޫރިމަނާ ކުރުމަށްކުރާ މަސައްކަތުގެ ކުރީ ސަފުގައި!31 day ago\nމާދަމާއިން ފެށިގެން މާލޭގައި ހުކުރު ނަމާދު ކުރާނެ!01 day ago


SunOnline: Varane vihkaalan Real'un hushaelhi fee United'un gaboolu kohffi\nވަރާން ވިއްކާލަން ރެއާލުން ހުށައެޅި ފީ ޔުނައިޓެޑުން ގަބޫލުކޮށްފި\nޢަބްދުﷲ އައިމަން 27 Jul 2021, 08:17\nރެއާލް އަދި ފްރާންސްގެ ޑިފެންޑަރު ރަފޭލް ވަރާން --- ފޮޓޯ/ ގެޓީ\nސްޕެއިނުގެ ރެއާލް މެޑްރިޑަށް ކުޅެމުން އަންނަ ފްރާންސްގެ ޑިފެންޑަރު ރަފައެލް ވެރޭން ހޯދުމަށް މެންޗެސްޓާ ޔުނައިޓެޑުން ކުރަމުން އަންނަ މަސައްކަތުގައި ކުރިއެރުންތަކެއް ހޯދައިފި އެވެ.\nވަރާން، 28 ރެއާލް މެޑްރިޑާ އެކު ހަދާފައިވާ އެއްބަސްވުން ނިމުމަކާ ގާތްވެފައިވާ އިރު، އެ ކުލަބާ އެކު އެއްބަސްވުން އައު ނުކުރާނެ ކަމަށް އޭނާ ވަނީ ކުލަބަށް އަންގައިފަ އެވެ. އެއާ އެކު ޔުނައިޓެޑުން އޭނާގެ ސޮއި ހޯދަން މަސައްކަތްތައް ވަނީ ފަށައިފަ އެވެ. އެގޮތުން ވަރާން ގަތުމަށް ރެއާލުން ހުށައެޅި އަދަދު ޔުނައިޓެޑުން މިހާރު ވަނީ ގަބޫލުކޮށް، ރަސްމީ ބިޑު ހުށައަޅަން ތައްޔާރުވެފަ އެވެ.\nރިޕޯޓްތައް ބުނާގޮތުން ރެއާލް މެޑްރިޑުގެ ހުށައެޅުމަކީ 34 މިލިއަން ޕައުންޑެވެ. އެކަމަކު އިތުރު ފީތަކާ އެކު ވަރާން ސޮއިކޮށް ނިމޭ އިރު ޔުނައިޓެޑުން ޖުމުލަ 42 މިލިއަން ޕައުންޑް ދައްކަން ޖެހޭނެ އެވެ.\nމި ޓްރާންސްފާ މާކެޓުގައި ވަރާން ވިއްކާލަން ރެއާލަށް މަޖުބޫރުވެފައިވަނީ އޭނާގެ އެއްބަސްވުން އައު ނުކޮށްފި ނަމަ ހިލޭ ޓްރާންސްފާއެއްގައި ކުލަބު ދޫކޮށް ދާނެތީ އެވެ. މިހާރުގެ ޓްރާންސްފާގައި އެކުލަބުގެ ކެޕްޓަން ސާޖިއޯ ރާމޯސް ވެސް ހިލޭ ޓްރާންސްފާއެއްގައި ޕީއެސްޖީއަށް ބަދަލުވެފައިވާ އިރު، ކޯޗަކަށް ހުރި ޒައިނުއްދީން ޒިދާން ވެސް ވަނީ ޓީމު ދޫކޮށްލައިފަ އެވެ.\nވަރާން ވަނީ ރެއާލަށް 360 މެޗު ކުޅެދީ، 17 ލަނޑު ޖަހާދީފައެވެ. އަދި އެހެންމެ އޭނާ ވަނީ އެ ކުލަބާއެކު ސްޕެނިޝް ލީގު ތިން ފަހަރު، ސްޕެނިޝް ކަޕް އެއް ފަހަރު، ސްޕެނިޝް ސުޕަ ކަޕް ތިން ފަހަރު، ޔުއެފާ ޗެމްޕިއަންސް ލީގު ހަތަރު ފަހަރު، ޔުއެފާ ސުޕަ ކަޕް ތިން ފަހަރު އަދި ފީފާ ކުލަބު ވޯލްޑް ކަޕް ހަތަރު ފަހަރު ކާމިޔާބުކޮށްފައެވެ.\nމީގެ އިތުރުން ފްރާންސްގެ ގައުމީ ފުޓްބޯޅަ ޓީމަށް މިހާތަނަށް 79 މެޗު ކުޅެދީފައިވާ ވަރާނަކީ އެ ގައުމުން 2018 ވަނަ އަހަރުގެ ފީފާ ވޯލްޑް ކަޕް ކާމިޔާބުކުރިއިރު، އެ ޓީމުގައި ހިމެނުނު މުހިންމު ކުޅުންތެރިއެކެވެ.


އެހެނަސް…(16) – Esfiya\nހިތާމަ ލޯބި November 24, 2018\nދާދި ކައިރީގައި ހުރި ޒާހިލް ފެނުމުން މަލާކްހުރީ ޤަބޫލުކުރަންދަތިވެފައެވެ. މުޅިންކަޅު އައުޓްފިޓެއްގައި ޒާހިލް ހުރި އިރު ނުހަނު ރީއްޗެވެ. ސްމާރޓެވެ. ޒާހިލްގެ ދެއަތްވަނީ ފުރަގަހަށް ލެވިފައެވެ. ލޮލުގައިވަނީ މައުސޫމްކަމަކާއި ނުތަނަވަސްވެފައި ވުމުގެ ކުލަވަރެކެވެ. ޒާހިލް ކަރުކެހިލުމަށްފަހު ވަރަށް “ފިލްމީ” ގޮތަކަށް އެއްކަކޫ ޖަހައިގެން އިށީނދެލައިފައި އަތުގައި އޮތް މާބޮނޑި މަލާކަށް ދިއްކޮށްލިއެވެ. “މަލާކް… ވިލް ޔޫ އެކްސެޕްޓް ދިސް އެންޑް މޭކް މީ ދަ ހެޕިޔެސްޓް ޕާރސަން ރައިޓް ނައު ބައި ޔޫ ބީއިންގް މައި ގާރލްފްރެންޑް؟” މަލާކްގެ ދެލޯބޮޑުވެގެންދިޔައެވެ.\nކުއްލިއަކަށް މަލާކަށް ހޭލެވުނެވެ. އެފެނުނީ ހުވަފެނެއްކަން އޭނާއަށް އިނގުނީ އަދިއެވެ. ބޭރަށް ނުކުތްއިރު އަފާ ހަމަ އައިސް ގެއަށް ވަންނަނީ އެވެ. “ރެޑީވެސް ނުވަން؟ ހިނގާ ދާން ހިނގާލަން..” އަފާ ލައިގެން ހުރީ ހަމަ ހުވަފެނުގައިވެސް ފެނުނުއިރު ލައިގެން ހުރި ހެދުމެވެ. މަލާކަށް ޖެހުނީ ދޮގެއް ހަދާށެވެ. “ރޭގަ މާގަދަޔަށް ކެވުނީމަޔާ އެކީ ކަންނޭނގެ…އެހާ ފިޓެއްނޫން މިއަދު. އެހެންދުވަހަކުން ދާނީދޯ.” އަފާ އެންމެފަހުން ބޭރަށްދިޔުމުގެ ވާހަކަ ހުއްޓާލުމަށްފަހު ފިލްމެއް ބަލަން އެދުނެވެ. މަލާކް އެއްބަސްވީ އޭރުންދެން އަފާ ބޭރަށްދާން ނޫޅޭނެކަން އެނގޭތީއެވެ.\n‘ޕޭޕަރ ޓައުންސް’ ކިޔާ އިނގިރޭސި ފިލްމެއް ބަލަން ދެމީހުން ތިބިއިރު މަލާކްގެ ވިސްނުންހުރީ އެހެން ދިމާލެއްގައެވެ. އަނެއްކާ ޒާހިލް މަލާކްއާ ގަޔާވަނީހެއްޔެވެ؟ އެހެންކަމަށްވާނަމަ ދެން އޭނާ ހަދާނީ ކިހިނެއްބާއެވެ؟\nރޭގަނޑު ނިދަން އޮތްއިރު މަލާކްއަށް ވިސްނެމުން ދިޔައީ މިއަދު އެފެނުނު ހުވަފެނާއި ރޭގެ ކަންތައްތަކާމެދުގައެވެ. އެހެން އޮވެއޮވެފައި އެންމެފަހުން މަލާކް ފޯނުނަގާ ހާވަންފެށިއެވެ. ވައިބަރ ބަލާލިއިރު އަލޫކް މެސެޖެއް ކޮށްފައި އިނެވެ. “ހޭ،އައި ރިޔަލީ އެމް ސޮރީ. ހިޔާރ އިޒް އަ ވީޑިޔޯ އޮފް މީ ޕްލޭއިންގް ޕިޔާނޯ އެންޑް ސިންގިން ވަން އޮފް ޔުއަރ ފޭވަރިޓް ސޯންގް. ހޯޕް އިޓް ގިވްސް ޔޫ ސަމް ރިލީފް.” އެއާ ޖެހިގެން އިން ވީޑިޔޯ މަލާކް ޕްލޭކޮށްލިއެވެ.\n“ހިތުގާ ނެގުނޭ ބިންވަޅު ފެނުނު ފުރަތަމަ ނަޒަރުން. އަޒުމެއް ހިތުގާ ކަނޑައެޅުނޭ ތިޔަ ލޯތްބަށް އެދެމުން. މަދިވާނާވީ ތިޔަ ޖާދޫގާ ޖެހުމުން. ނަލަކަން ސިފަވީ ހަނދުވަރު ދިން ރޭރޭގާ. ލޮލާލޯ ދިމާވާގޮތުން ދެން މަގޭ ޖާނު ދޭނަން. ފިދާވާށެ މިހުރީ ތިޖަޒުބާތުގައި ޢުމުރުދަންދެން. ހްމްމް..ރޭދުވާ ތިހަނދާން ވުމުން، މިންޖު ނުވެވޭ ތިހުވަފެން ތަކުން. ބީހިލަން މިއަޅާ އެދޭވަރު އަންގައިދޭން ބޭނުމޭ ހާދަހާ…” އެންމެފަހުން މަލާކް އެވީޑިޔޯ ކްލޕް ސްޓޮޕް ކޮށްލީ ދެލޯ ފުރިގެން ބަންޑުންވާން ފެށުމުންނެވެ. އަލޫކް އޭނާއަށް ކޮން ސިހުރެއް ހެދީބާއެވެ؟ އަލޫކްދެކެ ކިތަންމެ ރުޅިއަންނަން ބޭނުންވި ނަމަވެސް މަލާކްވަނީ އަދި އަދަށްދާންދެން ވެސް އެކަމަށް ނުކުޅެދިފައެވެ. އަލޫކް ރަނގަޅުވާނެބާއެވެ؟ އޭނާ ލޯބިދީފިނަމަ އަލޫކްގެ އުޅުން ރަނގަޅުކުރެވިދާނެ ބާއެވެ؟ އަލޫކް މިހާރު އެއުޅެނީ އޭނާގެ ސިކުނޑިއާ ކުޅެލަންބާއެވެ؟ ނޫނީ ހަމަ ޙަޤީޤަތުގައި ވެސް ރަނގަޅުގޮތް ވިސްނިގެންބާއެވެ؟\nއަލޫކް އޮތީ ކަންނެތްވެފައެވެ. ދެރަވެފައެވެ. ތެދުވާހިތް ނުވެފައެވެ. މަލާކްއާ މެދު ކަންތައް ކުރެވިފައިވާ ގޮތުގެ މަތިން ހަނދާންވެ އަމިއްލަ ނަފްސު ކުށްވެރި ކުރެވެއެވެ. ފަންކާގެ ބުރުނޭނގޭ ފިޔަތަކަށް ބަލަން އޭނާ އޮތެވެ.\nޒާހިލްގެ މަންމަ މަލާކް މެންގެ ގެއަށް އައީ ޒައިލީއާ އެކުގައެވެ. މަލާކް މަންމައާ ޒާހިލް މަންމައާ ދެމީހުންވެގެން އެމީހުންގެ ކުދިން ބޭރަށް ފުރަންޖެހޭ ދުވަސް ކައިރިވަމުން އަންނާތީ، ކާޖާއާއި ތެލުލި ބަނބުކެޔޮފަދަ ހުކުލި މުކުލި ލުއިކާނާ ކޮޅެއް ތައްޔާރު ކުރާށެވެ. ޒައިލީއާ މަލާކް މަންމަމެންނާ އެކީ އެއްޗެހި ކޮށާ ނިންމާލުމަށްފަހު ތެލުލަން ފެށުމުން ދެން ދިޔައީ އަތްދޮވެލައިގެން ގޭތެރެއަށެވެ. “މަލާކް ދައްތަ ވެސް އުޅެނީ ދޮންބެއާ ސޭމް ކޮލެޖުގަ ދޯ.” “އާނ..ސޭމް ކޮލެޖުގަ. ޒައިލީ ބޮޑުވެގެން ކޯއްޗެއް ކިޔަވާނީ؟” “ޒައިލީ ބޭނުމީ އިސްލާމިކް ސްޓަޑީޒް އިން ކުރިޔަށްދާން. އެއާއެކު ދެން ނުކުޅެދޭ ކުދިންނަށް އެހީތެރިވެ، ބޮޑަށް އެކަހަލަ ވޮލަންޓިޔާރ ކުރާ ކަހަލަ ކަންކަން ކުރަން.” ޒައިލީ ވާހަކަ ދައްކަމުން ދިޔައީ ވަރަށް ގާތްކޮށެވެ. “ރަނގަޅު. ކުޑައިރުންސުރެ ކުރިޔަށްދާނެ ދާއިރާއެއް ވިސްނައިގެން މަސައްކަތް ކުރަންޏާ ފިޔުޗާރ ވަރަށް ބްރައިޓް ވާނެ އިންޝާﷲ. ދޮންބެ ކޮބާ ޒައިލީ އައި އިރު؟” މަލާކް ވިސްނުމަކަށް ގެއްލިހުރެ އަހާލިއެވެ. “ދޮންބެ އުޅޭ އެބަ މާޒްއާ އެކީ. އަދި ވަކި ކަމެއް ކުރާކަށް ނޫން އުޅެނީ.” “ހިނގާބަލަ ތިގެއަށް. އައި ނީޑް ޓު ޓޯކް ޓު ހިމް.”\n“ހޭ ޒާހިލް؟ ކޭން އައި ޓޯކް ޓުޔޫ ފޯރ އަ ސެކް؟” ޒައިލީއާ އެކު މަލާކް އެގެއަށް އައިސް ވަނުމުން ޒާހިލްގެ ހިތް އޮބިނޯންނަ ވަރަށް ތެޅެމުން ދިޔައެވެ. “ޝުއާރ..ކީކޭ؟” “ހޭ..މަށަށް ކަމެއް ކޮށްދެންޏާ..ޓިކެޓް އަވަސްކުރަން ހިނގާބަލަ.” “ވޯވް! ހާދަ ކުއްލިއަކަށް، ކަމެއްވީތަ؟” “ވެލް..ކުޑަ ޕާރސަނަލް ކަމެއް ޕްލަސް ކޮލެޖު ހުޅުވެން ދެދުވަސް އޮއްވަ ގޮސްގެން ކިހިނެއް ޕްރެޕެޔާރ ވާނީ. ” “އޯކޭ..މައި ފްރެންޑެއް އުޅޭނެ އޭވިޔޭޝަންގަ. ވިލް ޗެކް އަޅެ ލިބޭތޯ އޭގެކުރިން. ގުޅާލަން މިދަނީ.” މަލާކްގެ އެދުމަށް ފުރަގަސްދޭކަށް ޒާހިލް ބޭނުމެއް ނުވެއެވެ.\n“ހޭ. ހަމަޖެހިއްޖެ. މިއަދުމީ އާދިއްތަ ދޯ. އަންގާރަ ދުވަހު ފުރަންޖެހޭ. ހަވީރު ފްލައިޓް އިން މާލެއަށް ގޮސް ދެން ރޭގަނޑު ފްލައިޓްއިން މެޑްރިޑް އަށް. ދެޓްވޭ، ވީ ވިލް ހޭވް އޯލްމޯސްޓް އަ ވީކް ޓު ގެޓް ޕްރެޕެޔާރޑް. އަނެއްކާ މަލާކްގ މަންމަ__” “މަންމަ އޯކޭ ވާޏެ. ޕްލަސް ނޯ ނީޑް ޓު ވޮރީ، މަލާކް ބޭނުންވެގެންނު. ނޮޓް ޔޫ. އެކަމު ޒާހިލްގެ މަންމަ އޯކޭވާނެތަ؟” “ޔާ..ޝީ ވިލް ބީ ކޫލް.”\nމަލާކް ގެއަށް އައިސް އެރޭގެ ކެއުމުގެ ގަޑީގައި މަންމައާ އެވާހަކަ ހިއްސާކުރިއެވެ. ވަރަށް އިރު ވިސްނުމަށްފަހު ސާރާވެސް އެންމެފަހުން އެއްބަސް ވިއެވެ.\nޖެހިގެން އައީ ހޯމަ ދުވަސް ކަމުން މަލާކްއާއި ޒާހިލްގެ އާއިލާއިން ދިޔައީ އެދެކުދިން ފުރުމަށް ތައްޔާރުވަމުންނެވެ. މަލާކް ހުރީ އަލޫކަށް އެކަން ނޭނގޭތޯ ދުޢާ ކޮށްލަ ކޮށްލާއެވެ. އެދުވަހު ހަވީރު މަލާކް އާއިލާ ގޭގެއަށް ޒިޔާރަތްކޮށް ހެދިއެވެ. މާދަން ބިޒީ ވާނެތީއެވެ.\nދެތިންފަހަރު މަލާކްގެ ގޭދޮށުން މުގޯލިއަޅާ، އެތައްފަހަރު ގުޅާ ހެދިނަމަވެސް އަލޫކަށް މަލާކްގެ ކޯލަކަށް މަލާކް ޖަވާބެއް ނުދިނެވެ. ގޭދޮށުންވެސް ނުވެސް ފެނުނެވެ.\nރޭގަނޑު ނިދަން އޮށޯންނަން އުޅެނިކޮން މަލާކްގެ ކޮޓަރި ކުޑަދޮރުގައި މީހަކު ޓަކި ޖެހިއެވެ. އެއީ އަލޫކްއެވެ. މިރޭ މަލާކް ކިތަންމެ ވަރެއް ވިޔަސް ދޮރު ނުހުޅުވަން ހިތާ ދެކޮޅަށް އަޒުމްކަނޑައަޅައިގެ، ދެކަންފަތްމަތީ ބާލީސް އެޅުމަށްފަހު ނިދޭތޯ މަސައްކަތްކުރިއެވެ.\nމަލާކް ނުހުޅުވުމުން އަލޫކް ފޯނަށް ގުޅަންފެށިއެވެ. ނަމަވެސް ފޯނުވެސް ނުނެގިއެވެ. އެތައްއިރަކު އެތާ ބޭރުގައި ހުރުމަށްފަހު އަލޫކް ކަރުއެލުވާލާފައި މަޑުމަޑުން ހިނގައިގަތެވެ.\nރަށުގެ ބަނދަރުގައި އޮތް، ‘ފަހިމަގު’ ލޯންޗަށް އެރުމަށްފަހު މަލާކް ރަށަށް ބަލާލިއެވެ. އޭނާ ފުރުވަން ހަނިމާދޫއަށް ދާން މާޒްއާ،އަފާ އަދި މަލާކްގެ މަންމަވެސް ލޯންޗަށް އެރިއެވެ. އޭގެއިތުރުން ލޯންޗުގައި ތިބީ ޒާހިލްއާ، ޒައިލީގެ އިތުރުން ސަފީނާއެވެ. ލޮނުގަނޑު ކަފަމުން ލޯންޗު އޭގެ ބާރުމިނުގައި ދުއްވާލިއިރު ލޮލުގެ ކޮޅަށް ގޮސް ރަށް އޮބަންދެން މަލާކް ރަށަށް ބަލަހައްޓައިގެން އިނެވެ.\nAssalaam alaikum all. Miothy ep16 up kohllaafa. Hope kamudhaane kamah, yes it’sabig twist! adhi ekahala twists thah kuriyah hury Inshaallah. Btw, i want you readers ge idea or view eh how you think about the story. It’s gonna beabig twist ekam thi kudhinn hithah araa ehcheh balaalan, do you want Aluke and Malaak together? Or Zahil and Malaak together? Heenukuraa gothah vunn ekasheegennvey ingey hehe. Hope you all love it, thanks for the support, andahuge round of applause to regular readers. Thankyou all.\ni want malaak n alook to be together.. anhway stry is v nyc.. looking forward to the nxt part..\nI like Aluke and Malaak being together ?\nMalaak n alook shouldbtogether in the end.. zaahil came to the story so late n the main boy has been alook all this time so make malak n him together n alook get better with her help\nMalaak n alook\naluk n malaak look cute together\nhope they will stay together in the end\ncuriously waiting for the next part\nMala and aluke\nAslu vaahakaige kurykolhu now forget vejje\nKonthaakah tha malaa kiyavan gossa hury\nAlook n malaak\nOk.❤? Dhenn evrybody let’s hope and see if they’ll be together at the end. Ekam fyi adhi nimumaka kairieh nuvey, Aluke ge kannthahves isn’t that clear to Malaak ennu dhw aslu. Wait and see guys, hehe. thankyou for the support❤\nzell kobaa tha nxt part???? thankolheh avas kohlladheyba…….\nVery soon Inshaallah. Zel ah internet libumuga kuda difficulties kolheh huryma midhuvas kolhu. But won’t dissapoint you guys. Now very soon okeyh?\nކަލާޔާނުލާ ދިރުމެއްނުވޭ 1\nހަތަރު އުދަރެސް (8)\nލޯބި July 18, 2015\nއިތުބާރު ގެއްލުވާ ނުލާ…1\nލޯބި December 30, 2015\nނޫރު (ސަތާޅީސްވަނަ ބައި)\nދީނީ ލޯބި March 6, 2018


BREAKING - Riyaasee inthihaabu gai vaadhanukurahvan Nasheedh ninmavaifi\nރިޔާސީ އިންތިހާބުގައި ވާދަނުކުރައްވަން ނަޝީދު ނިންމަވައިފި\nކުރީގެ ރައީސް މުހައްމަދު ނަޝީދު: ކެންޑިޑެސީގެ މައްސަލަ ވަނީ ބޮޑުވެފަ\nކުރީގެ ރައީސް މުހައްމަދު ނަޝީދު ރިޔާސީ އިންތިހާބުގައި ވާދަނުކުރައްވަން ނިންމަވައި އިދިކޮޅު ޕާޓީތަކަށް އެކަން ހިއްސާކުރައްވައިފި އެވެ. އެމަނިކުފާނު އެކަން އިއުލާން ކުރެއްވީ ޖޮއިިންޓް ޕީޖީ ގްރޫޕަށް މިއަދު ފޮނުއްވި މެސެޖެއްގަ އެވެ.\nނަޝީދުގެ މެސެޖްގައި ވިދާޅުވެފައި ވަނީ، އެ މަނިކުފާނު އެގޮތަށް ނިންމެވީ އެމަނިކުފާނު ރިޔާސީ އިންތިހާބަށް ވާދަ ކުރައްވަން މަސައްކަތް ކުރައްވައިފި ނަމަ ރާއްޖޭގެ އިލެކްޝަންސް ކޮމިޝަނުން ގަބޫލު ކުރައްވާ އެމްޑީޕީގެ ކެންޑިޑޭޓެއް ނެތި، އެކަމުގެ ސަބަބުން ރިޔާސީ އިންތިހާބުގައި ވާދަކުރުމުގެ ފުރުސަތު އެމްޑީޕީއަށް ގެއްލިދާނެތީ އެކަމަށް ފުރުސަތު ނުދެއްވުމަށެވެ. ނަޝީދު ވިދާޅުވީ، އެކަން އެމްޑީޕީގެ މެންބަރުންނާ ރަސްމީކޮށް ހިއްސާ ކުރައްވާނީ މާދަމާ އއ. އުކުޅަހުގައި ބާއްވާ އެ ޕާޓީގެ ކޮންގްރެސްގަ އެވެ.\nއަޑުފެތުރުފައިވާ ގޮތުގައި، ނަޝީދު އެމްޑީޕީގެ ރިޔާސީ ޓިކެޓް ދޫކޮށްލެއްވުމަށް ފަހު ދެން ރިޔާސީ ޓިކެޓް ހަވާލު ކުރާނީ އެ ޕާޓީގެ ޕީޖީ ލީޑަރު އިބްރާހިމް މުހައްމަދު ސޯލިހަށެވެ. ނަޝީދު އެމްޑީޕީގެ ރިޔާސީ ޕްރައިމަރީ ކާމިޔާބު ކުރައްވާ ކެމްޕޭން ހަރަކާތްތައް ފެށުމުން އިދިކޮޅު ޕާޓީތަކުގެ މެދުގައި މިފަހުން މައްސަލަ ގޯސްވި އެވެ.\nމަސްލަހަތަށް ބައްލަވާ ނަޝީދު ނިންމެވި ނިންމުމާ ގުޅިގެން އިދިކޮޅު މެންބަރުންގެ ތައުރީފް ވަރަށް ބޮޑަށް ނަޝީދު ވަނީ ލިބިފަ އެވެ. އެގޮތުން އަދާލަތު ޕާޓީގެ ނައިބު ރައީސް އަލީ ޒާހިރާއި ގަލޮޅު ދެކުނު ދާއިރާގެ މެންބަރު ނަޝީދު ނިންމެވުން ސިފަ ކުރެއްވީ ހިތްވަރު ގަދަ ނިންމުމެއްގެ ގޮތުގަ އެވެ.\nރައީސް ނަޝީދަށް އެމްޑީޕީގެ ޓިކެޓް ލިބިވަޑައިގެންނެވީ ޕްރައިމަރީގައި ވާދަކުރައްވައި ވަރަށް ބޮޑު ތާއިދަކާއެކު އެވެ. ނަމަވެސް އެ ޕްރައިމަރީއަކީ ގާނޫނާ ހިލާފު ޕްރައިމަރީއެއް ކަމަށް އިލެކްޝަން ކޮމިޝަނުން ވަނީ ބުނެފަ އެވެ. އަދި އެމަނިކުފާނުގެ ކެމްޕެއިނަށް ވެސް ފުލުހުން ވަނީ ހުރަސް އަޅާފަ އެވެ.\nއެ ސަބަބުތަކާހުރެ އެމްޑީޕީގެ ކެންޑިޑޭޓެއް އަންނަ ރިޔާސީ އިންތިހާބުގައި ނެތި ދާނެ ކަމުގެ ބިރު ބައެއް އާންމު މެންބަރުންގެ އޮތެވެ. ރައީސް ނަޝީދަށް އިންތިހާބުގައި ވާދަ ނުކުރެއްވެނީ އެމަނިކުފާނަށް އިއްވާފައިވާ ޖަލު ހުކުމާ ގުޅިގެންނެވެ. އޭގެ އިތުރުން ސިޔާސީ ހިމާޔަތް ހޯދައިގެން އުޅޭ މީހުންނަށް ވާދަ ނުކުރެއްވޭ ގޮތަށް ގާނޫނަށް އިސްލާހު ގެންނަން ވެސް ސަރުކާރުން ދަނީ މަސައްކަތް ކުރަމުންނެވެ.\nރައީސް މުހައްމަދު ނަޝީދު އެމްޑީޕީ އެމްޑީޕީ ކޮންގްރެސް 2018\nއިބޫއަށް އެމްޑީޕީގެ ޓިކެޓް ދޭން ފާސްކޮށްފި\nވާދަނުކުރިޔަސް ސިޔާސީ މަސައްކަތް ހުއްޓާނުލާނަން: ނަޝީދު\nނަޝީދާ ބައްދަލުކުރަން އިބޫ ލަންކާއަށް ވަޑައިގެންފި\n"ގާޒީއެއްގެ ހުކުމަކަށް މަޖިލީހުގައި ބަހުސް ނުކުރެވޭނެ"


Ithuru Faruvaa Ah Raees Nasheed Singapore Ah Gendhanee - Vaguthu\nރައްޔިތުންގެ މަޖިލީހުގެ ރައީސް އަދި އެމްޑީޕީގެ ރައީސް، ރައީސް މުހައްމަދު ނަޝީދަށް އަމާޒުކޮށް ރޭގެ ވަގުތެއްގައި ދިން ބޮމުގެ ހަލަމާގެ ސަބަބުން ލިބިވަޑައިގެންފައިވާ ޒަހަމްތަކާއި ގުޅިގެން އިތުރަށް ބަލަން ޖެހޭ ކަންކަން ބަލައި ފަރުވާ ދިނުމަށް ބޭރަށް ގެންދިއުމަށް ނިންމައިފައިވާ ކަމުގެ މައުލޫމާތު ލިބިއްޖެއެވެ.\nމައުލޫމާތު ލިބިފައިވާ ގޮތުގައި ރައީސް ނަޝީދަށް އިތުރު ފަރުވާ ދިނުމަށް ގެންދަން ނިންމާފައިވަނީ ސިންގަޕޫރަށެވެ. އެހެން ނަމަވެސް މިކަމާއި ގުޅިގެން ކަމާއި ބެހޭ އިދާރާއެއްގެ ބަހެއް ލިބިފައެއް ނުވެއެވެ.\nރައީސް ނަޝީދަށް އިތުރު ފަރުވާ ދިނުމަށް ސިންގަޕޫރަށް ގެންދިއުމަށް ނިންމާފައިވާއިރު، އެމަނިކުފާނަށް އޭޑިކޭގައި ވަނީ ގިނަ އޮޕަރޭޝަންތަކެއް ކޮށްފައެވެ. އެއޮޕަރޭޝަންތަކަކީ ބޮން ގޮވުމުގެ ސަބަބުން އެމަނިކުފާނުގެ ބޮލަށާއި މެޔަށާއި ބަނޑަށް އަދި ފަޔަށް ލިބުނު އަނިޔާތަކުގެ ސަބަބުން ކޮށްފައިވާ އޮޕަރޭޝަންތަކެވެ. މި އޮޕަރޭޝަންތަކަށް 16 ގަޑިއިރު ހޭދަވި ކަމަށް އޭޑީކޭއިން ބުންޏެވެ.\nއޭޑީކޭއިން ބުނީ، އެމަނިކުފާނުގެ ފުރާނަ ސަލާމަތް ކުރުމުގައި ކޮށްފައިވާ އޮޕަރޭޝަންތަކަކީ ކާމިޔާބު އޮޕަރޭޝަންތަކެއް ކަމަށާއި އެހެން ނަމަވެސް މިވަގުތު ހާލު ސީރިއަސް ކަމުން ފަރުވާ ދެމުން އަންނަނީ އައިސީޔޫގައި ކަމަށެވެ.\nރައީސް ނަޝީދަށް އަމާޒުކޮށް ހަމަލާ ދީފައި ވަނީ ރޭގެ ވަގުތެއްގައި އެމަނިކުފާނުގެ ގެކޮޅުކަމަށްވާ ކެނެރީގެ އިން ނިކުމެވަޑައިގެން ކާރަށް އަރައި ވަޑައިގަންނަވަނިކޮށެވެ. މިހަމަލާގައި ރައީސް ނަޝީދާއިއެކު ޖުމްލަ ފަސް މީހަކު ޒަހަމްވިއެވެ.\nމެއި 7, 2021 17:28\nކީއްވެބާ އިގިރޭސިވިލާތަށް ނުގެންދަނީ\nމެއި 7, 2021 21:45\nބުއްޅަބޭ އެބުރި ރާއްޖެ އަންނަ ދުވަހު މީނަ ބޭނުންވަނީ ދިވެހި ރައްޔިތުން ނަޝީދަށް ހޫނު މަރުހަބާއެއް ކިޔަން. އޭރުން ގެއްލުނު ތާއީދު އަނބުރާ އަނެއްކާވެސް ހޯދުނީ.\nއަލީ ވަހީދު ހުރީމަ.\nމެއި 7, 2021 17:33\nއަބުރާ ރާއްޖެ ނާއްސީޔާ ވަރައް ރަގަޅު.\nމެއި 7, 2021 17:41\nތިކަމަށް އެންމެ ރަނގަޅުވާނީ އިންޑިޔާ.\nމެއި 7, 2021 17:56\nދެންރާއްޖެ ނައުމަށް އެދެން ފިތުނަފަސާދަ އުފަށްދާމީހެއްތީ.\nމެއި 7, 2021 18:33\nރާއްޖޭގައި އޮތް ނަމަ ގޭމު ފަޅާ އަރަނެތީ ނައްޓާލަނީ.. ރަސޫލާއަސް ބަދުބަސް ބުނުމުން ކަނުވެފައިވާ މަޖުލީސް ދަމަށް ހެލައިގެން މަސައްކަތް ފަށައިފި.. އެކަމަކު ހަމަ ރައްޔިތުންގެ މެންބަރުންނޯ. ޙަރާން ކޯރު\nމެއި 7, 2021 19:09\nޢާއިލާ އިން ބުންޏޭ ރަނގަޅޭ އޭޑީކޭ އިން ބުންޏޭ ސީރިއަސއޭ ކީކޭ މިކިޔަނީ\nމެއި 7, 2021 19:20\nދެންތިޔަ ކުޅެން އުޅުއްވާ ޑުރާމާ އުމުރުގެ ބާކީބައި ގައުމުން ބޭރުގަ ފުރިހަމަ ކުރައްވާ. މިގައުމައް ބޭނުންތެރި މީހެއްނޫން ތީކީ.\nސޭމް ސްޓަންޓް އިން އަ ޑިފެރެންޓް ވޭ\nބުއްޅަބޭ އެބުރި ރާއްޖެ އަންނަ ދުވަހު މީނަ ބޭނުންވަނީ ދިވެހި ރައްޔިތުން ނަޝީދަށް އެއްކަލަ ގޮތަށް ހޫނު މަރުހަބާއެއް ކިޔަން. އޭރުން ގެއްލުނު ތާއީދު އަނބުރާ އަނެއްކާވެސް ހޯދުނީ.\nމެއި 7, 2021 23:05\nޓެރަރިސްޓުން ޖަލުން ނެރެ ހުރިހާ ތަނަކަށް އުނދުޅި ބާނަން ފުރުސަތު ދިނުމަކީ ނުރައްކާތެރިކަމެއްކަން އެނގިއްޖެ؟ ޕާޓޭން ޕާޓޭންނާ ތަޅާފޮޅަހެން ޓެރަރިސްޓުން ޓެތިރިސްޓުންނާވެސް ތަޅާނެ.\nމެއި 8, 2021 01:04\nރަނގަޅީ ދެންދާ ގޮތަށް އެކޮޅުގަ މަޑުކުރިއްޔާ! ޑްރާމާގެ މޭކަޕް މިކޮޅުން އެެހާ ކަމުނުދާތީވެ އެކޮޅަށް ދަނީހެން ހީވަނީ. މަގުބޫލުކަން ހޯދަން ޖައްސާ ޕަބްލިސިޓީ ސްޓަންޓެއްތީ! މީނައެއްނު އުނގަޑު އޮޕަރޭޝަނަށޭ ކިޔައިފަގޮސް ގޮނޑިދުއްވަންވެސް އުޅުނީ! މީނަ އެއްޗެކޭ ބުނޔަސް އެކަން ވެެރިފައިކޮށްފަ ގަބޫލުކުރެވޭނި.


HPA Ge Engunthakaa Khilaafah Ehvvun Thah Nubeyhvvumah Edhijje | Hathaavees\nއެޗްޕީއޭގެ އެންގުންތަކާއި ހިލާފަށް އެއްވުންތައް ނުބޭއްވުމަށް ފުލުހުން އެދިއްޖެ\nކޮވިޑް19 އާއި ގުޅިގެން ހެލްތު ޕްރޮޓެކްޝަން އެޖެންސީ (އެޗްޕީއޭ) އިން އަންގާފައިވާ އެންގުންތަކާއި ހިލާފަށް މާލޭގައި އެއްވުންތައް ނުބޭއްވުމަށް ފުލުހުން އެދިއްޖެއެވެ.\nފުލުހުން މިއަދު ބުނީ މިހާރު ހިނގަމުންދާ ސިއްހީ ކުއްލި ނުރައްކަލުގެ ހާލަތުގައި އެންމެ ގިނަވެގެން ތަންތަނަށް އެއްވެ އުޅެވޭތީ ތިން މީހުންނަށް ކަމަށެވެ. އެކެމަކު، ބައެއް ފަރާތްތަކުން އެ އެންގުމާ ޚިލާފަށް އެއްވުން ބޭއްވުމަށް ރާވަމުންދާ ކަމަށް ފުލުހުން ވިދާޅުވިއެވެ. އެހެންވެ، އެޗްޕީއޭގެ އިރުޝާދުތަކާ ޚިލާފުނުވެ، އެޗްޕީއޭގެ އެންގުންތަކާ އެއްގޮތަށް އަމަލު ކުރުމަށް ފުލުހުން އިލްތިމާސް ކުރައްވައެވެ.\nފުލުހުން މިފަދައިން ބުނެފައި މިވަނީ ރާއްޖޭގެ ހުރިހާ ސަރަހައްދެއްގައި ވެސް އިދިކޮޅު ޕްރޮގްރެސިވް ކޯލިޝަނުން އިހުތިޖާޖު ކުރުމަށް ނިންމާފައި ވަނިކޮށެވެ.\nކޮވިޑް19 އާއި ގުޅިގެން މިދިޔަ އޭޕްރީލް މަހުގެ 15ވަނަ ދުވަހުން ފެށިގެން މި މަހުގެ ކުރީކޮޅާއި ހަމައަށް މާލެ ސަރަހައްދު ވަނީ ލޮކްޑައުން ކޮށްފައެވެ. އަދިވެސް މުޅިން ލޮކްޑައުން އުވާލާފައެއް ނުވެއެވެ. ދީފައި ވަނީ ލުއިތަކެކެވެ. އެ ލުއިތައް ދީފައިވީ ނަމަވެސް އެއްވެސް ހާލަތެއްގައި ތަންތަނަށް އެއްވުމަށް ހުއްދަ އެއް ދީފައެއް ނުވެއެވެ.\nރާއްޖެއިން ކޮވިޑް19 ފެނިފައިވާތީ އެކަމާއި ދެކޮޅަށް ވަނީ ހަރުކަށި ފިޔަވަޅުތަކެއް އަޅާފައެވެ. އަދި އެ ފިޔަވަޅުތަކާއި ހިލާފަށް އަމަލު ކޮށްފައިވާ ފަރާތްތަކުގެ ތެރެއިން ބައެއް މީހުން ޖޫރިމަނާ ކޮށްފައިވާއިރު އަނެއް ބައި މީހުން ވަނީ ހައްޔަރުކޮށްފައެވެ.\nPrevious ފުލުހުންގެ ބިލުގެ ބޭނުމަކީ ރައްޔިތުންގެ ލޯތްބާއި އިތުބާރު ލިބޭނެ ހިދުމަތެއް އުފެއްދުން: ހަސަން ލަތީފް\nNext 11 އަހަރުގެ ކުއްޖާ ރޭޕްކުރި މީހާ ޝަރީއަތް ނިމެންދެން ބަންދުކޮށްފި


Miee sarukaarah eheetherivaan vee vaguthu, Overdraw kurun noon gotheh sarukaarakah neiy: Usham | Mihaaru\nމިއީ ސަރުކާރަށް އެހީތެރިވާންވީ ވަގުތު، އޯވަޑްރޯކުރުން ނޫން ގޮތެއް ސަރުކާރަކަށް ނެތް: އުޝާމް\n25 އެޕްރީލް 2020 - 21:31 30 comments\nޕަބްލިކް ބޭންކް އެކައުންޓުން 4.4 ބިލިއަން އޯވަޑްރޯ ކުރުމުގެ ހުއްދައަކަށް ސަރުކާރުން އެދޭނީ އިގްތިސާދީ ހާލަތު ވަރަށް ގޯސްވީމާކަން ގަބޫލުކުރަންޖެހޭ ކަމަށާއި މިއީ ސަރުކާރަށް އެހީތެރިވާންވީ ވަގުތު ކަމަށް ރައްޔިތުންގެ މަޖިލީހުގެ ވިލިމާލެ ދާއިރާގެ މެމްބަރު އަހުމަދު އުޝާމް މިރޭ ވިދާޅުވެއްޖެ އެވެ.\nރައްޔިތުންގެ މަޖިލީހުގެ މިއަދު ޖަލްސާގައި ހެންވޭރު ހުޅަނގު ދާއިރާގެ މެމްބަރު އަދި މަޖިލީހުގައި ސުޕަ މެޖޯރިޓީ އޮންނަ އެމްޑީޕީގެ ޗެެއާޕާސަން ހަސަން ލަތީފް ދެއްކެވި ވާހަކަ އަށް ލިޔެފައިވާ ޚަބަރެއް ޓްވިޓްކުރައްވައި އުޝާމް ވިދާޅުވީ އޯވަޑްރޯ ކުރުން ފިޔަވައި ސަރުކާރަށް މިވަގުތު ކުރެވޭނެ ކަންތައްތަކެއް ހުރި ކަމަށް ދެކެވަޑައިނުގަންނަވާ ކަމަށެވެ.\nވަކި ޕާޓީއަކަށް ނިސްބަތްވެ ވަޑައިނުގަންނަވާ އުޝާމް އެ އިޝާރާތް ކުރެއްވީ ކޮވިޑް-19 ފެތުރުން ކޮންޓްރޯލްކުރަން ރާއްޖެ އާއި އެހެން ގައުމުތަކުން އެޅި ފިޔަވަޅުތަކާ އެކު ރާއްޖެ އަށް ކުރިމަތިވެފައިވާ އިގުތިސާދީ އަދި މާލީ ބޮޑެތި މައްސަލަތަކުގެ ސަބަބުން އުފެދިފައިވާ ހާލަތަށެވެ. މިހާލަތުގައި ސަރުކާރުގެ ކޭޝްފްލޯ ހަމަޖެއްސުމަށް މަރުކަޒީ ބޭންކް (އެމްއެމްއޭ) އިން ދަރަންޏަށް ފައިސާ ނެގުމަށް ނުވަަތަ "ޕަބްލިކް އެކައުންޓް އޯވަޑްރޯ ކުރުމަށް" ދައުލަތުގެ ހަރަދަށް ޒިންމާވުމުގެ ގާނޫނޫގެ ބައެއް މާއްދާތައް ސަސްޕެންޑްކުރަން ސަރުކާރުން ވަނީ ރައްޔިތުންގެ މަޖިލީހަށް ހުށަހަޅައިފަ އެވެ. އެ ހުއްދައިގެ ދަށުން ނަގާ 4.2 ބިލިއަން ރުފިޔާ ބޭނުންވަނީ ކޮން ކަންތައްތަކަށް ކަން އެނގޭނެ ތަފްސީލް ކަރުދާހެއް ވެސް ފިނޭންސް މިނިސްޓަރު އިބްރާހީމް އަމީރު ވަނީ މަޖިލީހަށް ފޮނުއްވައިފަ އެވެ.\nއުޝާމް ވިދާޅުވީ ސަރުކާރަށް އެނޫން ގޮތެއް ނެތް ކަމަށާއި އެކަމުގައި ސަރުކާރަށް އެހީތެރިވާން ޖެހޭ ކަމަށެވެ.\n"ޕަބްލިކް ބޭންކް އެކައުންޓުން 4.4 ބިލިއަން އޯވަޑްރޯކުރުމުގެ ހުއްދައަކަށް ސަރުކާރުން އެދޭނީ އިގްތިސާދީ ހާލަތު ވަރަށް ގޯސްވީމަކަން ގަބޫލުކުރަންޖެހޭ. މިއީ ސަރުކާރަށް އެހީތެރިވާންވީ ވަގުތު. އޯވަޑްރޯކުރުން ފިޔަވައި މިވަގުތު ސަރުކާރަށް ވެސް އިތުރު އޮޕްޝަންތަކެއް ހުރިކަމަކަށް ނުފެނޭ،" އޭނާ ވިދާޅުވި އެވެ.\nއެ މައްސަލައިގެ ބަހުސްގައި ހަސަން ލަތީފް މިއަދު ވިދާޅުވީ ސަރުކާރަށް ކުރިމަތިވި މާލީ މައްސަލަތައް ރައްޔިތުންގެ މަޖިލީހާ ހިއްސާކުރީ މާ ލަހުން ކަމަށެވެ. އިގުތިސާދަށް ކުރިމަތިވެފައިވާ މައްސަލައިގެ ބޮޑުކަން ސިފަކުރައްވަމުން، ފިނޭންސްް މިނިސްޓަރު އިބްރާހީމް އަމީރު އިއްޔެ ވިދާޅުވީ ރާއްޖޭގެ އިގްތިސާދު މިހާރު އޮތީ ވެންޓިލޭޓަރުގެ އެހީގައި ކަމަށެވެ.\nމިއަދުގެ ޖަލްސާގައި ހަސަން ވިދާޅުވީ އިގްތިސާދު އެ ހާލަތަށް ދިއުމުގެ ކުރިން ރައްޔިތުންގެ މަޖިލީހަށް އެ މައުލޫމާތު ދޭންވާނެ ކަމަށެވެެ.\n"ރާއްޖޭގެ އިގްތިސާދު ވެންޓިލޭޓަރުގައި އޮތް އިރު، އަޅުގަނޑުމެން އެއްވެސް މީހަކަށް އެކަން ސަރުކާރުންް އަންގާލާފައި ނެތީމާ ދެން އެ ކުރެވުނު އިހްސާސް. އެކަމަކު މި ދަންނަވަނީ މި ގައުމުގެ އިގްތިސާދުގެ ވާހަކަ ވިއްޔާ. އަޅުގަނޑުމެން ވެސް ހަމަ ދިރި މި ތިބީ މި ދުނިޔޭގައި އަދި. އަންގާލަން ވާނެ ނޫންހޭ އަޅުގަނޑު ހިތަށް އަރަނީ،" ހަސަން ވިދާޅުވި އެވެ.\nސަރުކާރުން އެދުނު ގޮތަަށް ދައުލަތުގެ ހަރަދަށް ޒިންމާވުމުގެ ގާނޫނުގެ ބައެއް މާއްދާތައް ސަސްޕެންޑްކުރަން މަޖިލީހަށް ހުށަހެޅި މައްސަލައިގައި ގޮތެއް ނިންމުން ލަސްވާ ކަމަށް ވިދާޅުވެ، އިއްޔެ ވެސް ބައެއް މެމްބަރުން ކަންބޮޑުވުން ފާޅުކުރެއްވި އެވެ.\nއިތުރު ލިޔުންތައް ސިއްހަތު ފިނޭންސް މިނިސްޓްރީ ރައްޔިތުންގެ މަޖިލިސް މެންބަރު ހަސަން ލަތީފް މެމްބަރު އަހުމަދު އުޝާމް (ވިލިމާލެ) އިބްރާހިމް އަމީރު، ފިނޭންސް މިނިސްޓަރު\nއިންކަމް ސަޕޯޓް އެލަވަންސް މި އަހަރުގެ ނިޔަލަށް ދޭނެ